Hospital endhu meehakah dhin 85 aharuge meehaku maruvejje\nޒުވާނަކަށް ހޮސްޕިޓަލު އެނދު ދިން 85 އަހަރުގެ މީހަކު މަރުވެއްޖެ\n40 އަހަރުގެ މީހަކަށް ހޮސްޕިޓަލު އެނދުނު ދިން މީހާ\nއިންޑިޔާގެ ނާގްޕޫރު ހޮސްޕިޓަލެއްގައި އެޑްމިޓްކޮށްފައި އޮތް 85 އަހަރުގެ މީހަކު އޭނާ އޮތް އެނދު 40 އަހަރުގެ މީހަކަށް ދީ އެ މީހާގެ ފުރާނަ ސަލާމަތް ކުރުމަށް އެހީތެރިވެދީފި އެވެ. އެންމެ ހިތާމަހުރި ކަމަކީ މިކަމުގެ ސަބަބުން ދުވަސްވީ މީހާ މަރުވީމަ އެވެ.\nއެނދު ނުލިބިގެން ފަރުވާ ކުރެވޭނެ ގޮތެއް ނެތި އެތައް ބަޔަކު އެ ހޮސްޕިޓަލުގައި ތެޅި ފޮޅެމުންދިޔަ މަންޒަރު ބަލަން 85 އަހަރުގެ މީހާއަށް ކެތް ނުވީ އެވެ. އެހެންވެ އޭނާގެ އެނދުނު ޒުވާނަކަށް ދޭން އެމީހާ ނިންމީ އެވެ. ދުވަސްވީ މީހާއަށް ފަރުވާ ދިން ޑޮކްޓަރުން މިކަން މިހެން ނުކުރަން ދުވަސްވީ މީހާއަށް ވަރަށް ނަސޭހަތް ދިނެވެ. ނަމަވެސް އޭނާ ބުނީ 85 އަހަރު އޭނާއަށް ދުނިޔޭގައި ހުރެވިއްޖެ ކަމަށާއި އޭނާއަށް ވުރެ ހަގު މީހުންނަށް ދުނިޔޭގައި ހުރުމުގެ ފުރުސަތު މާ ހައްގު ކަމަކަށް ގަބޫލު ކުރާ ކަމަށެވެ.\nސާޅީހަކަށް އަހަރުގެ މީހާއަށް އެނދު ދީފައި ދުވަސްވީ މީހާ ގެއަށް ދިޔަތާ މާ ގިނަ ދުވަހެއް ނުވެ މިދިޔަ ހޯމަ ދުވަހު އެމީހާ ވަނީ މަރުވެފަ އެވެ.\nޓައިމްސް އޮފް އިންޑިއާގެ ރިޕޯޓެއްގައި ބުނެފައިވާ ގޮތުގައި ދަބަލްކާރް ނަމަކަށް ކިޔާ މި ފިރިހެންމީހާ ނާގްޕޫރުގެ އިންދިރާ ގާނދީ ގަވަންމަންޓް ހޮސްޕިޓަލުގައި އެޑްމިޓްކުރީ މި ހިނގާ އެޕްރީލް މަހުގެ 22 ވަނަ ދުވަހު އެވެ. އެމީހާ އެޑްމިޓްކުރީ ކޮވިޑް ޖެހި ނޭވާ ލާން ދަތިވެ އޮކްސިޖަން ލެވެލް ދަށް ވެގެންނެވެ. ނަމަވެސް ހޮސްޕިޓަލުގައި އެޑްމިޓްކުރިތާ މާ ގިނަ އިރެއް ނުވެ އޭނާ ވަނީ އަމިއްލައަށް އެދިގެން ޑިސްޗާޖްވެގެން ގެޔަށް ގޮއްސަ އެވެ.\nއޭނާ މިހެން ކަންތައް ކުރީ ހޮސްޕިޓަލުގައި އެޑްމިޓްކޮށްފައި އޮއްވާ އަންހެނަކު ރޮއިރޮއިފައި އޭނާގެ 40 އަހަރުގެ ފިރިމީހާ އެޑްމިޓްކޮށްދޭށޭ ކިޔާފައި ޑޮކްޓަރުންނާއި ނަރުހުންނަށް އާދޭސް ކުރާ މަންޒަރު ފެނިގެންނެވެ. އެ ދެމަފިރިންގެ ކުޑަ ދަރިންތައް ވެސް ރޮއިރޮއިފައި އާދޭސް ކުރާތަން ދުވަސްވީ މީހާއަށް ފެނުނެވެ. އެ ހޮސްޕިޓަލުގައި އެ ވަގުތު ހުސް އެނދެއް ނެތުމުން 40 އަހަރުގެ މީހާ އެޑްމިޓްކޮށް ފަރުވާ ދެވޭނެ ގޮތެއް ނެތިގެން ޑޮކްޓަރުން އުޅޭތަން ވެސް ދުވަސްވީ މީހާ ދުއްޓެވެ. އެހެންވެ އޭނާގެ އެނދު އެމީހާއަށް ދީފައި ދުވަސްވީ މީހާ ގެއަށް ދިޔައީ އެވެ.\n"އަހަރެންނަށް މިހާރު މިއީ 85 އަހަރު. އަހަންނަށް ދުނިޔޭގައި އުޅެވިއްޖެ ދެން. އަހަންނަށް ވުރެ މާ ޅަ މީހެއްގެ ފުރާނަ ސަލާމަތްކުރުން މިވަގުތަށް މާ މުހިއްމު. އޭނާގެ ކުދިންތައް ވެސް އަދި ވަރަށް ކުޑަ. ހެޔޮނުވާނެ. އަހަރެންގެ އެނދު އޭނާއަށް ދީ،" ޑޮކްޓަރުން ކައިރީގައި 85 އަހަރުގެ މީހާ ބުނި ކަމަށް ވެއެވެ.\nޑޮކްޓަރުން ވަރަށް ބޮޑަށް ދެކޮޅު ހަދަނިކޮށް ދުވަސްވީ މީހާ ބަސް ގަބޫލުނުކޮށް ގެއަށް ދިޔައީ އެވެ. އަދި ގޭގައި އޮންނަތާ ތިން ވަނައަށް ވީ ދުވަހު އެމީހާ ވަނީ މަރުވެފަ އެވެ.\nދުވަސްވީ މީހާގެ ދަރިފުޅަކު ބުނި ގޮތުގައި އޭނާގެ ބައްޕަ ބޭނުންވީ ހަޔާތުގެ އެންމެ ފަހު ވަގުތުކޮޅު ހޮސްޕިޓަލުގެ އެނދެއްގައި ހޭދަކުރުމަށް ވުރެ ގޭގައި އަމިއްލަ ދަރިން ކައިރީގައި ހޭދަކުރާށެވެ. އަދި އޭނާއަށް ވުރެ 45 އަހަރު ޒުވާން މީހަކަށް ހޮސްޕިޓަލުގެ އެނދު ދީފައި ބައްޕަ އައީ ޒުވާނެއްގެ ފުރާނަ ސަލާމަތްކުރުމުގެ ފުރުސަތު ދެވުނީތީ އުފަލުން ކަމަށް ވެސް ދުވަސްވީ މީހާގެ ދަރިފުޅު ބުންޏެވެ.\nދެވަނަ ރާޅުގައި އިންޑިއާއިން 600 ޑޮކްޓަރުން މަރުވި\nކޮވިޑްޖެހި މަންމަ މަރުވި ކުއްޖަކަށް އެތައް މަންމައެއްގެ ލޯބި\nމަރުވި މުސްލިމަކަށް ހިންދޫ ޑޮކްޓަރު ޝަހާދަތް ލައިދީފި\nކޮވިޑް ކަމަށް ކަރާސީނު ބޮއިގެން މަރުވިއިރު ކޮވިޑެއް ނެތް


Girls to Code: Kulhudhuffushi programmegai baiverivumah furusathu hulhuvaalaifi | ThePress\nގާލްސް ޓު ކޯޑް: ކުޅުދުއްފުށީ ޕްރޮގްރާމްގައި ބައިވެރިވުމަށް ފުރުސަތު ހުޅުވާލައިފި\n10 August 2021, 16:22\nގާލްސް ޓު ކޯޑް: ކުޅުދުއްފުށީ ޕްރޮގްރާމްގައި ބައިވެރިވުމަށް ފުރުސަތު ހުޅުވާލައިފި / ފޮޓޯ: ދިރާގު\nދިިރާގާއި ވިމެން އިން ޓެކް މޯލްޑިވްސް ގުޅިގެން އަންހެން ކުދިންނަށް ކޯޑިން ދަސްކޮށްދޭ ޕްރޮގްރާމް "ގާލްސް ޓު ކޯޑް" ހދ.ކުޅުދުއްފުއްޓަށީ ޕްރޮގްރާމްގައި ބައިވެރިވުމަށް ފުރުސަތު ހުޅުވާލައިފިއެވެ.\n"ގާލްސް ޓު ކޯޑް" ޕްރޮގްރާމް އަމާޒު ކުރެވިފައިވަނީ 14 އަހަރާއި 20 އަހަރާއި ދެމެދުގެ އުމުރުފުރައިގެ ވެބް ޑިވެލޮޕްމަންޓް ނުވަތަ ކޯޑު ކުރުމަށް ޝައުގުވެރިކަން ހުންނަ އަންހެން ކުދިންނަށެވެ.\nމި ޕްރޮގުރާމުގައި ދަސްކޮށްދޭ ކަންތައްތަކުގެ ތެރޭގައި އެޗްޓީއެމްއެލް އާއި ސީއެސްއެސް އަދި ޖާވާ ސްކްރިޕްޓް ބޭނުންކޮށްގެން ވެބްސައިޓް ފަރުމާކޮށް ޑިވެލޮޕްކުރަން ހިމެނެއެވެ. މި ޕްރޮގްރާމުގައި ބައިވެރިވުމަށް ކުރިން އެއްވެސް ވަރަކަށް ކޯޑް ކުރުމުގެ ހުނަރު ނުވަތަ ތަޖުރިބާ ހުންނާކަށް ނުޖެހޭނެއެވެ.\nދެ މަސް ދުވަހުގެ މި ޕްރޮގްރާމް ހިންގުމަށް ހަމަޖެހިފައިވަނީ ބައިވެރިންގެ އަތުން އެއްވެސް ފީއެއް ނުނަގައެވެ.\nގާލްސް ޓު ކޯޑް ޕްރޮގްރާމަކީ އަންހެން ކުދިން ޓެކްނޮލޮޖީ ދާއިރާއަށް ޝައުގުވެރިކުރުވުމާއި އަދި ހުނަރު ތަރައްގީކޮށް ދާއިރާގައި ދެމިތިބުމުގެ ނިސްބަތް އިތުރުކުރުމަށްޓަކައި ދިރާގާއި ވިމެން އިންޓެކް މޯލްޑިވްސް ގުޅިގެން 2019 ވަނަ އަހަރުގައި ފެށި ޓްރެއިނިން ސީރީސްއެކެވެ. މީގެ އެންމެ ފުރަތަމަ ޕްރޮގްރާމް ބޭއްވުނީ ފުވައްމުލަކުގައެވެ. އަދި މިޕްރޮގްރާމްއަށް ލިބުނު ތަރުހީބުގެ ސަބަބުން 2021 ވަނަ އަހަރުގެ ޖަނަވަރީ މަހު ވަނީ މި ސީރީސްގެ2ވަނަ ޕްރޮގްރާމް ގދ.ތިނަދޫގައިވެސް ކުރިއަށް ގެންގޮސްފައެވެ.\nކުޅުދުއްފުށިން މި ޕްރޮގްރާމުގައި ރަޖިސްޓްރީ ވާން ބޭނުންވާ ފަރާތްތަކުން މި ލިންކަށް ޒިޔާރަތްކޮށް ފޯމް ފުރިހަމަ ކުރެއްވުމަށްފަހު ހުށައަޅުއްވާށެވެ. ޕްރޮގްރާމްގައި ބައިވެރިވުމުގެ ސުންގަޑިއަކީ އޮގަސްޓް 15، 2021އެވެ.\nހަބަރު ކުޅުދުއްފުށި ވިޔަފާރި ދިރާގު


އިންސާފު ހޯދަން މަގުމައްޗަށް – އިންސާފެއްބާ؟ | Jazeera\tއިންސާފު ހޯދަން މަގުމައްޗަށް – އިންސާފެއްބާ؟ - Jazeera\nހަމްދޫން ރަޝީދު May 24, 2019 127 views0\nމި ކުޑަކުޑަ ގައުމުގައި ކުށްތައް ގިނަވާ ވާހަކައަކީ އަބަދުވެސް ދައްކާ ވާހަކައެކެވެ. މުސްލިމް މުޖުތަމަޢުއެއްގައި ފެންނަން ނުވާ އެތައް އެތައް ކަމެއް ފެންނަމުންދާ ކަމުގެ ޝަކުވާއަކީ އަބަދުމެ ކުރާ ޝަކުވާއެކެވެ. ކުށްވެރީންނަށް އަދަބު ނުދީ މަގުމައްޗަށް ދޫކޮށްލާ ވާހަކައަކީވެސް އައު ވާހަކައެއް ނޫނެވެ. އިންސާފު ހޯދަން އަޑު އުފުލާ އުފުލުން ކޮންމެ ދުވަހަކުމެ ކޮންމެވެސް މަންސައެއްގައި ފެންނަމުން ދެއެވެ. ނަމަވެސް އެއިން ކަމަކުން ތަސައްލީއެއް ލިބޭހެނެއް ހިއެއްނުވެއެވެ. ސަރުކާރު ބަދަލުވިޔަސް ވެހެވެ.\nފާއިތުވި ދެ ދުވަހު ޚަބަރުތަކުން ފެނި އިވިގެން ދިޔަ ވާހަކައަކީ ކ.ދިއްފުށީގައި ރައްޔިތުން ނިކުމެ ވަގުން ހޯދައި އެ މީހުންނަށް އަދަބު ދިނުމަށް މަސައްކަތް ކުރި ވާހަކައެވެ. އޭގެ ސަބަބުން ލޭ އޮހޮރި ބޮޑެތި އަނިޔާތައް މީހުންތަކަކަށް ވީ ވާހަކައެވެ. އެ މަންޒަރުތައް މީސްމީޑިއާގައި ވަނީ ފެތުރިފައެވެ. ރަހުމު ކުޑަ ޢަމަލުތަކެއްގެ ޝިކާރައަކަށްވެފައިވާ މަންޒަރު ފެނުމުން އެއީ ހަމަ ދިވެހީން ކުރި ޢަމަލެއްބާއޭ ހިތަށް އަރައެވެ.\nޚަބަރުތައް މެދުވެރިކޮށް ކަމުގެ ތެރެއަށް ފީނާލުމުން މިކަމުގެ ބިރުވެރިކަން ހިތަށް ވެރިވެއެވެ. ވައްކަން ކުރާ މީހުން އެ ކުރާ ވައްކަމަށްވާ އަދަބު މަގުމަތިން ރައްޔިތުން ދޭން ޖެހޭ ސަބަބަކީ ކޮބައި ހެއްޔެވެ؟ އެކަން އެގޮތަށް ކުރުމަކީ ރަނގަޅު ކަމެއް ހެއްޔެވެ؟ އެކަމުގެ ސަބަބުން ދެން ނިކުންނާނީ ކޮން ކަހަލަ ނަތީޖާތަކެއް ހެއްޔެވެ؟\nއެންމެ ފުރަތަމަ މިކަމާ ގުޅޭ ޚަބަރުތައް ހިއްސާ ކުރެވިފައިވާ ޕޯސްޓްތަކުގެ ކޮމެންޓްތަކަށް ނަޒަރު ހިންގާލީމެވެ. ގިނަ މީހުން ބުނާ އެއް ވާހަކައެއް އޮވެއެވެ. "މި ގައުމުގައި އަމާންކަމެއް ނެތެވެ. ސަލާމަތީ ބާރުތަކާއި ކޯޓުތަކަށް އިތުބާރެއް ނުކުރެވެއެވެ. ބަންދުކޮށްފައި އަނެއް ދުވަހު ދޫކޮށްލަނީއެވެ. ކޯޓު ތަކުން އިންސާފު ނުލިބޭނަމަ، އިންސާފު ހޯދޭނީ މަގުމަތިންނެވެ. އެ ހަދަނީ ރަނގަޅަށެވެ" މިއީ ޖަޒުބާތުގައި ކުރާ ކޮމެންޓްތަކަކަށްވިޔަސް އޭގައި ނުރައްކާތެރި މެސެޖްތަކެއް އެކުލެވޭ ކޮމެންޓްތަކެކެވެ. މަދު ބަޔަކު ނަމަވެސް އެކަން އަސްލު އެހެން ކޮށްގެން ނުވާނޭކަމަށް ބުނެ ސަބަބުތައް ދައްކާފައި ހުރެއެވެ.\nމި ދަރަޖައަށް މީހުންގެ ވިސްނުން ދާން ޖެހުނީ ކުށްވެރީންނަށް އެކަށީގެންވާ ހައްޤު އަދަބު ނުދެވޭތީއެވެ. އިސްލާމްދީނުގައި ކަނޑައަޅާފައިވާ ހައްދުތައް ޤާއިމް ނުކުރެވޭތީއެވެ. ޤާނޫނުތަކެއް ހެދިފައި އޮތެއްކަމަކު އެ ތަންފީޒު ނުކުރެވޭތީއެވެ. ކުށްތަކަށް ކަނޑައަޅާފައިވާ ހަރުކަށި އަދަބުތައް ނުދެވޭތީއެވެ.\nމިކަން މިހެންވުމުގައި މުއައްސަސާތަކާއި ފަރުދުންގެ އިހުމާލުވެސް ބޮޑެވެ. ނަމަވެސް މިކަމުގައި ހަމައެކަނި ފޫޅު ކަނޑާންވީ މުއައްސަސާތަކަކަށް ނޫނެވެ. ފުލުހުން ކިތަންމެ މަސައްކަތެއް ކޮށްގެން ކުށްވެރިން ހައްޔަރު ކުރި ނަމަވެސް، ކުށްވެރިން އެ ކުރި ކުށް ސާބިތުކޮށް ދެވޭ ވަރަށް ހެކި ނެތްނަމަ ނުވަތަ ކަންކަން ފުރިހަމަ ނުވާނަމަ އަނެއްކާވެސް އެކުށްވެރީން ދޫވަނީ މުޖުތަމަޢުއަށެވެ. ފަރުދީގޮތުން ދޭން ޖެހޭ މަޢުލޫމާތާއި ހެކިބަސް ކަމާބެހޭ ތަންތަނާ ހިއްސާ ކުރެވޭނަމައީ މިކަހަލަ ގިނަ ކަންކަން ހައްލުވެގެން ދާނެ ކަމެއްކަމުގައި ވިސްނެއެވެ.\nއެހެނޭ ކިޔާފައި މަގުމަތިން އިންސާފު ހޯދުމަށް ކަމަށް ބުނެ ވަޅިންނާއި ލަޓިބުރިން އަނިޔާކޮށް ކަންކަން ކުރުމުން އާޚިރު ނަތީޖާތައް ގޯހެވެ. އެރަށެއްގެ އަމަންއަމާންކަމާއި ރައްކާތެރިކަން ގެއްލި މީހުންގެ ތެރޭގައި ބިރުވެރިކަން ފެތުރެއެވެ. ދިއްފުށި ކަހަލަ ލޯކަލް ޓުއަރިޒަމަށް ފައްކާވަމުން އަންނަ ރަށެއްގައި އެކަހަލަ ކަމެއް އެބީދައިން ކުރުމުން އިޤުތިޞާދީ ގޮތުންވެސް އެ ރަށަށް ގެއްލުންތަކެއް ވާނެއެވެ. ހަމަ އެއާއެކު ކުށްވެރިން ކުރި ކުށަށް މަގުމަތިން އަދަބު ދިނުމުން އެކަން ކުރިމީހުނަށްވެސް ބޮޑެތި ކުށްތަކަށް އަރައިގަނެވި ކުށްވެރީންނަށް ވީއެވެ. އިންސާފު ހޯދަން ނިކުތް މީހުން އިންސާފުގެ ކުރިމައްޗަށް ހުށަހެޅުނީއެވެ.


Eid kulhuvaru: ekuveri kamuge futsal match hulhumeedhoo Police kaamiyaabu koffi\nކޮވިޑް 19- މިއަދު 215މީހަކު ޕޮޒިޓިވް ...\nއަޟްހާއީދުގެ މުނާސަބާ ފާހަގަކުރުމުގެ ގޮތުން ހުޅުދޫޓީމަކާ ހުޅުމީދޫ ޕޮލިސްޓީމަކާ ދެމެދު ކުޅެވުނު އެކުވެރިކަމުގެ ފުޓްސަލްމެޗް ހުޅުމީދޫ ޕޮލިސްޓީމު ކާމިޔާބުކޮށްފިއެވެ.\nޕޮލިސް ދަނޑުގައި ރޭ ކުޅެވުނު މިމެޗްގެ ފުރިހަމަ ވަގުތު ހަމަވިއިރު ދެޓީމް2ލަނޑު2ލަނޑުން އެއްވަރު ވެފައިވުމުން މޮޅުވާޓީމެއް ކަނޑައެޅުމަށް ޕެނަލްޓީ ޖެހުނެވެ. މިގޮތުން ޕެނަލްޓީ ޖަހައިގެން ޕޮލިސް މިމެޗް ކާމިޔާބުކުރީ5ލަނޑު3ލަނޑުންނެވެ.\nމިމެޗްގެ މޮޅު ކުޅުންތެރިއަކަށް ހޮވިފައިވަނީ ހުޅުދޫޓީމްގެ ނިޗާރުއެވެ. މޮޅުކުޅުންތެރިއަކަށް ހޮވުނު ނިޗާރުއަށް މެޗް އިންތިޒާމް ކުރިފަރާތުން ހުށަހަޅާފައިވާ ޓްރޮފީ ހަވާލްކޮށްދެއްވީ ހުޅުދޫގެ ކުރީގެ މަޝްހޫރު ފުޓްބޯޅަ ކުޅުންތެރިޔާ އިސްމާއީލެވެ.\nރޭ ކުޅެވުނު މިމެޗްގައި ރަށްޔިތުންގެ މަޖިލިހުގެ ހުޅުދޫދާއިރާގެ ކުރީގެ މެމްބަރު ޝާހިދުވެސް ހުޅުދޫޓީމްގައި ހިމެނިގެން މެޗްގައި ކުޅެފައިވެއެވެ . އަދި މެޗްގައި ޝާހިދުގެ ފަރާތުން މޮޅު ކުޅުމެއް ފެނިގެންގޮސްފައިވެއެވެ.\nމަރަދޫފޭދޫ ވޮލީޓީމަކާއި، މީދޫ ޒުވާނުންގެ ވޮލީޓީމަކާއި، ދެމެދު ކުޅުނު އެކުވެރިކަމުގެ ވޮލީމެޗް މީދޫޓީމް ކާމިޔާބު ކޮށްފިއެވެ. މިއަދު ހަވީރު ...\nއައްޑޫސިޓީއަށް މަސްތުވާތަކެތި އެތެރެކުރި 18 އަހަރުން ދަށުގެ ކުއްޖަކު ހައްޔަރުކޮށްފި\nމަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތްތަކުގެ ތެރެއިން، ސ. ގަން ޕޮލިސް ސްޓޭޝަނުން ހިންގި އޮޕަރޭޝަނެއްގައި 18 އަހަރުން ...\nvomadmin April 9, 2018\nޔޫރޯ މެޗުތައް ދެއްކުމަށް އުރީދޫއިން ސޮނީ ލިވް އާއެކު ޕާޓްނަރޝިޕެއް\nއުރީދޫ ކަސްޓަމަރުންނަށް ޔޫއެފާ ޔޫރޯ 2020 ގެ މެޗްތައް ފަސޭހަކަމާއިއެކު ކޮންމެތާކުންވެސް ބަލާލުމުގެ ފުރުސަތު ފަހި ކޮށްދިނުމުގެ ގޮތުން ...


vnews - Kudahuvadhoo team 25,000 rf in joorimanaa kohfi\nކުޑަހުވަދޫ ޓީމް 25000 ރުފިޔާއިން ޖޫރިމަނާ ކޮށްފި\nއުރީދޫ ދިވެހި ޕްރިމިއާ ލީގުގައި ވާދަކުރާ ދ. ކުޑަހުވަދޫ ޓީމް 25000 ރުފިޔާއިން ޖޫރިމަނާ ކޮށްފި އެވެ.\nއެފްއޭއެމްގެ ޑިސިޕްލިނަރީ ކޮމިޓީން މިމައްސަލަ ބެލުމަށްފަހު އިއްޔެ އެއިދާރާއިން ނެރުނު ނޫސްބަޔާނެއްގައި ބުނެފައި ވަނީ، ކުޑަހުވަދޫ ޓީމް ޖޫރިމަނާ ކުރީ ލީގުގައި މިދިޔަ މަހު 22 ވަނަ ދުވަހުގެ ރޭ ށ. މިލަންދޫއާ ދެކޮޅަށް ކުޅުނު މެޗު ފުރިހަމަ ނުކޮށް ދަނޑުން ފޭބުމުން ކަމަށެވެ. އަދި މެޗު ހުއްޓާލުމުން އަލުން މެޗު ކުޅުމަށް ނަސޭހަތް ދިނުމުން ވެސް އެ ޓީމުން އެކަން ގަބޫލް ކޮށްފައި ނުވާކަމަށްވެސް އެފްއޭއެމްއިން ނެރުނު ބަޔާނުގައި ބުނެފައި ވެއެވެ.\nއެރޭގެ މެޗުގައި ކުޑަހުވަދޫ ޓީމް ދަނޑުން ފޭބީ މެޗުގެ 76 ވަނަ މިނެޓުގައި މިލަންދޫ ޓީމުން އެޓީމުގެ ދެ ވަނަ ލަނޑު ޖެހުމުން ރެފްރީގެ ނިންމުންތަކާ ހިތްހަމަނުޖެހި، ކުޑަހުވަދޫ ޓީމުގެ ކޯޗު މުހައްމަދު ޝިޔާޒް (މޯހަން) ހުރިހާ ކުޅުންތެރިންނަށް ދަނޑުން ފޭބުމަށް އިޝާރާތް ކުރުމުން ނެވެ.\nރެފްރީގެ ނިންމުންތަކާ ހިތް ހަމަ ނުޖެހިގެން ކުޑަހުވަދޫ ޓީމުން މެޗް ފުރިހަމަ ނުކޮށް އެރޭ ފޭބިއިރު، މިދިޔަ މަހު 12 ވަނަ ދުވަހު ގްރީން ސްޓްރީޓްސް އާއި މާޒިޔާ ބައްދަލުކުރި މެޗްގައި ވެސް، ރެފްރީގެ ނިންމުންތަކާ ހިތްހަމަނުޖެހިގެން ގްރީންގެ ކުޅުންތެރިން ވަނީ މެޗް ފުރިހަމަ ނުކޮށް ދަނޑުން ފައިބައިފައެވެ. އެހެން ކަމުން އެފްއޭއެމްއިން ވަނީ މާޒިޔާ މޮޅުވީ ކަމަށް ނިންމައި ގްރީން ސްޓްރީޓްސް 25،000 ރުފިޔާ އިން ޖޫރިމަނާކޮށް އެ ޓީމަށް ވެސް އިންޒާރު ދީފަ އެވެ.\nއަދި މިފަދަ އަމަލުތައް ތަކުރާރު ނުކުރުމަށް އަންގައި އެފްއޭއެމްއިން އިން މީހާރު ވަނީ ހުރިހާ ކުލަބަކަށްވެސް އިންޒާރުދީފި އެވެ.\nއުރީދޫ ދިވެހި ޕްރިމިއާ ލީގުގެ އެއް ވަނަ މަގާމްގައި މިވަގުތު އޮތީ ކުޅުނު ހަތް މެޗުން 18 ޕޮއިންޓް ހޯދައިފައިވާ ނިއުރޭޑިއަންޓެވެ. ލީގުގެ ދެ ވަނަ މަގާމްގައި ކުޅުނު ހަތް މެޗުން 16 ޕޮއިންޓް ހޯދައިގެން މާޒިޔާ އޮތްއިރު، ހަމަ އެއަދަދަށް ޕޮއިންޓް ހަމަ ކޮށްގެން ޓީސީ އޮތީ ތިން ވަނަ މަގާމްގައެވެ. މާޒިޔާއަށް ކުރި ލިބެނީ ލަނޑު ތަފާތުންނެވެ.\nލީގުގައި ދެން އެންމެ އަވަހަށް ވެސް މެޗެއް ކުޅޭނީ އަންނަ ހޮނިހިރު ދުވަހު ހަވީރު އެވެ. އެދުވަހުގެ މެޗުގައި ނިކުންނާނީ ޓީސީ އާއި ތިނަދޫ އެވެ.


Covid-19 Jehigen Ragalhuvaa Maabandu Meehunge Dharifulhu Balin Rakkaatheri Kurevey - Vaguthu\nކޮވިޑް-19 ޖެހިގެން ރަނގަޅުވާ މާބަނޑު މީހުންގެ ދަރިފުޅު ބަލިން ރައްކާތެރިކުރެވޭ\nމާބަނޑު ދުވަސްވަރު އަންހެނުންގެ ބަނޑުގައި އޮންނަ ދަރިފުޅު ކޮވިޑް-19 އިން ރައްކާތެރިކުރެވޭ ކަމަށް ދިރާސާއަކުން ދައްކައިފިއެވެ.\nދުނިޔޭގައި ހަލުވިކަމާ އެކު ފެތުރެމުން އަންނަ ކޮވިޑް-19 ގެ ސަބަބުން މިހާތަނަށް ގިނަ އަދަދެއްގެ ކުޑަކުދިން ވަނީ މަރުވެފައެވެ. ކުޑަކުދިންނާއި އުމުރުން ދުވަސްވީ މީހުން އަދި އެކި ސަބަބުތަކާ ހުރެ ދިފާއީ ނިޒާމު ބަލިކަށި މީހުންނަށް މި ބަލީގެ ސަބަބުން އޮންނަ ހިރާސް ބޮޑެވެ.\nސައިންސްވެރިންގެ އާ ދިރާސާއަކުން ވަނީ، މާބަނޑު އަންހެނުންނަށް އުފާވެރި ހަބަރެއް ލިބިގެން ގޮސްފައެވެ.\nފިލަޑަލްފިއާ ބޭސްޑް ރިސާޗުތަކުން ދައްކާ ގޮތުގައި މައިމީހާގެ ބަނޑުގައި އޮންނަ ދަރިފުޅަށް މަސް މެދުވެރިކޮށް މައިމީހާ ބޭނުންކުރާ އެންޓިބޮޑީ ލިބިގެން ދެއެވެ. މިއާއެކު އަލަށް އުފަންވާ ކުޑަ ދަރިފުޅަށް މި ބަލި ޖެހުމުގެ ފުތުސަތު ވަރަށް ބޮޑަށް ދަށްވެގެން ދެއެވެ.\nމަސް ނުވަތަ ވާ މަހަކީ މައިމީހާގެ ބަނޑުގައި އޮންނަ ކުޑަ ދަރިފުޅު ހެދި ބޮޑުވުމަށް ބޭނުންވާ މުހިންމު މާއްދާތައް ލިބިދޭ އެއްޗެކެވެ.\nއެހެން ކަމުން މާބަނޑު ދުވަސްވަރު ކޮވިޑް-19 އަށް ފައްސިވެ އެންޓި ބޮޑީ ބޭނުންކުރާ މައިންގެ ބަނޑުގައި އޮންނަ ކުޑަ ދަރިފުޅަށް މި ބަލިން ރައްކާތެރިކޮށްދޭ ކަން ސައިންސްވެރިންނާ ހަވާލާދީ ''ޑެއިލީމެއިލް'' ނޫހުން ވަނީ ރިޕޯޓުކޮށްފައެވެ.\nމި ބަލިމަޑުކަމުގައި ދުނިޔޭގެ ހާލަތު ދުވަހެއް ދުވަހަކަށް ގޯސްވެ ގައުމުތަކަށް ނުރައްކާ ބޮޑުވަމުން އަންނައިރު، ސައިންސްވެރިން ގަބޫލުކުރާ ގޮތުން ބަލީގެ ހާލަތަށް އެއްވެސް ބަދަލެއް އަންނާނީ ވެކްސިނެއް ނުވަތަ ފަރުވާއެއް ބޭނުންކުރެވެން ފެށުމުންނެވެ.


އައިއޯއައިޖީއަށް ދުރާލާ ތައްޔާރުވާން ޖެހޭ - ކޯޗް ސެގާޓް އައިއޯއައިޖީއަށް ދުރާލާ ތައްޔާރުވާން ޖެހޭ - ކޯޗް ސެގާޓް\nއައިއޯއައިޖީއަށް ދުރާލާ ތައްޔާރުވާން ޖެހޭ - ކޯޗް ސެގާޓް\nއިންޑިއަން އޯޝަން އައިލެންޑް ގޭމްސްގައި ދިވެހި ފުޓްބޯޅަ ޓީމް ހޯދި ނަތީޖާއާއި މެދު ކުޅުންތެރިންނާއި ކޯޗިން ސްޓާފުންވެސް ވަރަށް ހިތްހަމަނުޖެހޭކަމަށް ގައުމީ ފުޓްބޯޅަ ޓީމްގެ ކޯޗް ޕީޓަރ ސެގާޓް ބުނެފިއެވެ.\n6 މަސް ދުވަހުގެ ބްރޭކްއަށްފަހު ގައުމީ ޓީމް އެންމެ ފުރަތަމަ ކުރިމަތިލީ އިންޑިއަން އޯޝަން އައިލެންޑް ގޭމްސްއަށް. މުބާރާތަށް ދިވެހި ޓީމް ފަރިތަކޮށްފައިވަނީ އެންމެ ހަތަރު ދުވަހުއެވެ.\nއިންޑިއަން އޯޝަން އައިލެންޑް ގޭމްސްގައި ރާއްޖެއިން ތިން މެޗް ކުޅެފައިވާއިރު، އެއްވެސް މެޗްއަކުން މޮޅެއް ނުލިބި ޓީމް ދިޔައީ ގުރޫޕްގެ އެންމެ ފުލަށެވެ. ގޭމްސްގައި ރާއްޖެ ކުޅުނު ފުރަތަމަ މެޗްގައި ހަތަރެއް ސުމަކުން ރީޔޫނިއަން އަތުން ބަލިވެ، ދެވަނަ މެޗްގައި ތިނެއް ސުމަކުން ކޮމޮރޯސް ބަލިވި ވީއިރު، އެންމެ ފަހު މެޗްގައި ރާއްޖެ ބަލިވީ މަޔޯތް އަތުން ތިނެއް އެކަކުންނެވެ.\nގޭމްސްއަށްފަހު ގައުމީ ކޯޗް ޕީޓާރ ސެގާޓް ބުނީ މިއީ އެއްވެސް ވަރަކަށް އުއްމީދު ކުރި ނަތީޖާއެއް ނޫންކަމަށެވެ. އަދި ކުޅުންތެރިންނާއި ކޯޗިން ސްޓާފުންވެސް މިކަމާއިމެދު ތިބީ މާޔޫސްވެފައިކަމަށް ސެގާޓް ބުނި. ކޯޗް ބުނީ ރާއްޖޭ ފިޔަވާ އެހެން ހުރިހާ ގައުމްއަކުން މިމުބާރާތަށް ވަރަށް ރަގަނޅަށް ތައްޔާރުވިކަމަށާއި މިއީ ރާއްޖޭއިން ޓީމުން ފިލާވަޅު ލިބިގަންނަން ޖެހޭކަމެއްކަމަށެވެ. ސެގާޓްބުނީ އިންޑިއަން އޯޝަން އައިލެންޑް ގޭމްސްގައި ޒުވާން ކުޅުންތެރިން ވަރަށް ރަގަނޅު ކުޅުމެއް ދެއްކިކަމަށާއި ނަމަވެސް6މަސް ދުވަހުގެ ބްރޭކްއަށްފަހު، ބޮޑު މުބާރާތަކާއި ކުރިމަތިލާއިރު އަދަގޫތަކެއް ހުންނާނެކަމަށެވެ.\n"މިއީ އެއްވެސް ވަރަކަށް އުއްމީދު ކުރި ނަތީޖާއެއް ނޫން. މިގޮތަށް ނަތީޖާ ނިކުންނާނެކަމަށްވެސް އުއްމީދެއް ނުކުރަން. ކުޅުންތެރިންގެ ފިޓްނަސް ލެވެލް އަސްލުގައިވަރަށް ދަށް. ހަ މަސް ދުވަހުގެ ބްރޭކްއަށްފަހު ނިކުތްއިރު ކުޅުންތެރިން ތިބީ ވަރަށް ހާލަތު ގޯސްކޮށް. ގިނަ ކުޅުންތެރިން ތިބީ އަނިޔާގަ އަނެއްބައި ކުޅުންތެރިން ތިބީ ފިޓްކޮށެއް ނޫން. ކުޅުންތެރިންގެ ހާލަތު ނޭންގެނީސް ޖެހުނީ ޓީމް ލިސްޓް ފޮނުވަން. މިއީވެސް ދިމާވި ވަރަށް ބޮޑު އުދަގުލެއް. އެންމެ ބޮޑު މައްސަލައަކީ މިގޭމްސްއަށް އެކަށީގެންވާ ވަރަށް ތައްޔާރު ނުވެވުން. އަދި އެހެން ގައުމްތަކުން ވަރަށް ރަގަނޅަށް މިމުބާރާތަށް ވަނީ ތައްޔާރުވެފަ. ދިވެހި ރާއްޖެއިންވެސް އެބަޖެހޭ މިފަދަ ކަންކަމަށް ސަމާލްވާން." ސެގާޓް ބުންޏެވެ.


UEFA Super Cup Bayern Munich in Kaamiyaabu koffi\nޔޫއެފާ ސުޕަ ކަޕްގެ ޗެމްޕިއަކަން ބަޔާންމިއުނިކް ...\nމެޗުގެ ފުރިހަމަ ވަގުތު ހަމަވިއިރުވެސް ނަތީޖާ އެއްވަރުވެފައި އޮތުމުގެ ސަބަބުން ކުޅުނު އިތުރު ގަޑީގެ4ވަނަ މިނިޓްގައި ބަދަލު ކުޅުންތެރިޔެއްގެ ގޮތުގައި ކުޅެން ނިކުތް ހާވިއާ މާޓިނޭޒް ކާމިޔާބުކޮށްދިން ލަނޑުން ސެވިއްޔާ ބަލިކުރުމަށް ފަހު ޔޫއެފާ ސުޕަކަޕް ޔޫރަޕާއި ޖަރުމަންގެ ޗެމްޕިއަން ބަޔާން މިޔުނިކުން ކާމިޔާބު ކޮށްފިއެވެ.\n20،000 ސަޕޯޓަރުން ދަނޑަށް ވައްދައިގެން ބުޑަޕެސްޓްގެ ޕުސްކަސް އެރީނާގައި ކުޅުނު މި މެޗު ބަޔާން ކާމިޔާބު ކުރީ 2-1 ގެ ނަތީޖާއަކުންނެވެ.\nދެޓީމުގެ ފަރާތުންވެސް ވާދަވެރި ކުޅުމެއް ފެނިގެން ދިޔަ މި މެޗުގައި ލިބުނު ޕެނަލްޓީ އަކުން ފުރަތަމަ ގޯލް ޖަހާ ލީޑް ނެގީ ސެވިއްޔާއިންނެވެ. މި ގޯލް އެޓީމަށް މެޗްގެ 13 ވަނަ މިނިޓްގައި ކާމިޔާބުކޮށްދިނީ ލޫކަސްއޮކަމްޕަސްއެވެ. ސެވިއްޔާއަށް ލިބުނު މި ޕެނަލްޓީ އަކީ ބަޔާންގެ ޑިފެންޑަރު އަލަބާ ޕެނަލްޓީ އޭރިއާ ތެރެއިން ސެވިއްޔާގެ ރަކިޓިޗްއަށް ކުރި ފައުލަކާއި ގުޅިގެން ލިބުނު ޕެނަލްޓީއެކެވެ.\nބަޔާންމިއުނިކަށް ލަނޑެއް ކާމިޔާބުކޮށް މެޗްގެ ނަތީޖާ ހަމަހަމަކޮށްފައިވަނީ 34 ވަނަ މިނިޓްގައެވެ. މިލަނޑު އެޓީމަށް ކާމިޔާބުކޮށްދިނީ ލެވަންޑޮސްކީ ތަނަވަސްކޮށްދިން ފުރުސަތެއްގައި ލިއޮން ގޮރެޓްޒެކާއެވެ.\nމެޗުގެ ފުރަތަމަ ހާފް 1-1 ގެ ނަތީޖާ އަކުން ނިމިގެން ދިޔައިރު ދެވަނަ ހާފްގެ ކުޅުން ފަށައިގެން މެޗްގެ 90 މިނިޓްގެ ކުޅުން ނިމުނުއިރުވެސް ދެޓީމް 1-1 ގެ ނަތީޖާއަކުން ވަނީ އެއްވަރުވެފައެވެ.\nއެހެންކަމުން މެޗްގެ ނަތިޖާ ކަނޑައެޅުމަށްޓަކައި ކުޅެވުނު އިތުރު ވަގުތުގެ 104 ވަނަ މިނިޓްގައި ބަޔާން މިއުނިކުން އެޓީމްގެ ދެވަނަ ލަނޑު ވަނީ ކާމިޔާބުކޮށްފައެވެ. މި ލަނޑު އެޓީމަކަށް ކާމިޔާބުކޮށްދިނީ ބަދަލު ކުޅުންތެރިޔެއްގެ ގޮތުގައި ކުޅެން ނިކުތް ހާވިއާ މާޓިނޭޒްއެވެ.\nމިމެޗްގެ އިތުރުވަގުތުގެ ދެހާފްގެ ކުޅުން ނިމިގެންދިޔީ ދެޓީމުން ކުރެ ޓީމަކަށް އިތުރު ލަނޑެއް ކާމިޔާބު ނުކުރެވި ބަޔާން މިއުނިކް މޮޅުވެ ޔޫއެފާ ސުޕަކަޕް ގެ ޗެމްޕިއަންކަން ބަޔާންމިއުނިކް ހޯދައިގެންނެވެ. މީގެކުރިން ބަޔާންއިން ސުޕަކަޕް ކާމިޔާބު ކޮށްފައިވަނީ 2013 ވަނަ އަހަރު ޗެލްސީ ބަލިކުރުމަށް ފަހުގައެވެ.


Anni Bunaa Andhiri Dhaulathaky Kobaibaa?\n1 ހަފްތާ, 1 ދުވަސް, 17 ގަޑި, 53 މިނެޓް, 56 ސިކުންތު ކުރިން 353 1 މަރިޔަމް އިސްއާދާ\nމިނިވަން ނޫހުގެ ނޫސްވެރިޔާ އަހުމަދު ރިޟްވާނު ގެއްލުނު މައްސަލައާ ގުޅިގެން ގޮތް ނޭނގޭ މަރުތަކާ އަދި ވީނުވީ ނޭނގި ގެއްލިފައިވާ މީހުންގެ މައްސަލަތައް ބަލާ ކޮމިޝަނުން ހާމަކުރި ރިޕޯޓާ އަދި އެކޮމިޝަނުގެ ރައީސް ހުސްނުއް ސުޢޫދު ހާމަކުރި ވާހަކަތަކާ ގުޅިގެން ރައްޔިތުންގެ މަޖިލީހުގެ ރައީސް، ކުރީގެ ރައީސް ، ދިވެހި ތާރީޚުގައި ވައްކަން ސާބިތުވެފައި ހުންނެވި ހަމައެކަނި ރައީސް އަދި ޤައުމުގެ ވެރިކަން ރައްޔިތުން ހަވާލުކުރުމުން ވެރިކަން ކުރައްވަން ކެރިވަޑައި ނުގެނ އިސްތިއުފާ ދެއްވި ރައީސް، މުހައްމަދު ނަޝީދުވަނީ ވަރަށް މާނަ ފުން ބަހެއް ވިދާޅުވެފައެވެ.\nއެބަސް ނުވަތަ އެ ވާހަކަ އަޅާއިގަތީ ތިޔައިގެ ތެރެއިން ކިތައް ބޭފުޅުންނަށްބާއޭ އަޅުގަޑު އަޅޭ ހިތާ ހިތާ ސުވާލުކޮށްލެވެއެވެ. އެހެނީ އެަދަ ބޮޑު ވާހަކައެއް އެމަނިކުފާޏުގެ ސިއްރު ނުހިއްފެހެއްޓޭ ދޫފުޅުން ބޭރުވި އެކަމާ ކަންބޮޑުވެގެން އެ ވާހަކަ ދެއްކީ މަދު ބޭފުޅުން ކޮޅެއް ކަމަށް ވުމުންނެވެ. ނޫނީ ތިޔައިގެ ތެރެއިން ބައެއް ބޭފުޅުންނަށް އެ މަނިކުފާނު ދެއްކެވި ވާހަކައިގެ މަހްފޫމު އެނގިވަޑައިނުގެންނެވީ ކަމަށްވެސް ވެދާނެއެވެ.\nމިނިވަން ނޫހުގެ ނޫސްވެރިޔާ އަހުމަދު ރިޟްވާނުގެ މައްސަލައިގައި ރިޔާސީ ކޮމިޝަނުން ހާމަކުރި ރިޕޯޓާ ގުޅިގެން ނަޝީދު ކުރެއްވި ޓްވީޓެއްގައި ވިދާޅުފައިވަނީ، ސުއޫދުގެ މަރުތަކުގެ ތަހުގީގުން ފެނިފައިވާ ކަންކަމާއި ގުޅޭ ގޮތުން ދައުވާ ކުރިޔަށް ގެންދިއުން އަވަސްކޮށްދެއްވުމަށް އެދޭ ކަމަށެވެ.\nއަދި ރާއްޖޭގައި ވަކިހިއްޕާލާފައިވާ އަނދިރި ދައުލަތް އެއްކޮށް ރޫޅާލަން ޖެހޭ ކަމަށާ ފުލުހުންގެ ދައުރު ފުރިހަމައަށް އަދާކުރަން ޖެހޭ ކަމަށެވެ. ކޮންމެ އަކަސް މި އަނދިރި ދައުލަތް ނުވަތަ ޑީޕު ސްޓޭޓްގެ ވާހަކަ އަންނި އޫޕްސް މައާފުކުރައްވާ މަޖިލިސް ރައީސް ވިދާޅުވުމުން އެ ބުނާ އަނދިރި ދައުލަތަކީ ކޮބައިތޯ ބަލާ ދިރާސާ ކޮށްލާ ހިތް ވިއެވެ.\nޤައުމުގެ ކަންކަން ދިރާސާ ކުރައްވާ ބޭފުޅަކާ ވަގުތުން މިވާހަކަ ހިއްސާކޮށްލީމެވެ. އަދި ގިނަ މަޝްވަރާތަކެއް މިކާ ގުޅިގެން ކުރެވުނެނެވެ. ކޮންމެ އަކަސް އަނދިރި ދައުލަތޭ ކިޔާ ދީނީ އިލުމުވެރިންގެ ނަންމަތި އަޅުވާ ހަޤީގަތުގައި ނަޝީދު ނައްތާލަން އެ ގޮވާ ދައުލަތަކީ ރައީސް އިބްރާހިމު މުހައްމަދު ޞޯލިހުގެ ވެރިކަމުގެ ވާހަކައެވެ.\nރިޟްވާނުގެ މައްސަލައިގައި ދީނީ ޖަމާއަތެއްގެ އަތެއްވާ ކަމަށް ހުސްނުއް ސުޢޫދު މައުލޫމާތު ހާމަކުރުމުން، ދީނީ އިލުމުވެރިންނަކީ ޤައުމަށް ހުރި ބިރެއް ކަމުގައި ދައްކަން މަސައްކަތް ކުރާއިރު ނަޝީދުގެ ވާހަކައިގެ އަނދިރި ފަރާތުގައި ހަގީގަތުގައި ވަނީ އިބްރާހިމުގެ ވެރިކަން ނިމުމަކަށް ގެނައުމެވެ.\nދެން އޮތް ކަމަކީ ޤައުމުގައި ތިބި ދީނީ އިލުމުވެރިން ނައްތާލަން ގޮވާލާ ކަމުގައިވަނީ ނަމަ މިއަދު މި ޤައުމުން އިސްލާމުދީނު ފޮހެލަން އެމްޑީޕީން ޚާއްޞަކޮށް ނަޝީދު އާ އޭނާގެ އާއިލީ ބޭފުޅުން މި ކުރައްވަމުން ގެންދަވާ މަސައްކަތަކީ މި ބޭފުޅުން ބޭނުންވާ ދީނީ މިނިވަންކަން ހޯދަން ކޮށާ މަގަކަށް ވެގެންދާނެއެވެ.\nނުވަތަ ނަޝީދު އެ ވިދާޅުވާ ދެން އޮތް އަނެއް އަނދިރި ދައުލަތަކީ ރާއްޖޭގެ ފުލުހުންގެ އިދާރާއެވެ. ފުލުހުންގެ އިދާރާގައި ހުންނެވީ އިބްރާހިމުގެ ޅިޔަނު މުހައްމަދެވެ. އެހެންކަމުން އިބްރާހިމު އާ މުހައްމަދުގެ ޒިންދަގީ ދުއްވާލަން ނަޝީދު ނުސީދާކޮށް ގޮވާލަނީ ކަމަށް ވެސް ވެދާނެއެވެ.\nކޮންމެ އަކަސް ނަޝީދުގެ ވަރަށް ގާތް ފަރާތަކާ މިވާހަކަ ހިއްސާކޮށް ކުޑަ ކޮނެލީމެވެ. އެ ވިދާޅުވާ އަނދިރި ދައުލަތަކީ ކޮބައިތޯ އާ އެމްޑީޕީގެ ރޭވުން ހުރީ ކިހިނެތްތީ ސުވާލުކޮށްލީމެވެ. ޖަވާބުދިން ބޭފުޅާ އިންތަނުން ފުންމައިގެން އަރާ ދެއްވި ޖަވާބަކީ އެއީ އިބްރާހިމުގެ ވާހަކައެވެ.\nމިހާރު ދެން އޭނާ އާ ހެދި މިޤައުމުގައި އަންނި ބޭނުންވާ އެއްވެސް ކަމެއް ނުކުރެވޭ ކަމަށާ އަންނަ ހަަމ ކަމެއް ކުރަން އުޅޭ އިބޫ ހުރަސް އަޅާތީ ކަންކަން ނުކުރެވޭ ވާހަކައެވެ. އެހެންކަމުން އަންނި އެ ވިދާޅުވަނީ އިބޫގެ ވެރިކަން ނިމުމަކަށް ގެނައުމަށް މަސައްކަތް ކުރަން ވެއްޖެ ކަމުގެ ވާހަކަ ކަމަށާ އަދި އެކަމުގެ ތެރޭގައި އީވާގެ ނަން ވެސް އެމީހާ ފާހަގކުރިއެވެ.\nއަދި ވިދާޅުވީ އީވާ ވެސް އިބޫގެ ސައިޑުގައި ހުރުމުން ކަންކަން ކުރަން އުނދަގޫ ކަމަށާ މަޖިލީހުގެ ނައިބު ރައީސް ކަމުގައި އިވާ ބަހައްޓާވަން ނަޝީދު ހިތްހަމަ ޖެހިވަޑައި ނުގަންނަވާ ކަމަށެވެ.\nދެން ހިތުގައި އުފެދުނު ސުވާލަކީ އީވާ އަންނި އާ ދެކޮޅު ވާންވީ ސަބަބެކެވެ. އެއީ ނަޝީދު އާ އީވާ އަކީ އާއިލީ ގޮތުން ގުޅި ލާމެހިފައިވާ ދެ ބޭފުޅުންނަށް ވުމުންނެވެ. އެމީހާ ކައިރީ އެ ސުވާލު އެހެން ކޮށްލީމެވެ. ލިބުނު ޖަވާބުން އަލޫގަޑުގެ ދެލޯ ބޮޑުވިއެވެ.\nއެއީ އިވާ އާ އިބޫ އާ ދެބޭފުޅުްނނަކީވެސް އާއިލީ ގޮތުން ގުޅިފައިވާ ދެ ބޭފުޅުން ކަން އެނގިގެން ދިއުމުންނެވެ. އިވާ އިބޫ އަށް ވިދާޅުވަނީ ބޮޑުބޭބެ ކަން އެނިގެން ދިޔައީ އަލަށެވެ.\nކަން މިހެން އޮތް އިރު، ދީނީ ގޮތުން ހައްދުފަހަނަ އަޅާފައިވާ މީހުން މި ރާއްޖެ އަށް ތިލަ ކުރި ބަޔަކުވެސް ތިބޭނެތާއެވެ. މިކަމުގެ ދޮންކަޅު ހޯދާލަން ކުރި މަސައްކަތުން އެނގުނީ ކުރީގެ ރައީސް މައުމޫނުގެ ވެރިކަން ނިންމަން ދީން ހަތިޔާރެއްގެ ގޮތުގައި ބޭނުންކުރުމަށް މަގު ފަހި ކުރަން ދީނީ ގޮތުން ހައްދު ފަހަނަ އަޅާފައިވާ ޖަމާއަތްތަކާ ގުޅިގެން އެމްޑީޕީ އުފެއްދުމުގައި އިސްކޮށް ތިބި ބައެއް މީހުން، މީހުން ތަމްރީނު ކުރުމުގައި ހަރަކާތްތެރިވި ކަމެވެ.\n1989 ވަނަ އަހަރު މައުމޫނުގެ ދެ ވަނަ ދައުރު ހަމަވުމާ އެކު ތިންވަނަ ދައުރަކަށް އެމަނިކުފާނު ކުރިމަތި ލެއްވުމުން އެކަމާ ހިތް ހަމަ ނުޖެހިގެން ޒަމާނުއްސުރެ ވެރިކަމާ ތޮޅެމުން އައި މީހުން ދީނު ހަތިޔާރެއްގެ ގޮތުގައި ބޭނުންކުރުމަށް ދީނީ ހަރުކަށި ފިކުރުގެ މީހުންނާ ގުޅިގެން ޜާއްޖެއިން މީހުން ގެންގޮސް އެމީހުން ކަންފަތަށް ރީ އަޅާ ދިނެވެ.\nއަދި ދީނީ އިލްމުވެރިންނޭ ކިޔާ އެ މީހުންގެ ބޭނުން ނަހަމަ ގޮތުގައި ހިފަން ފެށިއެވެ. ދެން މިއަދު މި ބޭފުޅުން ދީނީ އިލުމުވެރިންނަކީ އަނދިރި ދައުކަތެއްގެ ގޮތުގައި ސިފަ ކުރުމުގެ ބޭނުމަކީ ކޮބައިބާއެވެ؟\nކޮންމެ އަކަސް މިއަދު ޤައުމު އޮތް ހާލަތަށް ބަލާއިރު، ޤައުމުގައި އޮތީ އަނދިރި ދައުލަތެއް ބާއޭ ނުވަތަ ދެ ދައުލަތެއްބާއޭ މިއި އުފެދޭ ސުވާލެކެވެ. ޤައުމުގައި ވެރިކަން ކުރައްވާ ނަމުގައި ހުންނެވީ ޅ.ހިންވަރަު ނޫރާނީއާގޭ އިބްރާހިމު މުހައްމަދު ޞޯލިހެވެ.\nނަމަވެސް އިބޭގެ މައްޗަށްވެސް ބާރު ފޯރުވަން މަސައކްަތް ކުރައްވާ ބޭފުޅަކު އެބަ ހުންނެވިއެވެ. އެއީ އެއްކަލަ އިސްތިއުފާ ދެއްވި ރައީސެވެ. މައްޗަށްގޯޅި މެދު ދާއިރާގެ މެމްބަރު މުހައްމަދު ނަޝީދެވެ.\nމަޖިލީހުގެ ރައީސްގެ މަޤަމު ފުރއްވަމުން ގެންދަވާ އިރު އެމަނިކުފާނު ފެނިގެންދަނީ ޤައުމުގެ ކަންކަމުގައި ރައީސް ޞޯލިހަށްވުރެ ކުރިން ބަސް ވިދާޅުވާ މަންޒަރެވެ. އަދި މުނާސަބާއެއް އަޔަސް ޞޯލިހަށްވުރެ ކުރިން ބަސްދީގަތުމާ އެއްޗެހި ނެރުއްވާ ތިމަން މަނިކުފާނަކީ ދައުލަތުގެ ވެރިޔާކަމުގައި ދެއްކުމަށް މަސައްކަތް ކުރާ މަންޒަރެވެ.\nއެހެންކަމުން ޤައުމުގއި އޮތީ އަނދިރި ދައުލަތެއް ނޫނެވެ. ޤައުމުގައި މިއޮތީ ޑަބަލް ސްޓޭޓެއް ނުވަތަ ދެ ދައުލަތެކެވެ. ކެރަފާ ދައުލަތަކާ ސިއްކަ ދައުލަތެވެ. ވެރިކަމާ ހެދި ތޮޅޭ ބޮޑު ދެ ގެރިއެވެ.\nއެހެންކަމުން ބޮޑު ދެގެރި ތަޅަންޏާ ކަށް ގަލަށް ބާރު ކުރާނެއޭ ބުނާ ބީދައިން މި ދެބައި މީހުން މިތަޅާ ތަޅާލުންގަޑުން ހުރިހާ ގެއްލުމެއް ލިބޭނީ ނިކަމެތި ދިވެހި ރައްޔިތުންނަށެވެ. ދިވެހި ރައްޔިތުންނޭނެވެ. މިކަމަށް ލޯހުޅާވާ ނިކަން ރަގަޅަށް ފާރަވެރިވާން އެބަޖެހެއެވެ.\nރިޔާސީ އިންތިޚާބުގެ ދުވަސްވަރު ރައީސް ޔާމީންއާ އެމަނިކުފާނުގެ ޓީމުން ދެއްކެވި ވާހަކަތައް މިޙާރު ތިޔައިގެ ތެރެއިން ކޮންމެ ބޭފުޅަކުވެސް ހަނދާނަށް އަންނާނެއެވެ. ދީނާ ޤައުމިއްޔަތާ އިސްތިގުލާލާ އަދި މިނވަންކަމަށްވެސް ބުރޫ އަރާނެ ވާހަކައެވެ.\nއިބްރާހިމު ވެރިކަމުގައި ކުޑަ ދުވަސްކޮޅު ބެހެއްޓުމަށްފަހު އާބިދާގެ މުހައްމަދު ވެރިކަމަށް އަންނަން މަސައްކަތް ކުރާނެ ވާހަކައެވެ.\nމިއަދު މިއޮތީ އެބޭފުޅުން ވިދާޅުވި ހިސާބަށް އޮޑި ދުވެފައެވެ. ނަމަވެސް އަދިވެސް ލަހެއް ނުވެއެވެ. އަދިވެސް ވަގުތު އެބައޮތެވެ. ޤައުމާ ދީނުގެ ހައްގުގެ ކެރިގެން ނުކުންނަން ވީ ވަގުތު ޖެހިއްޖެއެވެ.\nދިވެހި ބިން މީ މަގޭ ބިން, ލެވުނު ފުރަތަމަ ނޭވާ މަގޭ ބިން، އެ ބިމަކަށް އެންމެ ފަހުގެ ވިންދާ ދޫކޮށްލަދޭނޭ ނޭވާ މަގޭ ބިން\nކުރީގެ ރައީސް ނަޝިދު ރައީސް ޞޯލިހުގެ ސަރުކާރު\nޙަބޭްސް 06 ސެޕްޓެމްބަރު 2019 - 23:34\n21 ގަޑި ކުރިން 146 0\n2 ދުވަސް ކުރިން 476 0\n1 ހަފްތާ ކުރިން 337 0


Aharu nimigen dhiyaee Masveringe umeedhugai ehves kulaeh nujehi : MP Shifaau\nއިހަވަންދޫ ދާއިރާގެ އެމްޕީ ޝިފާއު--ފޮޓޯ: މަޖިލިސް\nއަހަރު ނިމިގެން ދިޔައީ މަސްވެރިންގެ އުންމީދުގައި ހަގީގީ އެއްވެސް ކުލައެއް ނުޖެހި: ޝިފާއު\nނިމި ދިޔަ 2019 ވަނަ އަހަރު ދިވެހި މަސްވެރިން ނިންމާލީ އުންމީދުގައި އެއްވެސް ކުލައެއް ނުޖެހި ކަމަށް އިހަވަންދޫ ދާއިރާގެ މަޖިލިސް މެމްބަރު މުހައްމަދު ޝިފާއު ވިދާޅުވެއްޖެ އެވެ.\nމެމްބަރު ޝިފާއު ކުރެއްވި ޓުވީޓެއްގައި ވަނީ 2019 ވަނަ އަހަރު ދިވެހި މަސްވެރިން ނިންމާލީ އިންތިޒާރާ އުންމީދުގައި ތިބެ ހަގީގީ އެއްވެސް ކުލައެއް ނުޖެހި ކަމަށާއި މަސްވެރިންނާ އޮޑިވެރިންގެ އާމްދަނީ ދަށްވެ ބިކަވަމުންދާ މަންޒަރަކީ ހިތްދަތި މަންޒަރެއް ކަމަށެވެ. އަދި މަސްވެރިކަމުގެ ސިނާއަތަށް އަވަސް ހައްލެއްބޭނުންވާ ކަމަށްވެސް ޝިފާއުގެ ޓްވީޓުގައި ވިދާޅުވެފައި ވެއެވެ.\n"2019 ވަނަ އަހަރު ދިވެހި މަސްވެރިން ނިންމާލީ އިންތިޒާރާ އުންމީދުގައި ތިބެ ހަގީގީ އެއްވެސް ކުލައެއް ނުޖެހި. މަސްވެރިންނާ އޮޑިވެރިން އާމްދަނީ ދަށްވެ ބިކަވަމުންދާ މަންޒަރަކީ ހިތްދަތި މަންޒަރެއް." ޝިފާއު ވިދާޅުވި އެވެ.\n2019 ވަނަ އަހަރު ދިވެހިމަސްވެރިން ނިންމާލީ އިންތިޒާރާ އުއްމީދުގައި ތިބެ ހަގީގީ އެއްވެސް ކުލައެއް ނުޖެހި. މަސްވެރިންނާ އޮޑިވެރިންގެ އާމްދަނީ ދައްވެ ބިކަވަމުންދާ މަންޒަރަކީ ހިތްދަތި މަންޒަރެއް. މަސްވެރިކަމުގެ ސިނާއަތަށް އަވަސް ހައްލެއްބޭނުން. @DhiMasverin @MoFMRAmv pic.twitter.com/U7Xa2XvdJA\n— MP Mohamed Shifau (@mhshifau) January 5, 2020\nސިފާއު ނިސްބަތްވާ އިހަވަންދޫ ދާއިރާ، އަދި ވަކިން ހާއްސަކޮށް އިހަވަންދޫއަކީ އުތުރުގައި އެންމެ ފުޅާ ދާއިރާއެއްގައި މަސްވެރިކަން ކުރަމުންދާ ރަށެކެވެ. މަސްވެރިކަން ކުރާ ޒަމާނީ އުޅަނދު ފަހަރާއި މަސްވެރިން ގިނަ ދާއިރާ އެވެ.


Umra gai huttai aniyaavi meehaa raajje gennan embassy in ehee vanee | Mihaaru\nޚަބަރު / ސައޫދީ އަރަބިއްޔާ\nއުމްރާގައި ހުއްޓައި ހާލު ދެރަވި މީހާ ރާއްޖެ ގެންނަން އެމްބަސީން އެހީވަނީ\nފޮރިން މިނިސްޓަރު ޝާހިދު: އުމްރާގައި ހުއްޓާ އަނިޔާވި މީހާ ރާއްޖެ ގެނައުމަށް އެމްބަސީން އެހީވަމުންދާ ކަމަށް ޝާހިދު ވިދާޅުވި -- ފޮޓޯ/މިހާރު\n21 ޑިސެމްބަރ 2019 - 17:35\nތ. ގުރައިދު އަށް ނިސްބަތްވާ އުމުރުން 79 އަހަރުގެ ހައްވާ އަލީ އުމްރާގެ އަޅުކަމުގައި ހުއްޓައި ވެއްޓި، ފައިގެ ބައެއް ކަށިތަކުގައި ވަނީ ރެނދު ލައިފަ އެވެ. އޭނާ މާލެ ގެނައުމަށް އެހީ ހޯދުމުގެ މަސައްކަތް އާއިލާއިން އަންނަނީ ކުރަމުންނެވެ.\nއެކަމާ ގުޅިގެން ފޮރިން މިނިސްޓަރު ޝާހިދު ކުރެއްވި ޓްވީޓެއްގައި ވަނީ ސައުދީގައި ހުންނަ ރާއްޖޭގެ ސަފީރު، ހައްވާ އާއި އޭނާގެ އާއިލާއާ ބައްދަލު ކޮށްފައިވާ ކަމަށާއި އޭނާ ރާއްޖެ ގެނައުމަށް އެމްބަސީން އެހީތެރިކަން ފޯރުކޮށް ދެމުން އަންނަ ކަމަށެވެ.\nRaajje in Saudi Arabia ah kan’da alhaafai hunnavaa Safeer vanee Hawwa Ali aa a’aailaa aa badhdhalukuravvaafai. Adhi Hawwa Ali Raajje genaumuge inthizaamuthakugai Embassy in dhanee eheetheruvamun.\n— Abdulla Shahid (@abdulla_shahid) December 21, 2019\nޔަލަމްލަމް ޖަމާއަތުގެ ހަވާލުގައި އުމްރާއަށް ދިޔަ އެ މީހާ ރާއްޖެ ގެނައުމަށް ކަމާބެހޭ ފަރާތްތަކާ މުއާމަލާތް ކުރަމުންދާ ކަމަށް އެ ޖަމާއަތުން ވެސް ވަނީ ބުނެފަ އެވެ. އެކަމަކު ބަލި މީހަކު ގެނެވޭނެ މިންވަރުގެ ޖާގަ އެއާލައިނުން ލިބުމުގެ ދަތިތައް ކުރިމަތިވެފައިވާ ކަމަށް އެ ޖަމާއަތުން ބުނެފައިވެ އެވެ.\nސައޫދީ އަރަބިއްޔާ އަބްދުﷲ ޝާހިދު، ފޮރިން މިނިސްޓަރު ރާއްޖެ-ސައުދީ އުމްރާ\n13 ކޮމެންޓް, 25 ރިއެކްޝަންސް\nއެބުނާހެން މީކޮންކަމެއް؟ ކޮންމެ އަހަރަކު އެތަކެއް ދިވެހިން ޙައްޖުގެ އަޅުކަމުގަޔާއި ޢުމުރާ ދަތުރުތަކުގައި އަނިޔާވެ، ނިޔާވެ ފަރުވާދެވި ރާއްޖެ އައިސް، ނުވަތަ ފަސްދާނުލެވި ނިމިގެންދޭ. ފޮރިންމިނިސްޓަރު މިވަރެއް އަރުވާނުލާ. ތިއޮތް ލަންކާ ނުވަތަ ބިޔަ އިންޑިޔާއިން ކިތައްދިވެހިން އެކިއެކި ހާލަތު ދިމާވެގެން އެމްބެސީން ނުވަތަ ކޮންސިއުލާތަކުން ގުދާރު ބިންދަިގެން އެހީވަނީ؟ ނަމަވެސް އަޑެއްބަޑެއް ނީވޭ. ސައުދީ އެމްބެސީގަ ހުންނަނީ މާގާތް ކުއްޖެއް ތޯއްޗެއް!\nހާސްކަނޑާލާ ފްލައިޓް ޓިކެޓެއް ނަގާކަށް ނުޖެހޭނެ. މިހާރު އޮންނާނެ ފެންވަރުގެ ކާޕެޓެއް.\nބޮޑު ހަރަދުކޮށްފަ ކީއްކުރަން ގެންނަނީ. ސައޫދީ ހޮސްޕިޓަލަކުން ފަރުވާދީފަ، ރަނގަޅުވީމަ ގެންނަން މަޑުކޮށްލެވިދާނެ އެއްނު ހަމަ. އުމުރާއަށް ގެންދިޔަ ގުރޫޕުން އެކަންތައް ހަމަޖައްސަދޭނެ ދޯ.\nބައެއްގެ ބެލުމުގެ ދަށުގައި ގެއްލުންވާ މީހުންނަށް އެހީވާން ޖެހޭނީ އެގެންދިޔަ ފަރާތުން ނޫންބާ. ސަރުކާރުން ކުރިއަސް އެއުމްރާ ގުރޫޕުން ސަރުކާރަށް އޭނާ ގެންނަން ދިޔަ ޙަރަދު ދޭން ޖެހޭނެ.\nއާއިލާއަށް ތިކަން ކޮށްދޭނެ މިސަރުކާރުން ވެސް. ޔާމީނު ވެރިކަމުގައި ހުރިނަމަ އޭނަ ގެނެސްފައި ޚަބަރަށް އަރުވާނީ ވެސް.\nއާނ ކައުންސިލް އިންތިޚާބު އޮތީ ވަރަށް ކައިރީގައި. މިދުވަސްކޮޅު ވަރަށް މީހުނަށް އެހީވާނެ . ކާޕެޓު ޝާހިދު ?\nޙައްޖު އަދި ޢުމުރާއަށް މީހުން ގެންދާއިރު، ޓްރެވަލް އިންސުއަރެންސްއެއް ނުނަގާ ތަ؟ މިފަދަ ބޮޑެތި ކަންކަން ދިމާވެދާނެކަން ދަންނަންޖެހޭ.\nއަނެއްކާ އަނެއް ނުކުޅަދާނައެއްގެ ވާހަކަ ތިޔަ ދައްކަވަނީ. ތިޔަޚިޔާލު ވަރަށް އަވަހަށް ތަންފީޛު ވެދާނެ. ޢެކަހަލަ އިންސޫރެންސް ކުންފުނިތަކުން އެތިބެނީ ތިކަމަށްއެދި އަބަދު ދެއަތް މައްޗަށް ނަގައިގެން އާދެސްކޮށްލަކޮށްލާ. ސަރުކާރުގެ ހިތްވަރު ފައިސާ ހޯދަން ވަރަށް ގަދަވާނެ.\nޝާހިދު ވަރެއްނެތް. ޝާހިދު ހަމަ ހަބޭސް\nހުރިހާ ސަރުކާރެއްގަ ވެސް އެއްކަމެއް. ތަފާތަކީ މީ ޑިމޮކްރެޓިކް ވެރިކަމެކޯ. އެއްކޮށް އެތެރެ ފެންނާނެޔޯ ބޭރުގަ ހުރެގެން.\nއުމްރާ އަދި ހައްޖަށް ދާއިރު ޓްރެވެލް އިންޝުއަރެންސެއް ނަގައިގެން ދާގޮތަށް ހައްޖު ގްރޫޕްތަކުން ހަމަޖައްސާނަމަ މިކަހަލަ ހާދިސާއެއް ހިނގައިފިނަމަ އެހަރަދު އިންޝުއަރެންސުން ހަމަ ޖެހޭނެ.. އަދި ދައުލަތަށް އެކަމުގެ ބުރަ އުފުލާކަށް ނުޖެހޭނެ..


Licence Nei Meehaku Dhuvvi Cycle Eh Control In Nahttaa Park Koffai Huri Cycle Thakakah Araifi - Vaguthu\nލައިސަންސް ނެތް މީހަކު ދުއްވި ސައިކަލެއް ކޮންޓްރޯލުން ނައްޓާ ޕާކު ކޮށްފައި ހުރި ސައިކަލުތަކަކަށް އަރައިފި\nކުޑަހުވަދޫގައި ހިނގި އެކްސިޑެންޓުގެ ތެރެއިން: ފޮޓޯ / ޕޮލިސް\nދ. ކުޑަހުވަދޫގައި ލައިސަންސް ނެތް މީހަކު ދުއްވި ސައިކަލެއް ކޮންޓްރޯލުން ނައްޓައިގެން ނުރައްކާތެރި އެކްސިޑެންޓެއް ހިނގައިފިއެވެ.\nފުލުހުން ބުނީ ކުޑަހުވަދޫގައި މީހަކު ދުއްވި ސައިކަލެއް ކޮންޓްރޯލް ނުވެ ގޮސް، ކެފޭއެއްގެ ކުރިމަތީގައި ޕާކުކޮށްފައި ހުރި ތިން ސައިކަލެއްގައި ޖެހި އެކްސިޑެންޓެއްވެގެން މިއަދު ހެނދުނު 6:17 އެހާކަށްހާއިރު ރިޕޯޓެއް ލިބިފައިވާ ކަމަށެވެ.\nސައިކަލު ދުއްވަން އިނީ 18 އަހަރުގެ މީހެކެވެ. އަދި އެ މީހާގެ ފަހަތުގައިވެސް މީހަކު އިނެވެ. މި ދެ މީހުންނަށް ވެސް އެކިވަރުގެ އަނިޔާތައް ލިބުނެވެ. އެގޮތުން ސައިކަލު ދުއްވަން އިން މީހާގެ ގައިގެ އެކިތަންތަނުން މަށައިގެން ގޮސްފައިވާއިރު ފަހަތުގައި އިން މީހާގެ ކަނާއަތު ފައިގެ ކުޑަހުޅުން ދުޅަވެ، ބޮލުގެ މަތިން ތަންކޮޅެއް ފަޅައިގެން ގޮސްފައިވާއިރު އެމީހާގެ ގައިން އެކި ތަންތަން ވަނީ މަށައިގެން ގޮސްފައެވެ.\nފުލުހުން ބުނީ އެ އެކްސިޑެންޓުގައި ދުއްވާފައިދިޔަ ސައިކަލަށާއި ޕާކުކޮށްފައި ހުރި ސައިކަލުތަކަށް ގެއްލުންވެފައިވާ ކަމަށެވެ. ފުލުހުން ބުނީ ސައިކަލު ދުއްވަން އިން މީހާގެ އަތުގައި ލައިސަންސް ވެސް ނެތް ކަމަށެވެ.\nއޭޕްރީލް 11, 2020 20:12\nތިމަރަފުށީގައި މިއަދު އެމްޕީ އަބުދުއްލޯ ރިޔާޒު ދުއްވި ކާރު އެ ކުސިޑެންޓު ވި ވާހަ ކަވެސް ލިޔެލަބަ\nއޭޕްރީލް 11, 2020 22:24\nއެެހެންވީމަޔޭ މިބުނީ ލައިސަންސް ހިފައިގެންދުއްވާށޭ، އެހެންނޫނީ ސައިކަލު ބަސްނާހާނެޔޭ!


September 15 in feshigen Lanka ga dhathuru fathuru kureveynee vaccine furihama koffaivaa meehunnah - vNews.mv\nސެޕްޓެމްބަރު 15 އިން ފެށިގެން ސްރީލަންކާގަ ދަތުރުކުރެވޭނީ ވެކްސިން ފުރިހަމަ ކޮށްފައިވާ މީހުންނަށް!\nސައިފް އަޒްހަރު 14 August 2021, 19:18\nއަންނަ ސެޕްޓެމްބަރު މަހުގެ 15 ވަނަ ދުވަހުން ފެށިގެން ސްރީލަންކާގެ ރައްޔިތުންނަށް، އެ ގައުމުގެ އެއް ޕްރޮވިންސުން އަނެއް ޕްރޮވިންސަށް ދަތުރު ކުރެވޭނީ އަދި އާންމުން އެއްވެއުޅޭ ތަންތަނަށް ނުކުމެ އުޅެވޭނީ ވެކްސިންގެ ދެ ޑޯޒް ފުރިހަމަ ކޮށްފައިވާކަން އަންގައިދޭ ކާޑު ހިފައިގެން ކަމަށް ސްރީލަންކާ ސަރުކާރުން ކަނޑައަޅައިފިއެވެ.\nމިގޮތަށް ކަނޑައެޅިއިރު، ކޮވިޑް ބަލީގެ ހާލަތާހެދި ސްރީލަންކާގެ އެއް ޕްރޮވިންސާއި އަނެއް ޕްރޮވިންސާ ދެމެދު ދަތުރުފަތުރު ކުރުން މިވަގުވެސް ވަނީ މަނާކޮށްފައެވެ.\nއަދި މީހުން ވަޒީފާ އަދާކުރާ ތަންތަނުގެ ވެރިންނަށް އަންގާފައިވަނީ، ގިނަ މުވައްޒަފުން ގޭގައި ބައިތިއްބައިގެން މަސައްކަތް ކުރެވޭނެ އިންތިޒާމުތައް ހަމަޖައްސައި ދިނުމަށެވެ.\nސްރީލަންކާ ސަރުކާރުގެ ނޭޝަނަލް ކޮވިޑް ޕްރިވެންޝަން ސެންޓަރުން ބުނެފައިވަނީ، ސެޕްޓެމްބަރު މަހުގެ 15 ވަނަ ދުވަހުން ފެށިގެން އެއް ޕްރޮވިންސުން އަނެއް ޕްރޮވިންސަށް ދަތުރު ކުރުމަށް ވެކްސިން ފުރިހަމަ ކޮށްފައިވާކަން އަންގައިދޭ ކާޑު އޮތުން މަޖުބޫރު ވާނެ ކަމަށެވެ.\nހަމަ އެއާއެކު، އާންމުން ގިނައިން އެއްވެއުޅޭ ތަންތަނަށް ގޮސް އުޅުމަށްވެސް ވެކްސިން ކާޑު އޮތުން މަޖުބޫރުވާނެ ކަމަށް ބުނެފައި ވެއެވެ.\nމިފިޔަވަޅުތައް ފާސްކޮށްފައިވަނީ، ސްރީލަންކާ ހެލްތު ސެކްޓަރގެ މަތީ ފެންވަރުގެ ވެރިންގެ ބައްދަލުވުމަކަށް ފަހުގައެވެ.\nސްރީލަންކާއިން މި ފިޔަވަޅުތައް އަޅާން މިފެށީ، ކޮވިޑްބަލި ހަލުވިކަމާއެކު ފަތުރާ ޑެލްޓާ ވޭރިއެންޓް އެގައުމުގައި ފެތުރޭން ފެށުމާ ގުޅިގެންނެވެ.\nޑެލްޓާ ވޭރިއެންޓް މުޅި ސްރީލަންކާގައި ފެތުރޭން ފަށާފައި ވާއިރު، އެގައުމުގެ ވެސްޓަން ޕްރޮވިންސުން މިހާރު ރިޕޯޓްކުރާ ކޭސްތަކުގެ 75 އިންސައްތައަކީ ޑެލްޓާ ވޭރިއެންޓުގެ ކޭސްތައް ކަމަށް ތަފާސްހިސާބުތަކުން ދައްކައެވެ.\nބަލިޖެހޭ މީހުންގެ އަދަދުތައް އިތުރުވަމުން ދާއިރު، ބަލީގައި މަރުވާ މީހުންގެ އަދަދުތައްވެސް ސްރީލަންކާގައި މައްޗަށް ގޮސްފައި ވެއެވެ.\nސްރީލަންކާއިން މިހާތަނަށް 345،118 މީހުން ކޮވިޑަށް ޕޮޒިޓިވް ވެފައިވާ ކަމަށް ރެކޯޑް ކުރެވިފައިވާއިރު، ބަލީގައި 5،620 މީހުން މަރުވެފައި ވެއެވެ.\nމިދިޔަ ބުދަ ދުވަހަކީ އެއް ދުވަހެއްގައި ބަލީގައި އެންމެ ގިނަމީހުން މަރުވި ދުވަހެވެ. އެދުވަހު 156 މީހުން މަރުވެފައި ވާއިރު، 3،000 މީހުންނަށް އަލަށް ބަލިޖެހުނެވެ.


Alifaanuge Haadhisaagai Haalugai Jehunu Faraaithakah Eheetherikan Foarukohdheefi އަލިފާނުގެ ހާދިސާގައި ހާލުގައި ޖެހުނު ފަރާތްތަކަށް ވަގުތީ ބޯހިޔާވަހިކަން ފޯރުކޮށްދީފި – Huvadhoo News Alifaanuge Haadhisaagai Haalugai Jehunu Faraaithakah Eheetherikan Foarukohdheefi Huvadhoo News\nއަލިފާނުގެ ހާދިސާގައި ހާލުގައި ޖެހުނު ފަރާތްތަކަށް ވަގުތީ ބޯހިޔާވަހިކަން ފޯރުކޮށްދީފި\nހުޅުމާލޭގައި މިރޭ ހިގި އަލިފާނުގެ ހާދިސާގައި ހާލުގައި ޖެހުނު ފަރާތްތަކަށް ނެޝަނަލް ޑިޒާސްޓަރ މެނޭޖްމަންޓް އޮތޯރިޓީ (އެންޑީއެމްއޭ) އިން އެހީތެރިކަން ފޯރުކޮށްދީފިއެވެ.\nއެންޑީއެމްއޭ އިން ބުނީ، ހުޅުމާލޭގަ މިރޭ ހިނގި އަލިފާނުގެ ހާދިސާއާ ގުޅިގެން ހާލުގައި ޖެހުނު2އާއިލާއެއްގެ 13 ފަރާތަކަށް ވަނީ ވަގުތީ ބޯހިޔާވަހިކަމާ، ކެއުން ބުއިމުގެ އެހީތެރިކަން ފޯރުކޮށްދެވިފައި ކަމަށެވެ.\nހުޅުމާލެ 147 ވަނަ ފްލެޓްގައި ހިނގި އަލިފާނުގެ ޙާދިސާއާއި ގުޅިގެން ހާލުގައި ޖެހުނު2ޢާއިލާގެ 13 ފަރާތަކަށް ވަނީ ވަގުތީ ބޯހިޔާ ވަހިކަމާއި ކެއިން ބުއިމުގެ އެހީތެރިކަން ފޯރުކޮށް ދެވިފައި. pic.twitter.com/F5tLZEydEY\n— NDMA Maldives (@NDMAmv) August 30, 2021\nހުޅުމާލޭ 147 ވަނަ ފްލެޓް ގެ ދެވަނަ ފަންގިފިލާގައި ހިނގި އަލިފާނުގެ ހާދިސާއެއް ހިގައި، އެމްއެންޑިއެފް ފަޔަރ އެންޑް ރެސްކިއު ސަރވިސް އިން ވަނީ އަލިފާންގަޑު ކޮންޓްރޯލް ކޮށްފައެވެ. މިހާދިސާގައި އެފްލެޓްގެ ތިންވަނަ ފަންގިފިލާއަށްވެސް ގެއްލުން ވެފައިވާ ކަމަށް އެމްއެންޑީއެފުން ބުނެއެވެ.\nނަމަވެސް މިއަލިފާނުގެ ހާދިސާގެ ސަބަބުން އެއްވެސް މީހަކަށް އަނިޔާއެއް ވެފައިވާ ކަމުގެ މައުލޫމާތެއް ލިބިފައި ނުވާކަމަށް އެމްއެންޑީއެފުން ބުންޏެވެ.


2015: Dhuniye hamala aai haadhisa thakuge thereygai\n2015: ދުނިޔެ ހަމަލާއާއި ހާދިސާތަކުގެ ތެރޭގައި\nފްރާންސް ދިން ބޮމުގެ ހަމަލާއަށް ފަހު އެ ގައުމުގެ ރައްޔިތުން ނުރުހުން ފާޅު ކުރަނީ. --\nމިއަހަރަކީ ރާއްޖެއަށް ބޮޑު އަހަރެކެވެ. ބޮޑެތި ހާދިސާތަކެއް ހިނގި އަހަރުތަކެވެ. ނަމަވެސް ބޭރު ދުނިޔޭގެ ހާލަތަށް ބަލާއިރު މިއީ ވަކި ހާއްސަ ބޮޑު އަހަރެއް ނޫނެވެ. ހައްދު ފަހަނަ އަޅާފައިވާ ޖަމާއަތްތަކުން އިސްލާމީ ގައުމުތަކަށް ހަމަލާދީ އެތަންތަނުގައި ބާރުގަދަ ކުރަން މަސައްކަތް ކުރި އެވެ. ޓެރަރިސްޓް ހަމަލާތައް ދިނެވެ. ކުށެއް ނެތް އެތައް ބަޔަކު މަރާ ބިމަށް ހިފަމުން ދިޔައީ މިނޫން ދުވަހެއް އޮތްކަން ހަނދާން ނެތިއެވެ.\nބޭރު ދުނިޔޭގައި ހިނގި އެންމެ ފާހަގަކޮށްލެވޭ ހާދިސާތަކުގެ ތެރޭގައި ގުދުރަތީ ކާރިސާތައްވެސް ހިމެނެއެވެ. އެގޮތުންވެސް ބިން ހެލުމުގެ ހާދިސާތައް ގިނަ ކަން ފާހަގަކުރެވެ އެވެ. ޕެރިސް އަށް ދިން ޓެރަރިޒަމްގެ ހަމަލާ އަދި މައްކާގެ ހަރަމްފުޅު ތެރެއަށް ކެރޭނު ވެއްޓުނު ހާދިސާ އަކީ އަދިވެސް ގިނަ ބައެއްގެ ހިތުން ފޮހެވިގެން ނުދާ ހާދިސާތަކެކެވެ.\nމައްކާ ހަރަމްފުޅަށް ކެރޭނު ވެއްޓުނު ހާދިސާ\nހަރަމްފުޅުގެ ތެރެއަށް ކެރޭން ވެއްޓިފައި: މިހާދިސާގައި އެތައް ބަޔަކު މަރުވި. --\nމިއީ މައްކާގައި ފަހުގެ ތާރީހެއްގައި ހިނގި އެންމެ ހިތާމަވެރި ހާދިސާ އެވެ. ސެޕްޓެމްބަރު މަހުގެ 11 ވަނަ ދުވަހުގެރޭ މައްކާއަށް ބޯކޮށް ވާރޭވެހުމުގެ ސަބަބުން ކެރޭނެއް ފުރޮޅާލައި ހަރަމްފުޅު ވެއްޓުނު މި ހާދިސާގައި 114 މީހުން ނިޔާވެފައިވާއިރު 394 މީހުންނަށް ވަނީ އެކިވަރުގެ ޒަހަމްތައް ލިބިފަ އެވެ.\nމިހާދިސާގައި ނިޔާވި މީހުންގެ ތެރޭގައި ހިމެނެނީ، ބަންގްލަދޭޝްގެ 25 މީހުންނާއި، އިރާނުގެ 25 މީހުންނާއި، މިސްރުގެ 23 މީހަކާއި، ޕާކިސްތާނުގެ 15 މީހުންނާއި، އިންޑިޔާގެ 10 މީހުންނާއި، ތުރުކީގެ އަށް މީހަކާއި މެލޭޝިޔާގެ ފަސް މީހަކާއި، އިނގިރޭޭސި ވިލާތުގެ ދެ މީހެއްގެ އިތުރުން އަލްޖީރިޔާ އަދި އަފްގާނިސްތާނުގެ މީހަކު ހިމެނެއެވެ. މިހާދިސާގައި އެއްވެސް ދިވެއްސަކަށް ގެއްލުމެއް ނުލިބެ އެވެ.\nމިހާދިސާގައި ދާއިމީ ނުކުޅެދުންތެރިކަން ލިބުނު މީހުންނަށް އަދި ނިޔާވި މީހުންގެ އާއިލާތަކަށް ދެލައްކަ އެމެރިކާ ޑޮލަރުގެ މާލީ އިނާޔަތެއް ދިނުމަށް ސައުދީ ސަރުކާރުން ވަނީ ނިންމާފަ އެވެ. އަދި މި ހާދިސާގައި ޒަޚަމްވި މީހުން ހޮސްޕިޓަލުގައި ފަރުވާ ހޯދަމުން ދިޔަ އިރު، ސައުދީ ރަސްގެފާނު ސަލްމާން ބިން އަބްދުލްއަޒީޒް ވަނީ ހޮސްޕިޓަލުތަކަށް ޒިޔާރަތް ކުރައްވައި، އެންމެންގެ ހާލު ބައްލަވާފައެވެ.\nމިހާދިސާ ތަހުގީގް ކުރަމުންދިޔަ ސައުދީ އަރަބިއާގެ ބިއުރޯ އޮފް އިންވެސްޓިގޭޝަން އެންޑް ޕަބްލިކް ޕްރޮސެކިއުޝަން (ބީއައިޕީ) އިން ނެރުނު ތަހުގީގް ރިޕޯޓް ބުނާ ގޮތުގައި މި ހާދިސާ ހިނގުމުގައި ޙަރަމްފުޅު ބޮޑުކުރުމުގެ މަސައްކަތުގައި އިސްކޮށް ހަރަކާތްތެރިވި ޓެކްނިކަލް އިންޖިނިއަރުންގެ އިހުމާލު އޮތްކަން ވަނީ ހާމަ ވެފަ އެވެ. އެހެން ނަމަވެސް މަސައްކަތް ކުރަމުންދިޔަ ސައުދީ ބިންލާދިން ގްރޫޕުން ވަނީ އެކަމަށް އިންކާރުކޮށްފައެވެ. ނަމަވެސް އެގްރޫޕުގެ މައްޗަށް ސައުދީ ސަރުކާރުން ވަނީ ފިޔަވަޅު އަޅާފައެވެ. އެގޮތުން، އެކުންފުންޏަށް ސައުދީ އަރަބިއްޔާގެ އިތުރު ޕްރޮޖެކްޓެއް ހަވާލު ނުކުރުމަށް ނިންމައި އެ ކުންފުނި ސަސްޕެންޑްކޮށް، އެކުންފުންޏާ ގުޅުންހުރި މީހުން ސައުދީ އަރަބިއްޔާއިން ބޭރަށް ދަތުރުކުރުން ވަނީ މަނާކޮށްފަ އެވެ.\nޕެރިސް އަށް ދިން ޓެރަރިސްޓް ހަމަލާ\nޕެރިހަށް ދިން ހަމަލާގައި މަރުވި މީހުންގެ ހަނދާން އާ ކުރަނީ.\nނޮވެމްބަރު މަހު އެންމެ ގިނައިން ދެކެވުނު ވާހަކަ އަކީ މިއީ އެވެ. ފްރާންސްގެ ވެރިރަށް ޕެރިސް އަށް ނުރައްކާތެރި ޓެރަރިސްޓް ހަމަލާއެއްދީ އެތައް ބަޔަކު މަރާލި ހާދިސާގެ ވާހަކަ އެވެ. މިހަމަލާއަކީ ދެވަނަ ބޮޑު ހަނގުރާމައަށް ފަހު އެގައުމަށް ދިން އެންމެ ނުރައްކާތެރި ހަމަލާގެ ގޮތުގައި އެގައުމުގެ ރައީސް ވަނީ ސިފަ ކުރައްވާފަ އެވެ.\nމިހަމަލާގައި 130 މީހުން މަރުވި އިރު އެތައް ބަޔަކު ވަނީ ޒަހަމްވެފަ އެވެ. މިހަމަލާގައި މަރުވި މީހުންގެ ތެރޭގައި އަރަބިން ގިނަކަން ފާހަގަ ކޮށްލެވެ އެވެ. މަރުވި މީހުންގެ ތެރޭގައި އަލްޖީރިޔާގެ ދެ މީހުންނާއި، މޮރޮކޯގެ މީހަކާއި. ޓިއުނީޝިޔާގެ ދެ މީހުންނާއި، ބެލްޖިއަމްގެ ތިން މީހުންނާއި، އިނގިރޭސި ވިލާތުގެ އެކަކާއި، ޗިލީގެ ދެމީހުން އަދި ޕޯޗުގަލް އާއި ރުމޭނިޔާ ކޮންމެ ގައުމަކުން ދެމީހުން އަދި އޭގެ އިތުރުން ސްޕެއިން، ސްވިޑެން އަދި އެމެރިކާ މިއިން ކޮންމެ ގައުމަކުން އެކަކު މަރުވެފައިވެ އެވެ.\nހައްދުފަހަނަ އަޅާފައިވާ ޖަމާއަތް، އައިސިސް އިން މިހަމަލާގެ ޒިންމާ ނަގަން ޖެހޭ ކަމަށް ގިނަ ބަޔަކުދަނީ ބުނަމުންނެވެ. މި ހަމަލާތައް ދިނުމުގައި އަމަލީގޮތުން ބައިވެރިވި ކަމުގެ ތުހުމަތު 11 މީހަކަށް ކުރާއިރު، އޭގެތެރެއިން9މީހަކު މިހާރު ވަނީ ހައްޔަރުކޮށްފަ އެވެ. މި ހަމަލާގެ ތަޙުޤީޤު ވަރަށް ފުޅާ ދާއިރާއެއްގައި ކުރަން ފަށާފައެވެ. އެގޮތުން ހަމަލާ ދިން ފަހުން މިހާތަނަށް ގާތްގަނޑަކަށް 2700 އޮޕަރޭޝަން، އެޤައުމުގެ ފުލުހުން ކުރިޔަށް ގެންގޮސް 360 އެއްހާ މީހުން ވަނީ ގޭބަންދު ކޮށްފަ އެވެ.\nމިހަމަލާއަށް ފަހު ފްރާންސްގެ ސަލާމަތީ ކަންކަން ވަނީ އިންތިހާއަށް ވަރުގަދަ ކޮށްފަ އެވެ. ގިނަ ބަޔަކު މިއީ ހައްދު ފަހަނަ އަޅާފައިވާ އައިސިސް ޖަމާއަތުން ދިން ހަމަލާއެއް ކަމަށް ތުހުމަތު ކުރެއެވެ.\nޕެރިސް އަށް ދިން ފަދަ ޓެރަރިސްޓް ހަމަލާތަކެއް ޔޫރަޕްގެ ސިޓީތަކަށް ދޭނެ ކަމުގެ އިންޒާރުތަކެއްވެސް ޓެރަރިސްޓް ޖަމާއަތަކުން މިހާރުވަނީ ދީފަ އެވެ. މި އިންޒާރާއި ގުޅިގެން ވިއެންނާގެ އަދި ޔޫރަޕްގެ އެހެން ސިޓީތަކުގެ ސަލާމަތީ ފިޔަވަޅުތައްވަނީ ވަރަށް ބޮޑަށް ވަރުގަދަ ކޮށްފަ އެވެ. އަދި ބޮޑެތި އިވެންޓްތައް ކުރިއަށްދާ ސަރަހައްދުތައް އަދި ޓްރެފިކް ބޮޑު ސަރަހައްދު ތަކުގައި ފުލުހުން ދަނީ ފޯރިމަރަމުންނެވެ.\nއިންޒާރުގެ މި މެސެޖްތައް ދިން ފަރާތެއް ހޯދުމަށް މިހާތަނަށް ކުރި މަސައްކަތް އަދި ކާމިޔާބު ނުވާ ކަމަށް މި މެސެޖްތައް ލިބުނު އޮސްޓްރިއާ ފުލުހުން ހާމަކުރެ އެވެ.\nސީރިއާގެ ރެފިއުޖީންތަކެއް ހަނގުރާމައިގެ މައިދާނުން ސަލާމަތްވުމަށް ކުރާ ދަތުރުގެ ތެރެެއިން: ރެފިއުޖީންގެ މައްސަލައާ ހެދި ޔޫރަޕަށް ވަނީ ބޮޑު ގޮންޖެހުމެއް ކުރިމަތިވެފައި.\nބޭރު ދުނިޔޭގެ ހަބަރުތަކޭ ބުނުމުން އެންމެ ފުރަތަމަ ވެސް ހިތައް އަންނާނީ އައިސިސް ޖަމާއަތުގެ ވާހަކަ އެވެ. ސީރިޔާގައި ހިންގަމުންދާ ލާ އިންސާނީ ޖަރީމާތަކުގެ ވާހަކަ އެވެ. އިރާގާއި ފަލސްތީނުގައި އަދި އަފްގާނިސްތާނުގެ އަވަށް ތަކަށް ހަމަލާދީ އެމީހުންގެ ބާރުގެ ދަށަށް ގެންދިޔަ ހަބަރެވެ.\nއައިސިސް މިއީ ކޮން ބައެއް ކަން ނޭނގޭ މީހަކު ނުހުންނާއެވެ. ހައްދު ފަހަނަ އަޅާފައިވާ ހަރުކަށި ޖަމާއަތެކެވެ. މިޖަމާއަތުން ހިންގާ ލާއިންސާނީ ޖަރީމާތައް ސީރިޔާގެ މަސްރަހަށް ބަލާލުމުން އޮޅުމެއް ނެތް މިންވަރަށް ސާފުވާނެ އެވެ. އެޖަމާއަތުން ސީރިޔާއަށް ދިން ހަމަލާތަކުގައި އެތައް ހާސް ބަޔަކު މަރުވެ އެތައް ހާސް ކުދިންނެއް ޔަތީމުވެ ސީރިޔާގެ ގިނަ ބަޔަކު ވަނީ ހާލުގައި ޖެހިފަ އެވެ. އެތައް ބަޔަކު ސީރިޔާ ދޫކޮށް ހިޖުރަ ކުރަމުންދިޔަ މަގުމަތީގައި ކަނޑުވެ މި ދުނިޔެ އާއި ވަކިވެގެން ވަނީ ގޮސްފަ އެވެ. އެގޮތުން ތުރުކީގެ ގޮނޑު ދޮށަކަށް ލެއްގި އުމުރުން ހަތަރު އަހަރުގެ އައިލަން ކުރުދީގެ ހަށިގަނޑަކީ ދުނިޔޭގެ ސަމާލުކަމަށް އައި ހާދިސާ އެކެވެ.\nމި އަހަރުގެ ފުރަތަމަ ފަސް މަސް ދުވަހު ސީރިޔާއިން 42،000 ރައްޔިތުން ރެފިއުޖީންގެ ގޮތުގައިި ގްރީސްއަށް ގޮސްފައިވެއެވެ. ގްރީސްގެ އިތުރުން ޔޫރަޕްގެ އެހެން ގައުމުތަކަށްވެސް ސީރިޔާގެ އެތައް ހާސް ބަޔަކު ހިޖުރަ ކޮށްފައިވެ އެވެ.\nއައިސިސް ޖަމާއަތުން ސީރިޔާގައި ހިންގާ ޖަރީމާތައް ހުއްޓުވަން ކަމަށް ބުނެ ބޭރުގެ ބޮޑެތި ގައުމުތަކުންވެސް ދަނީ ސީރިޔާ އަށް ހަމަލާ ދެމުންނެވެ. އެގޮތުން ރަޝިޔާ އަކީ ފާހަގަކޮށްލެވޭ ގައުމެކެވެ. އައިސިސް ހަނގުރާމަވެރިންނަށް އަމާޒުކޮށްގެން ކަމަށް ބުނެ ރަޝިޔާއިން އިން ދިން ވައިގެ ހަމަލާތަކެއްގައި ސީރިޔާގެ 200 މީހުން މަރުވި އެވެ. އަދި ރަޝިޔާއިން ހަމަލާދިނުމުގައި މީހުން އެންމެ ގިނަ ސަރަހައްދުތައް ބަލައި ފާހަގަކުރާ ކަމަށް އެމްނެސްޓީ އިންޓަރނޭޝަނަލް އިން ނެރުނު ރިޕޯޓުގައި ފާހަގަކޮށްފައިވެ އެވެ.\nމިއަހަރު ދުނިޔޭގައި ހިނގާފައިވާ ގުދުރަތީ ބޮޑެތި ހާދިސާ ތަކުގެ ތެރެއިން އެންމެ ފާހަގަ ކޮށްލެވެނީ މިދިޔަ މަހު އިންޑިއާގެ ޗެންނާއި އަށް ކުރި ވިއްސާރަ އެވެ. މި ވިއްސާރައިގައި ބޯކޮށް ވާރޭ ވެހި ފެން ބޮޑުވުމުގެ އިތުރުން ބިންގަނޑު ކަނޑައިގެން ދިއުމުގެ ހާދިސާތައްވެސް ހިނގި އެވެ.\nމިއަހަރު ހިނގި ގުދުރަތީ ހާދިސާތަކަށް ބަލާއިރު އެންމެ ފާހަގަކޮށްލެވެނީ އޭޕްރިލް މަހު ނޭޕާލަށް އައި ބިން ހެލުމުގެ ހާދިސާއެވެ. މިހާދިސާގައި 4،000 އަށްވުރެ ގިނަ މީހުން މަރުވިއިރު 8،000 އަށްވުރެ ގިނަ މީހުންނަށް އެކިވަރުގެ ޒަހަމްތައް ލިބިފައިވެ އެވެ. މި ބިންހެލުމާ ގުޅިގެން އިންޑިޔާގެ ބިހާރުން 61 މީހުން މަރުވިެިރު ޗައިނާގެ ޓިބެޓުން 20 މީހުން މަރުވެފައިވެއެވެ.\nރެކްޓަރ މިންގަނޑުން 7.8 ގެ ބާރުމިނުގައި އައި މި ބިންހެލުމުގެ ސަބަބުން ނޭޕާލްގެ އެތައް ހާސް އިމާރާތްތަކަކާއި ދުވަސްވީ އެތައް އިމާރާތްތަކެއް ވަނީ ސުންނާފަތިވެފައެވެ. އަދި އެތައް ހާސް ބަޔަކު ހާލުގައި ޖެހުނެވެ.\nމި ހާދިސާ ހިނގިއިރު ނޭޕާލްގައި ހުރ އެއްވެސް ދިވެއްސަކަށް ގެއްލުން ލިބިފައި ނުވާއިރު 14 ދިވެހިންވަނީ ރާއްޖެ ގެނެސްފައެވެ.\nމިއީ 1934 ވަނަ އަހަރަށްފަހު ނޭޕާލްގެ އައި އެންމެ ބާރުގަދަ ބިންހެލުން ކަމަށްވެއެވެ.\nބޭ އޮފް ބެންގާލުގައި އުފެދިފައިވާ ޑިޕްރެޝަނެއްގެ ސަބަބުން ޗެންނާއީ އަށް ކުރި ވިއްސާރާގައި މިހާތަނަށް 245 މީހުން މަރުވެފައިވާ ކަމަށް ޓެމިލް ނާޑޫގެ ސަރުކާރުން ބުނެ އެވެ. އަދި އެތައް ބަޔެއްގެ ގެދޮރަށާއި ޓެމިލް ނާޑޫ ސްޓޭޓަށް ވަނީ ބޮޑެތި ގެއްލުންތަކެއް ލިބިފައިވާއިރު، ގިނަ ގެތަކެއް ވަނީ ފެނުއަޑިއަށް ގޮސްފަ އެވެ.\nމި ވިއްސާރައިގައި ޗެންނާއީ އަށް ނިކަން ބޯކޮށް ވާރޭވެހުމުން މުޅި ސިޓީ ހުއްޓުމަކަށް އައި ދުވަސްތަކެއް ވެސް ފެނިގެން ދިޔަ އެވެ.\nދަތުރުތަކަށް ބުރޫއަރާފައިވާއިރު އެއާޕޯޓް ރަންވޭތަކުގަ އާއި ރޭލު ސްޓޭޝަންތަކުގައި ފެންބޮޑުވެގެން ދަތުރުތައް މެދުކަނޑާލާފައިވާކަން ވެސް ފާހަގަކޮށްލެވެ އެވެ. ޗެންނާއީގެ ވައިގެ ބަނދަރުގެ ހުރިހާ ފްލައިޓްތަކެއްގެ ދަތުރުތައް ވަކި ގޮތެއް ނެތި ކެންސަލްކޮށްފައިވާއިރު ފެންބޮޑުވުމުގެ ސަބަބުން އެއާޕޯޓުގައި ބަންދުވެފައި ތިބި މީހުންގެ އަދަދު 400 އަށް އަރަ އެވެ.\nވިއްސާރައިގެ ގެއްލުންތަކަކާ ކުރިމަތިލާން ޖެހިފައިވާއިރު ޗެންނާއީގެ 60 ޕަސެންޓް ސަރަހައްދަކުން ކަރަންޓްގެ ހިދުމަތް ވެސް ކަނޑާލައިފަ އެވެ. އިންޑިއާގެ މިފަދަ ސިޓީތަކުގައި ހިނގާ ފެންބޮޑުވުމުގެ ހާދިސާތަކުގައި ކަރަންޓް ޝޯޓްތައް ހިނގައި ކަރަންޓްގައި ޖެހިގެން މީހުން މަރުވުމަކީ ވެސް އާންމު ކަމެކެވެ.\nބޯ ވިއްސާރައާ ގުޅިގެން ޓެމިލް ނާޑޫގެ ހަ ޑިސްޓްރިކްޓެއްގެ ސްކޫލްތަކާއި ކޮލެޖުތައް ވެސް ވަނީ ބަންދުކޮށްފަ އެވެ.\nޗެންނާއީ ވިއްސާރައިގެ އިތުރުން މީގެ ދެމަހެއްހާ ދުވަސް ކުރިން އަފްގާނިސްތާނަށް އައި ބިން ހެލުމަކީވެސް އެތައް އެތައް ގެއްލުންތަކެއް ލިބުނު ހާދިސާ އެކެވެ. އެ ހާދިސާގައި 300 އަށް ވުރެ ގިނަ މީހުން ވަނީ މަރުވެފަ އެވެ.\nއަފްޣާނިސްތާނަށް އައި ބިން ހެލުމުގެ ތެރެއިން.\nއަފްގާނިސްތާނަށް 7.5 މެގްނިޓިއުޑްގެ ބާރުމިނުގައި އައި މި ބިންހެލުމުގެ ސަބަބުން އެންމެ ބޮޑު ގެއްލުމެއް ލިބުނީ އިންވެގެން އޮންނަ ޕާކިސްތާނަށެވެ.\nމި ބާރުގަދަ ބިންހެލުމުގެ ލޮޅުން އިންޑިޔާއަށާއި ތަޖިކިސްތާނަށް ވެސް އިހުސާސް ކުރެވުނެވެ. ބިންހެލުމުގެ ގެއްލުން އަފްގާނިސްތާނާއި ޕާކިސްތާނުގެ އިމާރާތްތަކަށާއި މަގުތަކަށާއި ކަރަންޓާއި މުވާސަލާތީ ހިދުމަތަށް ލިބިފައި ވެއެވެ.\nޕާކިސްތާނުން 237 މީހުން މަރުވެފައި ވާކަން ޔަގީން ކުރެވިފައިވާއިރު، ދެހާހަށްވުރެ ގިނަ މީހުންނަށް ވަނީ އަނިޔާވެފައެވެ. އަދި ޕާކިސްތާނުގެ 2500 ގެއަކަށް ވަނީ ގެއްލުން ލިބިފައެވެ. އަދި އަފްގާނިސްތާނުން މަރުވީ 74 މީހުންނެވެ. އަދި އިތުރު 500 މީހުންނަށް އަނިޔާވިއެވެ. އިންޑިޔާއިން މަރުވި ކަމަށް ރިޕޯޓްކޮށްފައި ވަނީ ދެ މީހުންނެވެ.\nއޮފިޝަލުން ވިދާޅުވާ ގޮތުގައި ލިބުނު ގެއްލުންތައް ދެނެގަނެވެމުންދާ ވަރަކަށް މަރުވެފައިވާ މީހުން މިއަށްވުރެ އަދި ގިނަކަން ހާމަ ވާނެއެވެ. މި ބިންހެލުމުގައި އެންމެ ބޮޑަށް ގެއްލުން ލިބުނީ ސިޓީތަކާ ދުރު އެކަހެރިކޮށް އޮންނަ ސަރަހައްދުތަކަށް ކަމަށް ވާތީ، އެހީދޭ ފަރާތްތަކަށް އެ ތަންތަނަށް ވާސިލުވުމުގެ ވަނީ ދަތި ތަކާއި ކުރިމަތިވެފައެވެ.


ބޮމުގެ ހަމަލާގައި ނަޝީދަށް ލިބިވަޑައިގަތް ޒަހަމްތައް ދައްކުބައިދޭ ފޮޓޯތައް އާއްމުކޮށްފި - Voice of Meedhoo\nބޮމުގެ ހަމަލާގައި ނަޝީދަށް ލިބިވަޑައިގަތް ޒަހަމްތައް ...\nކޯވިޑް-19: މިއަދު ރާއްޖެއިން އިތުރު 1،007 ...\nby vomadmin May 15, 2021\nރައްޔިތުންގެ މަޖިލީހުގެ ރައީސް މުހައްމަދު ނަޝީދު އަވަހާރަކޮށްލަން ދިން ބޮމުގެ ހަމަލާގައި އެމަނިކުފާނަށް ލިބިވަޑައިގެންނެވި ޒަހަމްތައް ދައްކުވައިދޭ ފޮޓޯތައް އެމަނިކުފާނުގެ އާއިލާ އިން މިއަދު އާއްމުކޮށްފި އެވެ.\nރައީސް ނަޝީދުގެ އާއިލާއިން މިއަދު އާއްމުކޮށްފައިވާ ފޮޓޯތަކަކީ އޭޑީކޭ ހޮސްޕިޓަލްގައި އެމަނިކުފާނަށް ފަރުވާ ދެމުންދަނިކޮށް ނަންގަވާފައިވާ ފޮޓޯތަކެކެވެ.\nރައީސް ނަޝީދުގެ ބޭބޭފުޅު، ޑރ. އިބްރާހިމް ނާޝިދު މިއަދު ބައެއް މީޑިއާތަކަށް މައުލޫމާތު ދެއްވަމުން ވިދާޅުވީ ޖަރުމަނުގައި ރައީސް ނަޝީދުއަށް ފަރުވާ ފެށުމަށް މިއަދު ސްކޭންތައް ހަދަމުން އަންނަ ކަމަށެވެ. އެމަނިކުފާނަށް ދޭނެ ފަރުވާއެއް ކަނޑައެޅޭނީ އޭގެ ފަހުން ކަމަށް ނާޝިދު ވިދާޅުވި އެވެ.\nސައިކަލެއްގައި ބޮން ގޮއްވާލައިގެން ނަޝީދަށް ހަމަލާދިނީ މީގެ ހަފުތާއެއްހާ ދުވަސްކުރިންނެވެ. އެ ހަމަލާއާ އެކު އެމަނިކުފާނު ބިންމައްޗަށް ވެއްޓިވަޑައިގަތީ ސީރިއަސް ޒަހަމްތަކަކާ އެކުގަ އެވެ. އެމަނިކުފާނު އޭޑީކޭ ހޮސްޕިޓަލަށް ގެންދިޔައިރު ހާލު ކްރިޓިކަލް އެވެ. ހަށިކޮޅުން ގިނަ އަދަދަކަށް ދިޔައީ ލޭ ފައިބަމުންނެވެ.\nހަމަލާގެ ގެއްލުން ބޮޑުކުރަން ބޮމުގެ ތެރެއަށް އަޅާފައި ހުރި ރޭޒާ ފުއްތައް އެމަނިކުފާނުގެ ފުއްމާޕެމާއި ބަނޑާއި ފަޔަށް ވެސް ވަދެފައި ވެއެވެ. ހަށިކޮޅަށް ވަދެފައި ހުރި އެ ރޭޒާ ފުއްތައް ނަގަން ހޭނައްތައިގެން 16 ގަޑިއިރުގެ އޮޕަރޭޝަންތަކެއް އޭޑީކޭއިން ވަނީ ކޮށްފައެވެ.\nއޭޑީކޭގެ ޑޮކްޓަރުން ވިދާޅުވެފައިވަނީ ސީރިއަސް ސާޖަރީތަކުން އެމަނިކުފާނުގެ ފުރާނަ ސަލާމަތްކުރެވުނީ ހަމަ ކިރިޔާ ކަމަށެވެ.\nއެމްއެންޑީއެފްގެ މޭޖަރ ޖެނެރަލް އަބްދުﷲ ޝަމާލް ވިދާޅުވެފައިވާ ގޮތުގައި ނަޝީދުގެ ފުރާނައަށް ނުރައްކާ ކުރަން ގޮއްވާލި އައިއީޑީގައި ރޭޒާ ފުއްތައް ބޭނުންކޮށްފައި ވަނީ ގެއްލުން ބޮޑުކުރާށެވެ. ރާއްޖެ އިން ލިބެން ހުރި ބައެއް ތަކެތި ބޭނުންކޮށްގެން މި އައިއީޑީ ހަދާފައި އޮތް އިރު 2007 ގައި ސަލްޓަންޕާކުގައި ޓޫރިސްޓުންތަކަކަށް އަމާޒުކުރި ހަމަލާގައި ގޮއްވާލި އައިއީޑީއަށް ވުރެން އެތައް ގުނައެއް ނަޝީދަށް އަމާޒުކުރި އައިޑީގެ ބާރުގަދަ، ކަމަށް ޝަމާލް ވިދާޅުވެފައިވެ އެވެ.\nނަޝީދަށް ދިން ހަމަލައާ ގުޅިގެން ތިން މީހަކު ވަނީ ހައްޔަރުކޮށްފަ އެވެ. އެ އެންމެންނަކީ ވެސް ހަރުކަށި ފިކުރަށް ތަބާވާ ބައެއްކަން މިހާތަނަށް ރަސްމީ އިދާރާތަކުން އާއްމުކުރި މައުލޫމާތުތަކުން އެނގެ އެވެ.\nއެމްއީސީ ނެޓްބޯޅަ މުބާރާތް- ސެމީފައިނަލްގެ މެޗްތައް މިރޭ\nއެމްއީސީ ނެޓްބޯޅަ މުބާރާތުގެ ސެމީފައިނަލްގެ މެޗްތައް މިރޭ ކުޅެވޭނެއެވެ. މިރޭ ކުޅެވޭ ސެމީފައިނަލްގެ ފުރަތަމަ މެޗްގައި ބައްދަލުކުރާނީ ޕޮލިސްޓީމާއި ...


Haitham Aa Kaiveni Kuran6Lakka Ah Agu Kee Sababu Mi Othee - Vaguthu\nމެމްބަރު ހައިތަމްއާއި ކައިވެނިކުރަން ރަން ކީ ފައްޓަރުބައި އަދި އުޅައު - ފޮޓޯ ސަންގު\nމަޖިލީހުގެ މައްޗަންގޯޅި ދެކުނު ދާއިރާގެ މެންބަރު އަހުމަދު ހައިތަމް އާއި ކައިވެނި ކުރުމަށް ޝަޖާން މުއާޒް ޝަހީމް ހަ ލައްކަ ރުފިޔާއަށް ރަންކީ ހަބަރު ވާނީ ގެނެސް ދީފައެވެ. މިއީ އެވަރުގެ ބޮޑު އަދަދަކަށް ރަންކީ ފުރަތަމަ ފަހަރު ކަމަށް ވުން ގާތްއިރު، އޭނާ އެވަރުގެ ބޮޑު އަގަކަށް ރަންކީ ސަބަބު މިހާރު މި އޮތީ ހާމަވެފައެވެ.\nސަންގު ޓީވީގެ ނޫސް އިން ރިޕޯޓްކޮށްފައިވާގޮތުން، ހައިތަމް އާ އިންނަން ޝަޖާން ރަންކީ ފައިސާއަކަށް ނޫނެވެ. އެއްޗަކަށެވެ. އެ ނޫހުގައި ބުނެފައިވާގޮތުން އޭގެ އަގުމަގު ކުރަން ޖެހުނީ އެެވެ.\nއަދި އެގޮތުން ބަލާނަމަ އޭގެ އަސްލު އަގު އުޅެނީ ހަ ލައްކަ ރުފިޔާއަކަށްވެސް ނޫން ކަމަށާއި، އަގު 1.2 މިލިއަން ރުފިޔާއަށް އަރާނެ ކަަމަށް އެ ނޫހުގައި ވެއެވެ.\nއެ ނޫހުގައި ބުނެފައިވާގޮތުން ރަން ކީ ހައިތަމްގެ މާމަގެ ފައްޓަރުބަޔަކާއި އުޅައުއަކަށެވެ.\nއެ ނޫހުގައި ބުނެފައި ވަނީ، 100 އަހަރަށްވުރެ ގިނަ ދުވަސްވީ އެ ފައްޓަރުބަޔާއި އުޅަގެ އަގު އެތައް ހާހަކަށް އަރައެވެ.\nފޮށީގައި ހަ ލައްކަ ސާދަ ހާސް ފައްސަތޭކަ ވިހި ރުފިޔާ ޖެހި ސަބަބު!\nހައިތަމް އާއި ޝަޖާންގެ ކައިވެންޏަށް ތައްޔާރުވަމުންދިޔައިރު، ތަކެއްޗަށް ރަން ކިޔުމުން ރަނުގައި "އަގެއް" ހުންނަން ޖެހޭނެކަމަށް ފެމިލީ ކޯޓުން އެންގީ ކަމަށް އެ ނޫހުގައި ވެއެވެ. އެގޮތުން ރަނުގެ "އަދަދެއް" ފޯމުގައި ޖަހަން ޖެހޭނެކަމަށް އެންގި ކަމަށާއި، ރަން ކީ ފައްޓަރުބަޔާއި އުޅައުއަކަށް ކަމަށް ފޯމުގައި ނުޖެހުނީއެވެ.\nއަދި އޭތީގެ އަސްލު "އަގު" ހޯދަން ޖެހުނީ މިހިސާބުން ކަމަށް އެ ނޫހުގައި ވެއެވެ.\n"ހައިތަމްއާއި ޝަޖާނު ފުރަތަމަ މަސައްކަތްކުރީ ރާއްޖޭގެ މިކަމުގެ މާހިރެއް މެދުވެރިކޮށް އަގެއް ހޯދުމަށް. ނަމަވެސް އެކަން ކާމިޔާބުނުވުމުން ފައްޓަރުބަޔާއި އުޅައުގެ އަގު ހޯދަން ފޮނުވީ ރާއްޖެއިން ބޭރަށް. ބޭރުގެ އާސާރީ އެއްޗެހި އަގުކުރާ ފަރމްއަކާއި. އޭގެ އާސާރީކަމާއި، އޭގެ ކޮލިޓީ ޗެކް ކުރުމަށްފަހު ރާއްޖެއިން ބޭރުގެ މިފަރމްއިން ބުނީ އެތަކެތީގެ އަގު 1.2 މިލިއަން ރުފިޔާއަށް އަރާކަމަށް". ސަންގު ނޫހަށް މައުލޫމާތު ދިން މީހަކު ބުނެފައި ވެއެވެ.\nނަމަވެސް އެއަގަކީ ކޮންމެހެން އެއީކަމުގައި ނުބަލާ ޝަޖާން ނިންމީ އޭގެ އަކަގީ އޭގެ ދެބައިކުޅަ އެއްބައަށް ވާ ވަރު ކަމަށްވާ -/614520 (ހަ ލައްކަ ސާދަ ހާސް ފައްސަތޭކަ ވިހި ރުފިޔާ) އަށް ރަން ކިޔުމަށެވެ.\nދިފްލާ އުޅުނީ ބަނޑުގައި ޖަހަން، އެކަމަކު ނުޖެހުނު: ހައިތަމްގެ އަނބިކަނބަލުން\nއޮކްޓޯބަރ 16, 2020 14:03\nހައިތަމަށަ ކިހިނެއް މާަމަގެ ފައްޓަރުބައި ދެވޭނީ؟ މާމަ ދީފަ އޮތީތަ ހައިތަމަށް؟\nއޮކްޓޯބަރ 16, 2020 21:10\nނަސީބެންނު މާމަ ގެންގުޅުނު ހުނިގޮނޑި ނޫންކަން.\nއޮކްޓޯބަރ 16, 2020 14:05\nމާމ މަގެ ފައްޓަރުބައި ކަޓްވާލީ ދޯ... ކޮބާ ވާރިސުން ތ؟\nއޮކްޓޯބަރ 16, 2020 14:15\nތިކަން ކުރިން އެގުނުނަމަ މަވެސް ރަންކިޔާނި މަގޭފިރިމީހާގެ މާމަ އެރި އުއްޖެހި މަރަވަޅިޔަށް އެމަރަވަޅި އަގުމަގު ކޮށްލީމަ މޮނަލިސާގެ ކުރެހުމާ އެއްއަގެއް ހުންނާނެހެން މަށަށް ހީވަނި،\nއޮކްޓޯބަރ 16, 2020 14:17\nއެހެންވީ މާ ޙަޔާތުގެ ބިންގާވެސް އެޅީ އާޚިރަތުގެ ހެވާއި ދަރު މައަށްވުރެ ދުނިޔޭގެ އެދު މަށްޓަކައި.\nއޮކްޓޯބަރ 16, 2020 14:19\nސުވާލަކީ ހަެިސަމް ގެ މާމަގެ ފަށްޓަރުބަެޮ އެއީ ހައިސަމްގެ މިލްކެއް ހެއްޔެވެ. މާމަ ނިޔާ ވެފައިވާނަމަ ވާރުތަެިން ލިބިފަެިވާ އެއްޗެއްތޯެއވެ. ނުންނަމަ ހައިސަމްގެ މިލްކުގައި ނެތް އެއްޗަކާށް ރަންކީދާނެހެެއްޔެވެ. ފެމިލީކޯޓުން މިކަން ކަށަވަރުކޮށްފަެިވާނެކަމަށް މިބެލީ\nއޮކްޓޯބަރ 16, 2020 15:38\nޥެދާންނުން ހައިތަމް އަކީކަމަށް ވާރިސަކީ\nއޮކްޓޯބަރ 16, 2020 23:37\nހައިތަމް އަކީ ހައިތަމްގެ މާމަ ނޫންބާ. ބޯހަލާކު.\nއޮކްޓޯބަރ 16, 2020 14:28\nތިފައްޓަރުބައިހޯދަން ޢާއިލާއިން ކޯޓަށްދިޔައިމަ ހުންނާނީ ރާކަނިމަސްކެވިފަ ފައްޓަރުބައިވީ ޢާއިލާއަށް ގެއްލިފަނޫންބާ؟\nއޮކްޓޯބަރ 16, 2020 14:29\nލިޔުމުގެ ފަހު ޕެރެގްރާފް ކިޔާލީމަ ހިތަށް އަރަނީ ކޮންމެހެން މީހުންގެ ސަމާލުކަން ހޯދަން6ލައްކައަށް އަގު ނުކުރިޔަސް ވެދާނެއޭ.ތިޔަ ފައްޓަރު ބަޔަށް އެމަންޖެ ރަންކިޔާފިޔާ އޭނަޔާ އިންނަން ހައިތަމް ބޭނުންނަމަ ޖެހޭނީ އޭތިދޭން.ފެމެލީ ކޯޓުން އެއަށް އަގެއް ކިޔަން އެންގީމަ ފޯމުގަ ލިޔެވިދާނެ 10 ރުފިޔާވެސް.ރަނަކީ ދެމަފިރިން ވަކިވިޔަސް އަނބުރާ ދޭން ޖެހޭ އެއްޗެއް ނޫން.\nވެދާނެ ދޯ ރާނިޔާވެސް ގާސިމްއާ އިނީ ގާސިމްގެ “ލޯތްބަށް” ރަން ކިޔައިގެން ކަމަށް.ދެން ކޯޓުން އެއަށް އަގެއް ކިޔައި ފޯމުގަ ޖަހަން ބުނުމުން 50 ހާސް ޖެހީކަމަށް\nއޮކްޓޯބަރ 16, 2020 14:31\nދެން ތީކީ މާކަ ބޮޑުކޮށްގެން ގޮތްގޮތަށް ފަތުރަން ޖެހޭކަމެއް ނޫން. އަންހެންކުއްޖާ ބޭނުން ވަރަކަށް ރަންކިޔޭނެ، އޭނާ އާއި އިންނަން ރަންއަހާ މީހާގެ ފުދުންތެެރިކަމާއި ޤާބިލުކަމަށް ބަލާފަ. ދީނީގޮތުންވެސް އެކަން އިންނަނީ އެހެން. ތަންކޮޅެއްވެސް ރަގަނޅު އެއްޗަކަށް ރަންކީމަ އާވެގެން އުޅެނީ މިރާއްޖޭގެ މީހުން.\nއޮކްޓޯބަރ 16, 2020 14:34\nމިފަހަރު ތި ރަން ކީ މާމަ ފައްޓަރުބަޔަށް.. ދެން ފަހަރަކުން މާމަ އުނު އޮރިޔަން ނިވާ ކުރާ ކަޑިކި އަށް ރަން ނުކިޔައިފިއްޔާ ރަނގަޅު.. ފައްޓަރުބައި ދީގެންވެސް ކުރަން އުޅޭ ކަމެއް ބައެއް މީހުން ކުރޭ..\nއޮކްޓޯބަރ 16, 2020 14:46\nމާމަގެ ފައްޓަރުބައި މީނާ އަށް ކިހިނެއް ލިބުނީ. އެއްބަނޑު3ބެއިން ތިބޭ... ސުވާލަކީ މީނާގެ މަންމަ މީނާ ކުރީގައި ކައިވެނިކުރި މީހުންނަށް މި ފައްޓަރުބައި ނުދިނީ ކީއްވެހޭ..ހައިތަމްގެ2ދަރިންގެ މަންމަ އެހާ ނިކަމެތި ކޮށް އުޅޭ އިރު އޭނާ އަށް ނުދިނީ ކީއްވެހޭ....\nއޮކްޓޯބަރ 16, 2020 14:48\nފޮޓޯއިން ފައްޓަރުބަޔެއް ފެންނާކަށްނެތްކަން ފާހަގަކުރެވޭ. އުނަގަނޑުގައި އަޅާ ފައްޓަރަކާއި އަތުގައިއަޅާ ރިހިއުޅަލެއް ފެންނަނީ. އެ ތަކެތި ހަދަން ބޭނުންކޮށްފައިވާ މައުދަނުގެ ކޮލިޓީ ޓެސްޓްކޮށް އެ ތަކެތީގެ އު މުރުބަލައިލެވޭނެ ގޮތްތައް މި ޒަ މާނުގައި ބައިވަރު. މި ހުރިހާ އެއްޗެއް ބެލު މަށްފަހު ނޫނީ އެތަކެތީގެ އަގަކީ މިތައް މިލިއަން ރުފިޔާއޭ ބުނެލު މަކީ މާ ހަ މަޖެހޭ ކަ މަކަށް ވެދާނެބާ؟\nއޮކްޓޯބަރ 16, 2020 19:34\nތިބުނިހެން އޭގެ ތެރެއިން ފެންނަނީ ރިހި ފައްޓަރަކާ ރިހިއުޅަލެއް މިބައި މީހުނަށް މިއޮތީ ފައްޓަރު ބަޔާ ފައްޓަރު އޮޅިފަ ، ކީއްކުރާނީ ފައްޓަރަކީ އުނަގަނޑުގަ އަޅާ އެއްޗެއް ، ފައްޓަރު ބަޔަކީ ކަރުގަ އަޅާ އެއްޗެއް\nއޮކްޓޯބަރ 16, 2020 14:51\nއޮކްޓޯބަރ 16, 2020 14:54\nހައިތަމަކަށް ނުދެވޭނެ މާމަގެ އެއްޗެއް ހައިތަމުގެ ކައިވެނީގެ ރަނަކަށް.. ކައިވެނީގެ ރަނަކީ އަމިއްލަ މިލްކު އެއްޗަކަށް ވާނއ ޖެހޭނެ...\nއޮކްޓޯބަރ 16, 2020 14:55\nފައިސާ އަކަށް ނޫނޯ ރަންކީ... މުދަލަށް ރަންކީ.. ހުކުރުމިސްކިތު މުންނާރަށް ރަންނުކީކަން ތީ ހައިތަމްގެ ނަސީބު..\nއޮކްޓޯބަރ 16, 2020 14:56\nހައިތަމަކަށް ނުދެވޭނެ މާމަގެ އެއްޗެއް ހައިތަމުގެ ކައިވެނީގެ ރަނަކަށް.. ކައިވެނީގެ ރަނަކީ އަމިއްލަ މިލްކު އެއްޗަކަށް ވާންޖެހޭނެ...\nއޮކްޓޯބަރ 16, 2020 15:41\nލީވް ދެމް އެލޯން ޕލސ\nއޮކްޓޯބަރ 16, 2020 15:47\nއޭރުވެސް މަހިތަށްއެރީމޭ ކިތަންމެ ލާރިއެއް އޮތަސް މިދިވެހިރާއްޖޭގަ ހަލައްކަ ދޭނެވަރުގެ އަންހެނެއް ހުންނާނެބާއޭ އެހާވެސް ކިޔަމަންތެރި ވަފާތެރި އަންހެނުންވިއްޔާ ތިބީ... މިބުނީ ފިރިހެނުންވެސް ވަކިރަނގަޅެކޭ ނޫން....\nއޮކްޓޯބަރ 16, 2020 15:58\nއެހެންވީމާ ރަން ކިއިފައި ތިއޮތީ ފައްޓަރު ބަަކަށްނޫނެވެ. ހަަމަ ފައިސާއަށެވެ. އެވެސް ވަކި ފައްޓަރުބައިގެ އަގެއްވެސް ނޫނެވެ. ހަމަ އެމަންޖެ ކިޔަން ބޭނުންވި ވަރު ކީއެވެ. ބޮޑުކޮށް ރަން ކިއުމަކުން މައްސަލައެއް ނެތެވެ. އެކަމަކު މަތިޖެހުން އެއީ ރަނގަޅު ގޮތެއް ނޫންތާއެވެ.\nއޮކްޓޯބަރ 16, 2020 15:59\nޓި ދެން ތިހާ އަގުހުރި އެޗަކައް ވަނީ ކޮންގޮތަކުން.ތީ ރަނެއްވެސްނޫން.މާމަ ކަނޑިކިވެސް 100 އަހަރު ވަންދެން ބާއްވައިފިއްޔާ އަގު ކުރޯޑަކަށް އަރާނެދޯ.\nއޮކްޓޯބަރ 16, 2020 16:05\nމި ދެން ކާކުތަ؟ މަޖްލިސް އިންތިހާބާ ގުޅިގެން ބޭއްވި، ބަހުސްގަވެސް އަނގަ އޮޅި ބަސްހުއްޓިފަ ހުރި މީހެއްމީ! މީނަ ދެން4ވަނަ ފަހަރަށް ކައިވެނިވެސް މި ކުރީ! އޭނަ ގާތު އަހާބަލަ2ދަރިންނާ ލޯބިން ވާހަކަ ދެއްކީ އެންމެ ފަހުން ކޮން ދުވަހަކު ތޯ؟\nއޮކްޓޯބަރ 18, 2020 15:51\nހެޔޮތާ އަނގަހުޅުވަން ނޭނގުނަސް. ޜައްޔިތުން އެޔަށްވުރެ މޮޔައިއްޔާ ހޮވާނެނު.\nއޮކްޓޯބަރ 16, 2020 16:20\n2 ހިތް ފައްޓަރު ލޯބި އެނގިއްޖެ!\nއޮކްޓޯބަރ 16, 2020 18:03\nދެހިތް ފައްތަރުވީ އޯ ދެހިތް ފައްތަރުވީ ކަލާ މާމަދިން ފައްޓަރުބައިންނޭ..\nއޮކްޓޯބަރ 16, 2020 16:22\nމާމަގެ ފަށްޓަރުބައޭ ކިޔާފަ ދައްކާފަ އޮތީ އެއްނަރުފައްޓަރެއް. އެއީ އުނަގަނޑުގަ އަޅާއެއްޗެއް. ފަށްޓަރުބައޭ ކިޔަނީ ކަރުގައަޅަން ޚާއްސަ ގޮތަކަށް ހަދާފައޮންނަ އެއްޗެއް. މިހިރަ ފެންނަނީ މިހާރުގެ ރައްޔިތުންގެ މަޖިލީހުގެ މެމްބަރުން ރައްޔިތުންނަށް އޮޅުވާލާގޮތް، ޗެލެންޖުކޮށްފަ މިބުނަނީ ތިޔަ އެއޗިއްސަކަށް ނާރާނެ 500 ރުފިޔާ ވެސް. އަހަރެންވެސް ގެންގުޅޭ އެއްޗެއްވީމާ އެގޭ.\nއޮކްޓޯބަރ 16, 2020 17:16\nއޮކްޓޯބަރ 16, 2020 17:27\nއަސަރެއް ކުރާނީ އެއޮތީ ކައިވެނިކޮށްފަ ދެން ފަނި ބޮއި ހީހާ ކަޑަބޮ ކަޑަބޮ\nއޮކްޓޯބަރ 16, 2020 17:54\nކއިވެނީގެ ރަން އަދާކުރަން ޖެހޭނީ އެމީހެއްގެ އަމިއްލަ މިލްކު އެއްޗަކުންކަން އެބޭފުޅާއަށްވެސް އެގިލައްވާނެ. އެވެސް މީހެއްގެ ހައްޤެއް އެކުލެވޭ ނަމަ ކާވެނީގެ ރަން ސައްޙައެއްނުވާނެ.\nއޮކްޓޯބަރ 16, 2020 17:55\nދެން ކީއް އަަރުމެނަށް ވަރަގަދަ ކައުވެންޏެއްތާ މާދަމާ ވަރިވަން ކޯޓަށް\nއޮކްޓޯބަރ 16, 2020 18:04\nއޮކްޓޯބަރ 16, 2020 18:28\nއޮކްޓޯބަރ 16, 2020 18:32\nމަޖިލީހުގެ މެންބަރުންނައް ނުލިބޭނެ އެއްޗެއް ނޯނާނެ ހުރިހާ އެއްޗިސްސަކީވެސް ކެނެރީގެ ބުއްޅަބޭގެ ހަރުމުދާ.\nއޮކްޓޯބަރ 16, 2020 18:41\nމާޝާﷲ އޯކޭ. މިއައީ ބުނެލަން މީހުންނޭ އަމިއްލަ ލައިފު އައިގެން އުޅޭށޭ މާޝާﷲ އެންމެންގެ ލައިފް ވެސް ސަޅިޔޭ އަމިއްލަ ލައިފް ކޮންމެމީހެއްގެވެސް މާ އަގު ބޮޑު. މިތާ ޓައިމްވޭސްޓް ނުކުރާށެވެ\nއޮކްޓޯބަރ 16, 2020 18:48\nހަލައްކަ ރުފިޔާ ނަގުދުދިނުން ބޮޑުމައްސަލައަކަށް ވުމުގެ ކުރިން ބޮލުގެ އެއްޗެއް ހަދާފަ މިއޮތީ. އިސްތިހާރުވާން ތީގަ7މިލިޔަންޖެހިނަމަ ސަޅިވީހެއްނު. މަގޭ މާމަގެ ބުރުޝިއަރު އަލަމާރީގަ އެބައޮތް. ޢަގުކުރަން ބްރެޒިލަށް ފޮނުވަންކާގޯއަކަށް ލާފައޮތީ. މީގެއަގު 3.5 މިލިޔަނަށް އަރާނެކަމަށް ބެލެވޭ. އަޅެ މިލިއަނުން ރަންކިޔަން ބޭނުންވާ އަންހެން ކުއްޖަކު ނިކަން މިކަމާ އުޅެބަލަ. މަމިހިރީ ކީރަންވެސް ދޭނެގޮތެއްނެތަތީ ހުސްހަށިބަޔަށް\nއޮކްޓޯބަރ 16, 2020 18:52\nޙައްހައް ހައްހައް...ނަސީބެއްނު 100 އަހަރުވީ ކަނޑިއްކަކާއި ފޮށައެއް ނެއްކަން.. މަގޭ އަތުގަ އެބޮތް 100 އަހަރުވެފަ އޮތް ސޯޓް ބުރިއެއް..\nއޮކްޓޯބަރ 16, 2020 18:58\nއަގެެއްހުރި އެއްޗަކަށްވުމަކީ ކޮންމެހެން އޭގެއަގު ކަނޑައެޅިފައިވުމެއް ނޫން. ފެމެލީ ކޯޓުން ކޮންތާކު އޮތް އެއްޗެއްބާ މި މާނަކުރީ\nއޮކްޓޯބަރ 16, 2020 19:14\nނަފުސު ވިއްކާލަނީ !\nއޮކްޓޯބަރ 16, 2020 20:16\nމަ ރަންކީ 190ރ އަށް. 17 އަހަރު ވެއްޖެ އިނދެގެން .4ކުދިން ބޮޑުވެފަ. ފިރި މީހާ އަދިވެސް ގުޑް ނައިޓް ، ގުޑް މޯރނިންގ ، ލަވް ޔޫ މެސެޖް ފޮނުވާ. އިން ށޯޓް ،ވީ އާ ސްޓިލް އިން ލަވް .\nތި ކުދިންވެސް ،އެޓްލީސްޓް ރަންކީ ލާރި ބަސްތާ ހުސްވަންދެން އެކުގަ އުޅެވޭތޯ ބަލާތި،ލޮލް. ވަރީގެ ރެކޯޑް އޮންނަނީ ރާއްޖެ އަތުގަ .\nއޮކްޓޯބަރ 16, 2020 20:22\nނުބެހޭކަށް ކަމެއްވެސް ނެތް ދޯ؟ ދެވޭނެ އެއްޗެއްސާ ނުދެވޭނެ އެއްޗެސް ނިންމަން ކަލޭމެން ތީ ދެން ކޮންބައެށް! މާމަގެ ދަށްގޮހޮރުދިނަސް ކަލޭމެނަށް ކޮން ކަމެއް! ޗުކުރާބޭގެ އަހަންމަދު ހުސް އުޅެނީ ނުބެހޭ ކަށް ކަމެއް ނޯންނާނެ.\nއޮކްޓޯބަރ 16, 2020 22:10\nއަނެއްކާ ތިޔަ އަގުހުރި އެއްޗިހި ރައްކާކޮށްފަ ބަހައްޓާގެން މިޔޮށް ހުރިހާދުވަހު ތީގެން ޒަކާތް ނެރުންބާ...\nއޮކްޓޯބަރ 16, 2020 23:34\nކޮއްކޮމެން ތިބުނާ އަގު މާބޮޑުއެބަވޭ! ތިޔައީ ކޮއްކޮމެންނައް އާއެއްޗަކައް ވިއަސް އަހަރުމެންނަކައް ތިޔައީ ބާވެފައިތިބި އެއްޗެހި ނިކަން އައްޑޫ އާއި ފުވައްމޮލަކައް އަރާރަބަލަ ކޮއްކޮމެންގެ ބަރުދަނައްވެސް ތިބާވަތުގެތަކެތި ލިބޭނެ ތީގެއަގަކީ މިހާރު ފަސްހާސް ރުފިޔާއާއި ދެހަހާސްރުފިޔާ އެވެ. އޭގެ ތެރެއިން ފެންނަނީ ރިހި ފައްޓަރުުުުުުުުުުުުުުުުުުުުުުުުުުުުުުުުުުުުުުުުުުުުުުުުުުު ބަޔެއް ތިޔައީ ބޯދާދުވަސް ވަރުގައި އަންހެނުންގެ އޮނަގަޑުގައި އަޅާއުޅޭ ގަތާފައޮއް އާދައިގެ ފަށެއް ތީގެވެސް އަގުބޮޑުވަނީ ގޮއްފައްޓަރު އެއީ އަދި ތަފާތު ގޮތަކައް ގަތާފަ އިންނާތީވެ.\nއޮކްޓޯބަރ 18, 2020 11:42\nހަހަ .. އެންމެފަހުން އާޙިރުގަ މި 6ލައްކަ ރފ ވެސް މިވީ ބާ ކީތާނު ދަމިލަ ފައްޓަރުބަޔަކަށް .. ހެހެހެހެހެހެ\nމަ އޭރުވެސް ހިތަށް އެރިޔޭ.. ކޮންތާކުންބާއޭ..މި ހައިތަމް 6ލައްކަ ރުފިޔާ ހޯދީ..\nއޮކްޓޯބަރ 18, 2020 16:00\nކަނޑައެޅިގެން ކީރިތިޤްރްޢާން ގައި އަންހެނުންގެ މަކަރު ވެރިކަމުގެ ވާހަކަ ﷲ ތަޢާލާ ވަހީކުރަށްވާފައިވޭ ކިހާވަރަކުން ދާނެބާ މަވާސަލާމް.\nއޮކްޓޯބަރ 18, 2020 21:13\nސަޖަން ތަ؟ ހެހެހެހެ\nއޮކްޓޯބަރ 21, 2020 13:22\nމީގެން ދޭހަވަނީ އަލުގަނޑުމެންގެ ކާކަބަލުންނަކީ މިލިޔަނަރުންނޭ. މިޒަމާނުގައި އެކަކުވެސް އެހާ އަގުބޮޑު ގަހަނާ އަޅާކަށް ނުލިބޭ. އެހެންވީމާ އަހަރެމެން މިދަނީ ފަހަތައް ތާ؟ އޭރު އެކަނބަލުންގެ ފައްޓަރަކާއި ތަނޑިއެއްވެސް މިޒަމާނުގެ އަގުން މިލިޔަނުން މަތީގައި. ވަޓް އަ ރިޗް ލައިފް، ބެކް ދެން\nއޮކްޓޯބަރ 22, 2020 09:03\nރަން ސައްޙައެއް ނުވާނެ. އެހެން މީހެއްގެ އައިނީ އެއްޗަކަށް ރަނެއް ނުކިޔޭނެދޯ.\nއޮކްޓޯބަރ 22, 2020 11:17\nދެން އަޅެ އަހަރުމެންނަކާ ކީކީއްތަ މީހަކު ކައިވެނި ރަންކިއްޔާ ނުކިއްޔާ އަޅެފަހެ! ކިޔާ މީހަކު ކިޔާ ވަރަކަށް ކިޔާފަ ހުރެދާނެ އެއްނު! ކޮބާތަ މައްސަލައަކީ؟


"ސައްތޭ ޕޭ ސައްތާ"ގައި ޝާހު އަދި ކެޓްރީނާ\nMay 15, 2019 12:09:59\nބޮލީވުޑްގެ މަޝްހޫރު ދެތަރިން ކަމަށްވާ ޝާހްރުކް ހާނާއި ކެޓްރީނާ ކައިފް އެކުގައި ފިލްމެއް ކުޅެން އުޅޭ ކަމުގެ ހަބަރުތަކެއް ފެތުރިއްޖެއެވެ.\nފަރާ ހާން ޑައިރެކްޓްކުރާ، ކުރީގެ ހިންދީ ފިލްމެއް ކަމަށްވާ، "ސައްތޭ ޕޭ ސައްތާ" ގެ ރިމޭކް ކުޅުމަށް ޝާހު އަދި ކެޓްރީނާ އަށް ހުށަހަޅާފައިވާ ކަމަށް އިންޑިއާގެ ބައެއް ބޮލީވުޑް ހަބަރުތައް ފަތުރާ ނޫސްތަކުން ވަނީ ބުނެފައެވެ.\nއެކަމަކު ފާހަގަކޮށްލަން ޖެހޭ ކަމަކީ "ސައްތޭ ޕޭ ސައްތާ" ޝާހްރުކަށް ހުށަހަޅާފައިވާ ކަމަށް ބުނާ އިރު، އޭނާ އެކްޓިން ބްރޭކެއް ނަގައި އާއިލާ އަށް ވަގުތު ހުސް ކުރަން މިވަގުތު ނިންމާފައި އޮތުމެވެ. އެހެންވެ ފަރާގެ ފިލްމަށް ޝާހްރުކް އެއްބަސްވާނެތޯ އެއީ މި ވަގުތު ވަރަށް ބޮޑު ސުވާލެކެވެ.\nމި ފިލްމުން ޝާހްރުކް ޙާންއާއި، ކެޓްރީނާ ސޮއިކުރިކަން ކަށަވަރުވެއްޖެ ނަމަ، މިއީ އެ ދެ ތަރިންގެ ޖޯޑު ސްކްރީނުން ފެންނާނެ ތިން ވަނަ ފިލްމަށް ވާނެ އެވެ. ދެހާސް ބާރަ ވަނަ އަހަރު "ޖަބް ތަކް ހެ ޖާން" ކުޅުނު ދެ ތަރިން އެންމެ ފަހުން އެކީގައި ކުޅުނީ މިދިޔަ ޑިސެމްބަރު މަހު ރިލީޒް ކުރި "ޒީރޯ" އެވެ.\nރިޕޯޓްތައް ބުނާ ގޮތުން 1982 ގައި އާރް އެން ސިއްޕީ ޑައިރެކްޓް ކުރި "ސައްތޭ ޕޭ ސައްތާ" ގެ ރައިޓްސް ހޯދައި، އޭގެ ސްކްރީންޕްލޭގެ މަސައްކަތް ފަރާ އާއި އޭނާގެ ޓީމުން މިހާރު އަންނަނީ ކުރަމުންނެވެ.


SunOnline: Valhi jehee seedhaa karah, zuvaanaa othee maruge thunfaiy matheegai!\nވަޅި ޖެހީ ސީދާ ކަރަށް، ޒުވާނާ އޮތީ މަރުގެ ތުންފަތްމަތީގައި\nޢާލިމް އަބްދުއްލަތީފް 26 Aug 2021, 19:33\nއިއްޔެގެ ހެނދުނުގެ ވަގުތެއްގައި ޒަަހަމްކޮށްލި ޒުވާނާ -- ފޮޓޯ/އާއިލާ\nމީޑިއާތަކަށް މާ ބޮޑަށް ތިލަވެފައި ނުވި ނަމަވެސް އިއްޔެގެ ވަގުތެއްގައި މާލޭގައި ވަނީ ޒުވާނަކަށް ވަޅިން ހަމަލާދީ ޒަހަމް ކޮށްލައިފައެވެ. އެ ހާދިސާގައި ޒަހަމްވީ 21 އަހަރުގެ މާލެއަށް ނިސްބަތްވާ ފިރިހެނެކެވެ.\nއެ ހާދިސާ ހިނގައިދިޔަ ގޮތް އެ ޒުވާނާގެ އާއިލާ މީހަކު ވަނީ "ސަން"އާ ހިއްސާކޮށްފައެވެ.\nއެ ޒުވާނާ އިއްޔެގެ ހެނދުނުގެ ވަގުތެއްގައި ގެއިން ނުކުމެގެން ދިޔައީ އޭޓީއެމްއަށެވެ. އޭނާ ދިޔައީ އޭނާ ލޯބީގެ ގޮތުން ގުޅިގެން އުޅޭ ކުއްޖާއާ ވެސް އެކުގައެވެ.\nއެ ދެ މީހުން ދުއްވައިފައި ގޮސް ސޯސަން މަގު ކޮޅުގައި ހުންނަ މިސްކިތް ކައިރީގައި މަޑުކޮށްލި ވަގުތު އެތަނުން ދެ ސައިކަލެއްގައި ދިޔަ ތިން މީހުން ވަޅި ޖެހީ އޭނާގެ ކަރަށެވެ. އޭރު ގަޑިން ވާނީ 10:13 ކަމަށް ޒުވާނާގެ އާއިލާއިން ވާހަކަ ދެއްކި މީހާ ބުންޏެވެ.\n"އޭނަގެ ވާއަތު ކަރަށް ވަޅި ހަރާލާފަ އެމީހުން ފިލައިގެން ދިޔައީ. ތިން މީހުންގެ ގުރޫޕަކުން މިކަންކުރީ،" އޭނާ ކިޔައިދިނެވެ.\nވަޅި ހެރި ވަގުތު ނަސީބު ކަންދިމާކުރި ގޮތުން އެ ޒުވާނާގެ ހޭ ހުއްޓެވެ. އެ ޒުވާނާ ވަގުތުން އަވަސްވެގަތީ އޭނާއަށް ފަރުވާ ލިބޭނެ ގޮތެއް ވޭތޯއެވެ. އެހެންކަމުން އޭނާގެ ލޯބިވެރިޔާ ސައިކަލުން ބޭލުމަށްފަހު އޭނާ ސައިކަލުގައި ބާރު ސްޕީޑުގައި ދުއްވައިފައި ދިޔައީ އޭޑީކޭ ހޮސްޕިޓަލާ ދިމާއަށެވެ.\n"ކިިރިޔާ ހޮސްޕިޓަލާ ހަމައަށް އޭނައަށް ދެވުނީ. ޚަބަރު ހުސްވެގެން ވެއްޓިއްޖެ އެ ހިސާބުން،" އޭނާ ކިޔައިދިނެވެ.\nއާއިލާއިން ވާހަކަ ދެއްކި ފަރާތުން ބުނި ގޮތުގައި އޭނާއަށް ވަނީ ބޮޑެތި ޒަޚަމްތަކެއް ލިބިފައެވެ. އެގޮތުން އޭނާގެ ނޭވާލާ ހޮޅި ވެސް ބުރިވެފައިވާ ކަމަށާއި ކަރުގެ ވާއަތް ފަޅިން ހުރި ނާރުތައް ވެސް ބުރިވެފައިވާ ކަމަށް ޑޮކްޓަރުންނާ ހަވާލާދީ އާއިލާއިން ކިޔައިދިނެވެ.\n"ޑޮކްޓަރުން ވިދާޅުވީ ބޮޑު ސާޖަރީއެއް ކުރަން ޖެހޭނެ ކަމަށް. ހާލު ސީރިއަސް ކަމަށް،" ޒުވާނާގެ މިހާރުގެ ހާލަތު ކިޔައިދެމުން އާއިލާއިން ބުންޏެވެ.\nއަދިވެސް އެ ޒުވާނާ ހޭ އަރައިފައި ނުވާއިރު އެ ޒުވާނާއަށް މިހާރު ފަރުވާ ދެމުން ދަނީ އައިޖީއެމްއެޗްގެ އައިސީޔޫގައެވެ.\nއާއިލާއިން ބުނީ އިއްޔެގެ ހެނދުނު ހިނގި މި ހާދިސާއަށް އަދިވެސް ފުލުހުން ބަޔާނެއްހާ ހިސާބު ވެސް ނަގައިފައިވާކަން އާއިލާއަށް އެނގިފައި ނުވާ ކަމަށެވެ. އަދި ރޯމާ ދުވާލު މިފަދަ ހާދިސާއެއް ހިނގައިދިޔައިރު އަދިވެސް މި މައްސަލައިގައި މީހަކު ހައްޔަރު ނުވެ ވުމަކީ އިހުމާލެއްގެ ގޮތުގައި އާއިލާއިން ސިފަކުރެއެވެ.\n"އެ ސަރަހައްދުގައި ސީސީޓީވީ ކެމެރާ ހުރޭ ބައިވަރު. ގައިމު ވެސް އެތާ ވެސް ތިން ކެމެރާ އިނދޭ. އޭނާ އެ އޮތީ މަރުގެ ތުންފަތް މަތީގައި އެކަމަކު އަދިވެސް ތަހުގީގެއް ކުރިއަކަށް ނުގެންދެވޭ،" އާއިލާއިން ތިބީ ޒުވާނާއަށް އިންސާފު ހޯދައިދިނުމަށް ނުހަނު ބޭނުންވެފައެވެ.\nއާއިލާއިން ބުނީ މިފަދަ ހަމަލާއެއް އެ ޒުވާނާއަށް ދޭން ޖެހޭ އެއްވެސް ސަބަބެއް ނުވިސްނޭ ކަމަށެވެ. ކޮވިޑް-19ގެ ކުރިން އެމްޕީއެލްގައި މަސައްކަތް ކުރި މި ޒުވާނާއަކީ އެއްވެސް ގުރޫޕަކާ ގުޅުމެއް އޮންނަ ޒުވާނެއް ނޫން ކަމަށް ވެސް އާއިލާއިން ކަށަވަރު ކޮށްދެއެވެ.\nމި ހާދިސާއާ ގުޅިގެން "ސަން"އާ ވާހަކަ ދައްކަވަމުން ފުލުހުންގެ މީޑިއާ އޮފިޝަލް ވިދާޅުވީ މިހާތަނަށް އަދި މި މައްސަަލައިގައި އެއްވެސް މީހަކު ހައްޔަރު ކުރެވިފައި ނުވާ ކަމަށެވެ.\nސުވާލަކީ ރޯމާ ދުވާލު ހިނގާ މިފަދަ ނުރައްކާތެރި ހާދިސާތަކުގައި ކުށްވެރިވާ ފަރާތްތައް އިންސާފުގެ ކުރިމައްޗަށް ނުގެނެވޭނަމަ މާލޭގެ މަގުތަކުގެ އަމާންކަން މިހާރަށްވުރެ ވެސް ބޮޑަށް ގެއްލިގެން ނުދާނެ ބާވައެވެ؟\nބިލު ދައްކަން ބުނުމުން ޕޭމަންޓު ގާ އުކާ ލޭ އޮހޮރުވައިލައިފި\nމާލޭގައި މާރާމާރީއެއް، އެކަކަށް ހޮސްޕިޓަލްގައި ފަރުވާ ދެނީ


Fathuheege maruge hageegai aailaa ah ves neyngey! | Mihaaru\nބަންގަލަދޭޝްގެ މަގެއް: އެ ގައުމުގައި ދިވެއްސަކު މަރުވި މައްސަލައެއް ކަމާ ބެހޭ ފަރާތްތަކުން ދަނީ ބަލަމުން\nފަތުހީގެ މަރުގެ ހަގީގަތް އާއިލާއަކަށް ވެސް ނޭނގޭ!\n01 ނޮވެމްބަރ 2017 - 16:19 8 comments\nބަންގްލަދޭޝްގައި ހުއްޓާ އިއްޔެ މަރުވި މަރަދޫފޭދޫ އަބްދުﷲ ފަތުހީ (ބޯކޮށާ ފަތުހީ)ގެ މަރާ ގުޅޭގޮތުން އޭނާގެ ދަރިންގެ ފަރާތުން އިވެނީ މުޅިންް ތަފާތު ވާހަކަތަކެކެވެ. ބަންގްލަދޭޝްގެ އަންހެނަކާ ކައިވެނިކުރުމަށް އެ ގައުމަށް ދިޔަ، 68 އަހަރުގެ ބައްޕަގެ މަރުގައި ޝައްކުކުރެވޭ ކަންތައްތަކެއް ހުރި ކަމަށް ބައެއް ދަރިން ގަބޫލު ކުރާއިރު، އެހެން ދަރިން ދެކޭގޮތުގައި އޭނާ މަރުވީ ބަލިވެގެންނެވެ.\nމި މައްސަލައިގައި މިހާތަނަށް ދިވެހި ފުލުހުންނާއި ބަންގްލަދޭޝްގައި ހުންނަ ދިވެހި އެމްބަސީން ވެސް ރަސްމީކޮށް ވާހަކަ ދައްކާފައި ނުވާއިރު، މި ވާހަކަ ދަނީ ތަފާތު ގޮތްގޮތަށް ވެސް ފެތުރެމުންނެވެ.\nފަތުހީގެ އާއިލާއިން ބުނިގޮތުގައި މީގެ ދެ ހަފުތާކުރިން، އޭނާ ބަންގްލަދޭޝް އަށް ދިޔައީ ދިިރިއުޅޭ ގެ މޯގޭޖްކޮށް އެއް ލައްކަ ރުފިޔާގެ ލޯނެއް ނަގައިގެންނެވެ. ދިޔައިރު ދަރިން ގާތު ހަމައެކަނި ބުނީ "އަމިއްލަ ކަމަަކު ހަފުތާއަކަށް ބަންގްލަދޭޝް އަށް ދަނީ" ކަމަށެވެ.\nއެކަމަކު ފަހުން އެނގުނު ގޮތުގައި ބަންގްލަދޭޝް އަންހެނަކާ އިންނަން ފަތުހީ އުޅޭތާ މިހާރު އަހަރެއް ވަރު ވެއްޖެ އެވެ. ފޭދޫގައި ތިބޭ ބަންގްލަދޭޝް ބަޔަކު ހޯދައިދިން އެ އަންހެން މީހާއާ އާ އޭނާ ކައިވެނި ކުރީ އެ ގައުމަށް ދިޔަތާ ހަތަރު ދުވަސް ފަހުންނެވެ.\nFathuhee Maraalee kamah aailaa in gabooleh nukurey!\n"ހަތަރު ދުވަސް ފަހުން ގުޅާފައި ބައްޕަ ބުނީ އޭނާއާ ކައިވެނިކޮށްފީމޭ. އަންހެން މީހާ ވެސް އޭނާގެ އާއިލާ މީހުން ވެސް ވަރަށް ރަނގަޅޭ،" ފަތުހީގެ އެންމެ ދޮށީ ދަރިފުޅު، މުހައްމަދު ޒަރީރު ބުންޏެވެ.\nފަތުހީގެ މަރާ މެދު ޝައްކު ކުރާ އޭނާގެ ދަރިން ބުނާގޮތުގައި ގޭސްޓްރިކާއި ހަކުރުގެ މައްސަލަ ފިޔަވައި، ބައްޕަގެ މާ ބޮޑު ބަލިމަޑުކަމެއް ނެތެވެ.\n"އެހެންވެ ކުއްލިއަކަށް ބައްޕަ މަރުވި ހަބަރު ލިބުނީމަ އަޅުގަނޑުމެންނަށް މި މަރުގައި ޝައްކު ކުރެވޭ ކަހަލަ ކަންތައްތަކެއް އެބަހުރިކަން ފާހަގަ ކުރެވޭ. އެކަމަކު އަޅުގަނޑުމެންނަކަށް ސީދާ ބުނާކަށް ނޭނގޭ ބައްޕަ މަރުވީ ކަމެއް ނުވަތަ މަރާލީ ކަމެއް،" ފަތުހީގެ ދަރިއަކު ބުންޏެވެ.\nއޭނާ ބުނިގޮތުގައި ބަންގްލަދޭޝްގެ ފުލުހުން ވަނީ މި މައްސަލައިގައި ފަތުހީގެ އަންހެނުންނާ ވެސް ސުވާލުކޮށްފަ އެވެ.\nފަތުހީ އަށް އެ އަންހެން މީހާ ހޯދައިދިން ބަންގްލަދޭޝް މީހުންގެ މަގްސަދާ މެދު ވެސް އާއިލާއިން ސުވާލު އުފައްދަ އެވެ. އަދި "ބައްޕަ މަރުވުމުގައި އެ މީހުންގެ އަތެއްވާ" ކަމަށް ވެސް އާއިލާއިން ބުނެ އެވެ.\n"އެ މީހުން އެ އަންހެނެއްގެ ފޮޓޯއާ އެއްޗެހި ދައްކައިގެން، ގުޅައި ވާހަކަ ދައްކައި ހަދައިގެން ބައްޕަ ފުރައިގެން ދިޔައީ. މިކަމަކާ ބައްޕަ އުޅޭތާ އަހަރެއްހާ ދުވަސްވެއްޖެ،" ކުރިން ވާހަކަ ދެއްކި މީހާ ބުންޏެވެ.\nމީގެ ކުރިން ފަސް މީހުންނާ ކައިވެނިކޮށް، ފަތުހީ އަށް އެކި ބަނޑަށް 11 ދަރިން ލިބިފައި ވެ އެވެ.\nދޮށީ ދަރި ޒަރީރު ބުނީ ބައްޕަ އާއްމުކޮށް ބަލި ނޫނަސް، ގޭހުގެ މައްސަލަ ވަރަށް ބޮޑަށް ހުންނަ ކަމަށެވެ. އަދި މަރުވުމުގެ ދެތިން ގަޑިއިރެއްގެ ކުރިން އެހެން ދަރިއަކާ ވާހަކަ ދައްކައި، ގޭހުގެ މައްސަލަ ވަރަށް ބޮޑުވެފައިވާ ކަމުގެ ވާހަކަ ބުނި ކަމަށް އޭނާ ބުންޏެވެ.\n"ކޮއްކޮއެއް ކައިރީ ބައްޕަ ބުނި ކަމަށް ވަނީ އިރުކޮޅަކުން ހޮސްޕިޓަލަށް ދާން އުޅޭ ކަމަށް. އޭގެ ފަހުން ހަބަރެއް ނުވެ ހުރެފައި އެމްބަސީން ގުޅާފައި ބުނީ ބައްޕަ މަރުވެއްޖެ ކަމަށް،" ޒަރީރު ބުންޏެވެ.\n"އެހެންވެ އަޅުގަނޑު ގަބޫލުކުރާ ގޮތުގައި ބައްޕަގެ މަރާ މެދު ޝައްކު އުފެދޭނެ ޖާގައެއް ނެތް."\nފަތުހީގެ މަރާ މެދު އޭނާގެ ދަރިން ސުވާލު އުފެއްދި ނަމަވެސް، ޕޯސްޓްމޯޓަމް ހަދައިގެން އެކަން ތަހުގީގު ކުރާކަށް އާއިލާއިން ބޭނުމެއް ނޫނެވެ.\nއޭނާގެ ހަށިގަނޑު ލަންކާގައި ހުންނަ ދިވެހި އެމްބަސީ މެދުވެރިކޮށް ރާއްޖެ ގެނައުމުގެ މަސައްކަތް މިހާރު ކުރަމުން އަންނަ ކަމަށް އާއިލާއިން ބުންޏެވެ.\nފުލުސް އޮފީހުން ބުނީ ބަންގްލަދޭޝްގައި ދިވެއްސަކު މަރުވެގެން އުޅޭތީ އެ މައްސަލަ ބަލަމުން އަންނަ ކަމަށެވެ. އިތުރު ތަފްސީލެއް ނުދެ އެވެ.\nއިތުރު ލިޔުންތައް އައްޑޫ ބަންގްލަދޭޝް ސ. މަރަދޫ ފޭދޫ މަރު ރާއްޖެ-ބަންގްލަދޭޝް\nފަތުހީގެ ބަންގާޅު ކައިވެނީގެ ރަން 150،000ރ!\nފަތުހީ މަރާލީ ކަމަށް އާއިލާ އިން ގަބޫލެއް ނުކުރޭ!


Neymar Mexico Team Ah Malaamaai Kurumun Hoonufennah - Vaguthu\nނޭމާ މެކްސިކޯ ޓީމަށް މަލާމާތް ކުރުމުން ހޫނު ފެނަށް\nމެކްސިކޯގެ މަށްޗައް 2-0 ގެ ނަތީޖާއަކުން ކުރި ހޯދައި ވޯލްޑްކަޕްގެ ކުއާޓާ ފައިނަލުން ބްރެޒިލް ޖާގަ ހޯދި މެޗަށްފަހު މީޑިއާތަކަށް ދިން އިންޓަވިޔުއެއްގައި މެކްސިކޯގެ ޓީމަށް ނޭމާ މަލާމާތްކުރުމުން ގިނަ ބަޔަކު ކަންބޮޑުވުން ފާޅުކުރަން ފަށައިފިއެވެ.\nއެގޮތުން މެޗަށްފަހު ވާހަކަ ދައްކަމުން ނޭމާ ބުނީ މެކްސިކޯއަކީ މޮޅު ޓީމެއް ކަމަށާއި ނަމަވެސް މެޗުގެ ކުރިން އެމީހުން މާގި ވާހަކަތަށް ދައްކައިފައިވާ ކަމަށެވެ. އަދި މިހާރު މެކްސިކޯއަށް ވަނީ ދަބަސްތަށް ތައްޔާރުކުރުމަށް ފަހު އެނބުރި ގައުމަށް ދާން ޖެހިފައި ކަމުގައި ނޭމާ ވަނީ ބުނެފައެވެ.\n" މެކްސިކޯ އަކީ ރަނގަޅު ޓީމެއް. ނަމަވެސް މެޗުގެ ކުރިން އެމީހުން ވަނީ މާގިނައިން ވާހަކަ ދައްކާފަ. މިހާރު އެމީހުން އެވަނީ ފޮށިތަންމަތި ތައްޔާރުކޮށްގެން އެނބުރި ގައުމަށް ދާން ޖެހިފަ " އެެއްލޯ މަރާލަމުން ނޭމާ ބުނެފައިވެއެވެ.\nދިމާކުރުމުގެ ރާގަކަށް ނޭމާ އެހެން ބުނެފައިވާއިރު އެކަމުގެ ސަބަބުން ގިނަ ބައެއްގެ ނުހުރުން ވަނީ ނޭމާއަށް އަމާޒުވެފައެވެ. އަދި ގިނަ ބަޔަކު ގަބޫލުކުރާ ގޮތުގައި ނޭމާގެދެއްކި ވާހަކަ ތަކަކީ ވަރަށްވެސް ދަށުދަރަޖައިގެ ވާހަކަތަކެކެވެ.\nމެކްސިކޯ ކަޓުވާލާ ބްރެޒިލްއިން ވޯލްޑްކަޕްގެ ކުއާޓާ ފައިނަލްއިން ޖާގަ ހޯދި މެޗުގެ ކުރިން މެކްސިކޯގެ ބައެއް ސަޕޯޓަރުންނާއި ބައެއް ކުޅުންތެރިންވަނީ ނޭމާއަށް ވަރަށް ބޮޑަށް ފާޑުކިޔާ ވާހަކަ ދައްކާފައެވެ. އަދި ގިނަ ބަޔަކު ގަބޫލުކުރާ ގޮތުގައި މެކްސިކޯއަށް މަރާމާތްކޮށް ނޭމާ ވާހަކަ ދައްކައިފައިވަނީ އެ މެޗުގެ ކުރިން މެކްސިކޯގެ ބައެއް ކުޅުންތެރިން ނޭމާއަށް ފާޑުކިޔާ ވާހަކަ ދައްކައިފައިވުމުންނެވެ.\nމެކްސިކޯއަތުން މޮޅުވި މެޗުގައި ނޭމާގެ ފަަރާތުން މޮޅު ކުޅުމެއް ފެނިގެން ގޮސްފައިވާއިރު އެ މެޗުގައި ނޭމާއަށް ވަނީ ގިނަ ފައުލްތަކެއް ކޮށްފައެވެ.\nޖުލައި 4, 2018 06:39\nއިރާދަކުރެއްވިއްޔާ ތިޔަ ބްރެޒިލް ކަޓާނެ އަދި\nޖުލައި 4, 2018 20:54\nމޮޔަވޭ އިރާދަ ކުރެއްވިއްޔާ ނުކަޓާނެ?\nޖުލައި 4, 2018 23:17\nމާރީތިވާނެ އިރާދާއެކު ތިމާއިސްލާހުވާން ބުނިނަމަ ތިޔާބޮޑުވަރު


Jameel PPM office ah, Nihaan ge thaureef\nޖަމީލު ޕީޕީއެމް އޮފީހަށް، ނިހާންގެ ތައުރީފު\nޖަމީލު، ނިހާންއާއެކު --\nކުރީގެ ނައިބު ރައީސް ޑރ. މުހައްމަދު ޖަމީލު އަހުމަދު މިރޭ އިދިކޮޅު ދެ ޕާޓީ ކަމަށްވާ ޕީޕީއެމް އަދި ކޮންގްރެސް ޕާޓީގެ އިސް ބޭފުޅުންނާ ބައްދަލު ކުރައްވައިފި އެވެ.\nމިރޭ ޖަމީލު ޕީޕީއެމްގެ އޮފީހަށް ވަޑައިގެންނެވިއިރު ޕީޕީއެމްގެ ރައީސް އަބްދުﷲ ޔާމީން ވެސް އޮފީހުގައި އުޅުއްވެވި އެވެ. އަދި ދެ ބޭފުޅުން ބައްދަލު ވެސް ކުރެއްވި އެވެ. ނަމަވެސް މި ބައްދަލުވުމަކީ ނުރަސްމީކޮށް ދިޔަ ބައްދަލުވުމެކެވެ.\nއެ ބައްދަލުވުމަށްފަހު ކޮންގްރެސްގެ ނައިބު ރައީސް އަހުމަދު ނިހާން ވަނީ ޖަމީލަށް ތައުރީފް ކުރައްވައި ޓްވީޓެއް ވެސް ކުރައްވާފަ އެވެ. ނިހާން ވިދާޅުވީ ޖަމީލަކީ ސިޔާސީ ގޮތުން ވަރަށް ވަރުގަދަ ބޭފުޅެއް ކަމަށެވެ.\nޖަމީލު ޕީޕީއެމާ ގުޅިވަޑައިގަންނަވަން އުޅުއްވާ ކަމުގެ އަޑުތައް މީގެ ކުރިން ފެތުރުނެވެ. ރައީސް ޔާމީން ވެސް އެކަން ޕީޕީއެމްގެ ކައުންސިލާ ހިއްސާ ކުރެއްވި އެވެ. ކައުންސިލް ހުރިހާ މެންބަރުން ވެސް އެކަމަށް ތާއީދު ކުރެއްވި އެވެ.\nޕީޕީއެމްގެ ސަރުކާރުގެ ފުރަތަމަ ނައިބު ރައީސްއަކީ ޖަމީލެވެ. އޭނާ ޕީޕީއެމުން ވަކިވެވަޑައިގެންނެވީ އޭނާގެ މައްޗަށް ނެގި އިތުބާރު ނެތް ކަމުގެ ވޯޓާއެކު އެވެ. އޭރު ޕީޕީއެމްގެ އިސް ބޭފުޅުންނާއި މަޖިލިސް މެންބަރުން އަދި ރައީސް ޔާމީން ވެސް ޖަމީލަށް ވަރަށް ބޮޑަށް ފާޑުވިދާޅުވި އެވެ.\nރިޔާސީ އިންތިހާބުގެ ކުރިން ޖަމީލު ވެސް ރައީސް ޔާމީނަށް ވަރަށް ބޮޑަށް ފާޑުވިދާޅުވެ، އެންޓި ކެމްޕެއިން ވެސް ކުރެއްވި އެވެ. ފަހުން ޖަމީލު ގުޅިވަޑައިގަތީ ޖުމްހޫރީ ޕާޓީއާ އެވެ. މިހާރު ވެސް އެ ޕާޓީގައި ހުންނެވިއިރު ޕާޓީގެ ޓިކެޓްގައި ވިލިމާލެ ދާއިރާގެ މަޖިލިސް ގޮނޑިއަށް ވާދަ ކުރައްވައި ވަނީ ނާކާމިޔާބުވެފަ އެވެ.\nރައީސް އަބްދުﷲ ޔާމީން ޕީޕީއެމް އަހުމަދު ނިހާން ހުސައިން މަނިކު + ޑރ. މުހައްމަދު ޖަމީލް އަހުމަދު ޕީޕަލްސް ނޭޝަނަލް ކޮންގްރެސް - ޕީއެންސީ\nޔާމީން އެދިވަޑައިގަންނަވަނީ މަސައްކަތުގައި ސާބިތުވުމަށް\nޔާމީންގެ ޝަރީއަތުގެ ކަންބޮޑުވުންތައް ބޭރު މީޑިއާއާ ހިއްސާކޮށްފި


ކޯވިޑް-19 : އިންޑިއާ ރައްޔިތުން އަނބުރާ ޤައުމަށް ފޮނުވާލުމަށް އިތުރު2ފްލައިޓު ކޯވިޑް-19 : އިންޑިއާ ރައްޔިތުން އަނބުރާ ޤައުމަށް ފޮނުވާލުމަށް އިތުރު2ފްލައިޓު\nކޯވިޑް-19 : އިންޑިއާ ރައްޔިތުން އަނބުރާ ޤައުމަށް ފޮނުވާލުމަށް އިތުރު2ފްލައިޓު\nއިންޑިއާގެ ރައްޔިތުންތަކެއް އަނބުރާ ފޮނުވާލަނީ - ފޮޓޯ: އިމިގްރޭޝަން\nރާއްޖޭގައި ތާށިވެފައިތިބި އިންޑިއާ ރައްޔިތުން އަނބުރާ ފޮނުވާލުމަށް އިތުރު ދެ ފްލައިޓް ދަތުރު ބޭއްވުމަށް ނިންމައިފިއެވެ. މި މަހުގެ 22 އަދި 23ގައި ބޭއްވުމަށް ހަމަޖެހިފައިވާ މި ދަތުރުތައް ބޭއްވުމަށް ހަމަޖެހިފައިވަނީ އިންޑިއާގެ ދެ ސަރަހައްދަކަށް ކަމަށް އިންޑިއާ ހައި ކޮމިޝަނުން ވަނީ ހާމަކުރައްވާފައެވެ.\nއެއަރ އިންޑިއާގެ މި ފްލައިޓްތައް ބާއްވާނީ، މާލެއިން ދިއްލީއަށް އަދި މާލެއިން ބެންގަލޫރަށެވެ. އެގޮތުން މި ދެ ފްލައިޓުގައި 8 ބިޒްނަސް ކްލާސް ސީޓާއި 141 އިކޮނޮމީ ކްލާސް ސީޓް ހުންނާނެކަމަށް އިންޑިއާ ހައި ކޮމިޝަނުން ވިދާޅުވެއެވެ. އިންޑިއާ ހައި ކޮމިޝަނުންވަނީ މި ފްލައިޓްތަކުގެ ފެއަރ ޓިކެޓުގެ އަގުތައްވެސް ހާމަކޮށްފައެވެ. އެގޮތުން މާލެއިން ބެންގަލޫރަށް ދަތުރުކުރާއިރު، އިކޮނޮމީ ކްލާހުން ދަތުރުކުރެވޭނީ 372 ޑޮލަރެވެ. އަދި ބިޒްނަސް ކްލާހުން ދަތުރުކުރެވޭނީ 533 ޑޮލަރެވެ. މީގެ އިތުރުން މާލެއިން ދިއްލީއަށް ދަތުރުކުރާއިރު، އިކޮނޮމީ ކްލާހުން ދަތުރު ކުރެވޭނީ 402 ޑޮލަރެވެ. އަދި ބިޒްނަސް ކްލާހުން ދަތުރު ކުރެވޭނީ 501 ޑޮލަރެވެ. މީގެ ކުރިން އިންޑިއާ ސަރުކާރުން ވަނީ އިންޑިއާގެ އަސްކަރީ މަނަވަރުގައިވެސް 1500އެއްހާ މީހުން އަނބުރާ ޤައުމަށް ފޮނުވާލާފައެވެ. އެގޮތުން މި ދަތުރަށް ބޮލަކަށް 40 ޑޮލަރު ވަނީ ނަގާފައެވެ.\nއިންޑިއާ ހައި ކޮމިޝަނުން ކުރި ޓުވީޓް\nއިންޑިއާ ހައިކޮމިޝަނުންވަނީ މާލެއިން ދިއްލީއަށް ދަތުރުކުރާ ފްލައިޓްގައި ދެވޭނީ، ދިއްލީ، ބިހާރް، ޕަންޖާބް، ހަރިޔާނާ، ޗަންޑީގަރް، މާދްޔަ ޕްރަދޭޝް، ހިމާޗަލް ޕްރަދޭޝް، އުއްތަރް ޕްރަދޭޝް، އުއްތްރަކަންޑް، ޗަޓިސްގަރް، ޖާކަންޑް، އޮޑީޝާ، މެހްލްޔާ، ރާޖިސްތާން އަދި އަސާމްއަށް ކަމަށެވެ. މީގެ އިތުރުން މަގަލްޔާ، ސިއްކިމް، މަނިޕުރް، ޓްރިޕޫރާ، ނަގަލަންޑް، މިޒޯރަމް، އަރޫޗަލް ޕްރަދޭޝް، ޖަންމޫ އަދި ކަޝްމީރްގެ މީހުންވެސް ދަތުރުކުރުމަށް ހަމަޖެހިފައުވަނީ މި ފްލައިޓުންނެވެ. މާލެއިން ބެންގަލޫރަށް ދަތުުރުކުރާ ފްލައިޓްގައި ދަތުރުކުރާނީ، ކަރްނާޓަކާ، ޓެލެނަގާ އަދި އަންދްރަ ޕްރަދޭޝްގެ ރައްޔިތުންންވެ.\nބެންގަލޫރު އަދި ދެއްލީއަށް ދިއުމަށް ފްލައިޓްތަކެއް ހަމަޖައްސާފައިވާއިރު އިންޑިއާ ހައިކޮމިޝަނުންވަނީ، މާލެއިން މުމްބައިއަށް އަދި މާލެއިން ޗެންނައިއަށް ފްލައިޓްތަކެއް ހަމަޖެއްސުމުގެ މަސައްކަތްކުރަމުންންވެ. އެގޮތުން މި ދަތުރުތަކުގައި ދާން ބޭނުންވާ ފަރާތްތައް ނަން ނޯޓުކުރުމުގެ ފުރުސަތު ވަނީ ހުޅުވާލާފައެވެ. މުމްބައި ފަލްއިްޓްގައި މަހަރާޝްޓްރަ ގޯއާ އަދި ގުޖްރާތްގެ ރައްޔިތުން ދަތުރުކުރުމުގެ ފުރުސަތު ހުޅުވާލާފައިވާއިރު ޗެންނާއި ފްލައިޓްގައި ޓަމިލްނާޑޫ އަދި ޕުޑުޗެރީގެ ރައްޔިތުން ދިއުމަށް ވަނީ ފުރުސަތު ހޅުވާލާފައެވެ.\nއިންޑިއާ ސފީރު ސަންޖޭ ސުދީރް ވިދާޅުވިގޮތުގައި ރާއްޖޭގައި މިވަގުތު އިންޑިއާގެ ހަތާވީސް ހާހަށްވުރެ ގިނަ ރައްޔިތުން ދިރިއުޅެމުންދެއެވެ. މީގެ ތެރެއިން ހަތަރުހާސް ފަސްސަތޭކަ މީހުން އަނބުރާ ޤައުމަށް ދިއުމަށް ހައި ކޮމިޝަންގައި އެދިފައިވާކަމަށެވެ. މީގެ ތެރެއިން 1800 މީހުން ކަނޑުމަގުން ގޮނުވާލެވޭނެ އިންތިޒާމު މިހާރު ވަނީ ހަމަޖައްސާފައެވެ. މި އިންތިޒާމުގެ ދަށުން އިޖުތިމާޢީ ގައިދުރުކުކަން އިތުރުކޮށް ރައްކާތެރިކަމާއެކު މީހުން ގެންދެވޭނެކަމަށް އިންޑިއާގެ ހައި ކޮމިޝަނަރ ވިދާޅުވިއެވެ.


Dhahthage fethun ninmaalan baiverivee kokko | Mihaaru\nނޯޔާ އާއި އަޒްކާ--\nބ. ކެންދޫން: އަހުމަދު ސާއިލް އަލީ\n09 ފެބުރުއަރީ 2019 - 17:45 11 comments\nރާއްޖޭގައި ކަނޑު ހުރަސްކޮށް މިހާތަނަށް ފެތި އެންމެ ދިގު ފެތުން ދެންމެ ނިންމާލިއިރު އެންމެ ގިނަ ބަޔަކު ސަމާލުކަން ހުއްޓުނު އެއް ފެތުންތެރިޔަކީ މި ހަރަކާތުގައި ބައިވެރިވި ހަމައެކަނި އަންހެން ފެތުންތެރިޔާ އަޒްކާ އާދިލެވެ. އަޒްކާގެ އެ ހިތްވަރަށް އިތުރު ބާރަކަށް ވީ އޭނާގެ ކޮއްކޮ، އުމުރުން އެންމެ ހަތް އަހަރުގެ އައިޝާ ނޯޔާ މިއަދު ދެއްކި ހުނަރުވެރި ކަމެވެ.\nދައްތަ ފަތާތީ އުފެދުނު ޝައުގުވެރިކަމެއްގައި އުމުރުން އެންމެ ދެ އަހަރު ބައިން ފެށިގެން ފަތަމުން އަންނަ ނޯޔާ، ސްވިމް މޯލްޑިވްސްގެ ބައިވެރިންނާ މިއަދު ގުޅުނީ ބ. ހުޅުދޫން ގެމެންދުއަށް ފެތި ހިސާބުންނެވެ. ކުޑަކުޑަ ނޯޔާ ވަނީ ސްވިމް މޯލްޑިވްސްގެ އަށް ބައިވެރިންނާ އެކު 0.4 ކިލޯ މީޓަރު ފަތައިފަ އެވެ. އަދި އިވެންޓް ނިންމި ރަށް ކެންދުއަށް ވެސް ޓީމާ އެކު ނޯޔާ ފަތާފައި އެރި އެވެ.\nބިލަބޮންގް އިންޓަނޭޝަނަލް ސްކޫލުގެ ގްރޭޑް2ގައި ކިޔަވަމުން އަންނަ ނޯޔާ އަކީ މިހާރު ވެސް ގަވައިދުން ފަތަން ދާ އަދި މުބާރާތްތަކުގައި ވެސް ވާދަކުރާ ފެތުންތެރިއެކެވެ.\nނޯޔާ އާއި އަޒްކާ، އަދި މަންމަ-- ފޮޓޯ: އަހުމަދު ސާއިލް އަލީ/މިހާރު\nއިންޓަ ސްކޫލާއި ގައުމީ މުބާރާތުގައި ނޯޔާ ވަނީ ގިނަ ވަނަތަކެއް ވެސް ހޯދައިފަ އެވެ. އިންޓަ ކްލާސް މުބާރާތްތަކުން ވަނީ އެއް ވަނަ ވެސް ހޯދައިފަ އެވެ.\nނޯޔާގެ ފެތުމުގެ ހުނަރު ފެނި ޓޫރިޒަމް މިނިސްޓަރު އަލީ ވަހީދު މިއަދު ވިދާޅުވީ މުސްތަގުބަލުގައި ރާއްޖޭގައި މޮޅެތި ފެތުންތެރިން އުފެދޭނެކަން ޔަގީން ވެއްޖެ ކަމަށެވެ. މި ހަރަކާތް އިންތިޒާމު ކުރުމުގައި ބައިވެރިވި ފަރާތްތުން މިނިސްޓަރަށް ދެއްވި ހަދިޔާ ވެސް އަލީ ވަހީދު ދެއްވީ ނޯޔާއަށެވެ. އޭނާގެ ހުނަރު ފެނި ހިތްވަރު ދިނުމަށްޓަކަ އެވެ.\nޒުވާން ފެތުންތެރިޔާ، އަޒްކާގެ ކޮއްކޮ ނޯޔާގެ ވިސްނުން ހުރީ ވެސް ދައްތަ ނަމޫނާއަކަށް ބަލައިގެން ކުރިއަށް ދިއުމަށެވެ.\n"އަބަދުވެސް އަޒްކާއާ ދެ ކުދިން ޗެލެންޗްވާނެ. ބުނޭ ދައްތައަށް ވުރެ މޮޅުވާނަމޭ،" ފުވައްމުލަކަށް ނިސްބަތްވާ ދެ ކުދިންގެ މަންމަ ހަދީޖާ އަބްދުﷲ ބުންޏެވެ.\nމިދިޔަ ހަފްތާގައި އޭދަފުށިން ފެށި "ސްވިމް މޯލްޑިވްސް ބާ ބީއާރް ކްރޯލް 2019" މިއަދު ކެންދޫ އަށް ނިންމާލީ 43.7 ކިލޯ މީޓަރަށް ފަތައިފަ އެވެ. ޓީމުގެ ބައިވެރިން ވަނީ ފަތާފައި 23 ރަށަށް އަރައިފަ އެވެ. މިއީ ރާއްޖޭގައި މިހާތަނަށް ބޭއްވި މިފަދަ އެންމެ ދިގު ފެތުމެވެ.


Syria drug ufahdhaa gaumakah vejje - Hali News\nސޫރިޔާ ޑްރަގް އުފައްދައި ބޭރުކުރާ ގައުމަކަށް ވެއްޖެ\n20 July 2021, 21:23\nމަސްތުވާތަކެތި ބޭރު ކުރާ ގައުމަކަށް ސޫރިޔާ ބަދަލުވެއްޖެކަމަށް އިނގިރޭސިވިލާތުގެ އިކޮނިމިސްޓުން ބުނެއެވެ. ސޫރިޔާއިން އެންމެ ގިނައިން އެކްސްޕޯޓް ކުރަނީ ޒައިތޫނި ތެލެވެ. ދެވަނައަށް މަސްތުވާ ތަކެއްޗެވެ. ސޫރިޔާގައި އުފައްދާ މަސްތުވާ ބާވަތަކީ ކެޕްޓަގަން މަސްތުވާ ގުޅަ ބޭހެވެ. މިއީ ގަލްފްގެ އަރަބި ގައުމުތަކުގައި ނުހަނު ބޮޑު އަގުގައި ވިއްކާލެވޭ އެއްޗެކެވެ.\nއިކޮނޮމިސްޓުން ބުނާ ގޮތުގައި މީގެ ގުޅައެއް ސައޫދީ އަރަބިއްޔާގައި ގަންނަން ލިބެނީ 25 ޑޮލަރަށެވެ. ސައުދީގައި މިގުޅައަށް ކިޔަނީ އަބޫހިލާލައިން އެވެ. މާނައަކީ ދެ ހަނދުފަޅީގެ ބަފާއެވެ. އެ ނަން ނިސްބަތްކޮށްފައި ވަނީ ކެޕްޓަގަންގެ ނަން ދެ ސީ ބޭނުން ކޮށްގެން އަޅާފައި ވުމުންނެވެ.\nއިކޮނިމިސްޓްގައި ބުނެފައި ވަނީ ދުނިޔޭގެ އެކި ހިސާބުހިސާބުން ސޫރިޔާގައި އުފައްދާފައިވާ މަސްތުވާތަކެތި ހިފަހައްޓާފައި ވެއެވެ، މިހުރިހައި އެއްޗެއްގެ ޖުމުލަ 4.3 ބިލިއަން ޑޮލަރަށް އަރައެވެ. ކެޕްޓަގަން އަކީ ސޫރިޔާ ސަރުކާރަށް ބޭރު ފައިސާ ލިއްބައިދޭ މައި ވަސީލަތެކެވެ. ސުރިޔާއިން މިތަކެތި ބޭރު ކުރަނީ މޭވާ ފޮށިގަނޑުތަކުގައެވެ.


އެމްޑީޕީގެ އެތެރޭގެ ވާދަވެރި އިންތިހާބުގެ ވޯޓުލާން ފަށައިފި – Haftha\nThu, 26 May, 2022, 1:30 pm\nއެމްޑީޕީގެ އެތެރޭގެ ވާދަވެރި އިންތިހާބުގެ ވޯޓުލާން ފަށައިފި\nމެއި 14, 2022\nއެމްޑީޕީގެ ޗެއާޕާސަން ކަމަށް ބޭފުޅަކު އިންތިހާބު ކުރުމާއި ހުސްވެފައިވާ މަގާމުތަކަށް މެންބަރުން އިންތިހާބު ކުރުމަށް ވޯޓުލާން ފަށައިފި އެވެ.\nހެނދުނު 9:00 ޖެހި އިރު، ފެށި އިންތިހާބުގެ ވޯޓުލުން މުޅި ރާއްޖޭގައި، ހަވީރު 4:00 ޖަހަންދެން ކުރިއަށް ގެންދާނެ އެވެ.\nއިންތިހާބުގައި ޗެއާޕާސަން ކަމަށް އެއްކޮޅުން ވާދަކުރައްވަނީ އިކޮނޮމިކް މިނިސްޓަރު ފައްޔާޒް އިސްމާއީލްއެވެ. އޭނާ ނުކުންނެވީ ރައީސް ސޯލިހުގެ ފެކްޝަނުންނެވެ. ފައްޔާޒާ ދެކޮޅަށް ނުކުންނަވާ މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (އިންތި) ވާދަކުރައްވަނީ ރައީސް ނަޝީދުގެ ފެކްޝަނުންނެވެ.\nމި އިންތިހާބުގެ ތެރެއިން އަންހެނުންގެ ރޫހުގެ ރައީސް ކަމާއި ޒުވާނުންގެ ހިތްވަރުގެ ރައީސަކުވެސް ހޮވާނެ އެވެ.\nއަންހެނުންގެ ރޫހުގެ ރައީސް ކަމަށް ރައީސް ސޯލިހުގެ ފެކްޝަނުން ވާދަކުރައްވަނީ މީދޫ ދާއިރާގެ މެމްބަރު ރޮޒައިނާ އާދަމްއެވެ. ރައީސް ނަޝީދުގެ ފެކްޝަނުން ނުކުންނެވީ ސަފާތު އަހްމަދެވެ. ޒުވާނުންގެ ހިތްވަރުގެ ރައީސް ކަމަށް ވާދަކުރައްވަނީ މުހައްމަދު އަންސަރާއި ރިފްގާ ޝިހާމެވެ.\nމި އިންތިހާބުގައި ޗެއާޕާސަން ހޮވުމަށް 94،211 މީހުންނަށް ވޯޓުލެވޭ ކަމަށް އެމްޑީޕީން ބުނެ އެވެ. އަދި އަންހެނުންގެ ރޫހުގެ ރައީސަކު އިންތިޚާބުކުރުމަށް 41،027 މެމްބަރުންނަށް ވޯޓުލެވޭ އިރު ޒުވާނުންގެ ހިތްވަރަށް މީހަކު އިންތިޚާބުކުރުމަށް 32،057 މެމްބަރުންނަށް ވޯޓު ލެވޭނެ އެވެ.\nފާހަގަ: އިކޮނޮމިކް މިނިސްޓަރު ފައްޔާޒު އިސްމާއިލް, އެމްޑީޕީ, އެމްޑީޕީ ޗެއާޕާސަންގެ އިންތިހާބު, މާފަންނު އުތުރު ދާއިރާގެ މެންބަރު އިމްތިޔާޒު ފަހުމީ (އިންތި), ސިޔާސީ


ކޯވިޑް19: މިއަދު ފެނުނީ އިތުރު 186 ވޭދަނަ! | Sandhaanu\nކޯވިޑް19: މިއަދު ފެނުނީ އިތުރު 186 ވޭދަނަ!\nރާއްޖެއިން ކޯވިޑް19 އަށް އިތުރު 186 މީހަކު ފައްސިވެއްޖެއެވެ. މިއަދު ފެނުނު ކޭސްތަކުގެ ތެރެއިން 14 މީހަކު ފައްސިވެފައިވަނީ މީހުން ދިރިއުޅޭ ރަށަކުންނެވެ.އަދި ރިސޯޓްތަކުން 10 މީހަކު ވަނީ ފައްސިވެފައެވެ. އަނެއް 162 ކޭސް ފެނިފައިވަނީ މާލެ ސަރަހައްދުންނެވެ.\nމިއަދުގެ ރެކޯޑްތަކާއި އެކު ފައްސިވީ މީހުންގެ ޖުމްލަ އަދަދު މިހާރުވަނީ, 17,387އަށް ވަނީ އަރައިފައެވެ. އޭގެ ތެރޭގައި، 2,243 އެކްޓިވް ކޭސް ހިމެނޭއިރު، 211 ފަރާތަކަށް ދަނީ އެޑްމިޓް ކޮށްގެން ފަރުވާ ދެމުންނެވެ .\nމިހާތަނަށް ރާއްޖެ އިން 56 މީހަކުވަނީ މި ބަލީގައި މަރުވެފައެވެ. އަދި 15,081 މީހަކު ވަނީ މިބަލިން ރަނގަޅުވެފައެވެ.


Raajjegygai maruge adhabeh nudheyne: Foreign ministry | Mihaaru\nރައީސް އޮފީހުގެ މިނިސްޓަރުގެ މަގާމުގެ ލިޔުން، ރައީސް އިބްރާހިމް މުހައްމަދު ސޯލިހް، ނަސީމަށް އަރުވަނީ.\n27 ނޮވެމްބަރ 2018 - 15:16 160 comments\nއެ މިނިސްޓްރީން ބުނީ މަރުގެ އަދަބު ދިނުން ތަންފީޒު ނުކުރުމަށް އދ.ގެ އާއްމު މަޖިލީހުން އެކުލަވާލާފައިވާ ގަރާރުގެ ދެލި ކޮޕީ އަށް ރާއްޖޭން އާނބަސް ބުނެ ވޯޓު ދޭން ނިންމާފައިވާ ކަމަށެވެ. "މޮރެޓޯރިއަމް އޮން ދަ ޔޫޒް އޮފް ޑެތު ޕެނަލްޓީ"ގެ ނަމުގައި އެކުލަވާލާފައިވާ އެ ދެލިކޮޕީ އަށް ރާއްޖޭން ވޯޓު ދޭން ނިންމިކަން އިއުލާންކުރީ ސްވިޒަލެންޑްގެ ޖެނީވާގައި މިހާރު ކުރި އަށް ދާ އދ.ގެ އިންސާނީ ހައްގުތަކުގެ ކޮމިޝަންގެ ސެޝަންގަ އެވެ.\nމި ސެޝަންގައި ރާއްޖޭގެ ފަރާތުން ބައިވެރިވެވަޑައިގަންނަވަނީ ރައީސް އޮފީހުގެ މިނިސްޓަރު އަހްމަދު ނަސީމެވެ.\nމަރުގެ އަދަބު ދިނުން ރާއްޖޭން ހުއްޓާލާފައި އޮންނަތާ ގިނަ އަހަރުތަކެއް ފަހުން، އެ އަދަބު އަލުން ތަންފީޒު ކުރަން ކުރީގެ ރައީސް އަބްދުﷲ ޔާމީންގެ ސަރުކާރުން ނިންމި އެވެ. އަދި އެ ކަމަށްޓަކައި ގާއިމްކުރަން ޖެހޭ ވަސީލަތްތައް ވެސް ވަނީ މާފުށީ ޖަލުގައި ގާއިމްކޮށްފަ އެވެ. ނަމަވެސް އެ ސަރުކާރުގެ ފަސް އަހަރު ނިމިގެން ދިޔަ އިރު އެ އަދަބު ތަންފީޒެއް ނުކުރެ އެވެ.\nރާއްޖޭގައި މަރުގެ އަދަބު އަލުން ދޭން ފަށަން އޭރު ނިންމުމުން، ދުނިޔޭގެ ބައެއް ގައުމުތަކާއި އދ. އާއި ޔޫރަޕިއަން ޔޫނިއަނުން ކަންބޮޑުވުން ފާޅުކުރި އެވެ.\nމަރުގެ އަދަބު ދިނުމަށް ޝަރުއީ ހުރިހާ މަރުހަލާތަކުން ހުކުމް އިއްވާފައިވާ ތިން މީހަކު މި ވަގުތު ވެސް ޖަލުގައި އެބަތިއްބެވެ. އެއީ ޑރ. އަފްރާޝީމް އަލީގެ ގާތިލް ހުސައިން ހުމާމް އަހްމަދާއި ވަކީލު އަހްމަދު ނަޖީބްގެ ގާތިލް އަހްމަދުގެ މުއްރަތާއި ސ. ހުޅުދޫ ލިލީމާގޭ އަބްދުﷲ ފަރުހާދުގެ ގާތިލު މުހައްމަދު ނަބީލެވެ.\nއިތުރު ލިޔުންތައް މަރުގެ އަދަބު ޖުޑީޝަރީ ފޮރިން މިނިސްޓްރީ އަހުމަދު ނަސީމް، މިނިސްޓަރު، ރައީސް އޮފީސް ދިވެހި ސަރުކާރު


"Namaste England" Ge Director, Typhoidaai Dengue Ah Faruvaa Kurany - Vaguthu\n"ނަމަސްތޭ އިންްގްލޭންޑް" ގެ ޑައިރެކްޓަރު، ޓައިފޮއިޑާއި ޑެންގޫ އަށް ފަރުވާ ކުރަނީ\n1 އަހަރު ކުރިން ( އޮގަސްޓް 20, 2018 )\n"އެކްޝަން ރީޕްލޭ"، "ލަންޑަން ޑްރީމްސް"، "ނަމަސްތޭ ލަންޑަން" އަދި މިއަހަރު ތެރޭ ނުކުންނަން އޮތް "ނަމަސްތޭ އިންގްލޭންޑް"ގެ ވެސް ޑައިރެކްޓަރު ވިޕުލް އަމްރުތަލް، ޓައިފޮއިޑް އާއި ޑެންގޫއަށް ބޭސް ކުރަމުން އަންނަ ކަމަށް ރިޕޯޓްތައް ބުނެފިއެވެ.\nޓައިފޮއިޑްގެ އަލާމަތްތަކުގެ ތެރޭގައި، ގަދައަށް ހުން އައުމާއި، ގިނައިން ހޮޑުލެވުން އަދި ބޭރަށް ހިންގުން ފަދަ ކަންތައްތައް ހިމެނެއެވެ. މިކަންތައްތަކުގެ އިތުރުން، ޑެންގޫ ޖެހިއްޖެނަމަ، ބޮލުގައި ރިއްސުމާއި ހުޅުތަކުގައި ރިއްސުން އަދި ހަންގަނޑު ހިރުވުން ފަދަ ކަންތައްތައް ދިމާވާނެއެވެ.\nމީޑިއާ އަށް މައުލޫމާތު ދެމުން ވިޕުލްގެ ގާތް މީހަކު ބުނެފައިވަނީ ވިފުލްއަށް ހޮސްޕިޓަލްގައި އެޑްމިޓް ކޮށްގެން ފަރުވާ ދެމުން އަންނަތާ މިހާރު ގާތްގަނޑަކަށް ހަފްތާއެއް ވަރު ވެދާނެ ކަމަށެވެ.\n"ވިޕުލް އެ ދަނީ ޓައިފޮއިޑް އަދި ޑެންގޫއަށް ބޭސް ކުރަމުން. މިހާރު އެޑްމިޓް ކޮށްފައި އޮންނަތާވެސް ހަފްތާއެއް ވަރުވެދާނެ. އެކަމަކު އޭނާގެ ހާލު މިހާރު އަންނަނީ ރަނގަޅު ވަމުން. ދެތިން ދުވަސް ތެރޭ ގެޔަށް ދޫކޮށްލާނެ ކަމަށް ލަފާ ކުރެވޭ" އެ މީހާ ބުނެފައިވެއެވެ.\nވިޕުލްގެ ކުރިއަށް އޮތް ފިލްމު "ނަމަސްތޭ އިންގްލޭންޑް" ގެ ޕޯސްޓަރެއް މީގެ މަހެއްހައި ދުވަސްކުރިން އާންމުކޮށްފައިވާއިރު، ފިލްމުގެ ޝޫޓިންގެ ހުރިހާ މަސައްކަތްތަކެއް މިހާރު ވަނީ ނިމިފައެވެ.\nލީޑް ރޯލުން އެކްޓަރު އަރުޖުން ކަޕޫރާއި އެކްޓްރެސް ޕްރިނީތީ ޗޯޕްރާ ފެނިގެންދާ "ނަމަސްތޭ އިންގްލޭންޑް" އަކީ މީގެކުރިން ވިޕުލް އުފެއްދި "ނަމަސްތޭ ލަންޑަން" ގެ ސީކުއަލްއެކެވެ. މި ފިލްމު ރިލީޒް ކުރަން ހަމަޖެހިފައިވަނީ އޮކްޓޫބަރު 19 ވަނަ ދުވަހުގައެވެ.


ޢަލީ މަޢުރޫފް އިންވިޓޭޝަނަލް ކަޕް މިއަހަރުން ފެށިގެން މުޅި އަތޮޅަށް ހުޅުވާލަނީ . | Landhooinfo\nޢަލީ މަޢުރޫފް އިންވިޓޭޝަނަލް ކަޕް މިއަހަރުން ފެށިގެން މުޅި އަތޮޅަށް ހުޅުވާލަނީ .\nއެމްޑީއޭގެ ނައިބު ލީޑަރ އަދި ކެނދިކުޅުދޫ ދާއިރާގެ މެމްބަރ އަލްފާޟިލް ޢަލީ މަޢުރޫފް ގެ ޚަރަދުގައި މިދިޔައަހަރު ނ.އަތޮޅުގެ ބައެއް ރަށްތަކަށް އަމާޒުކޮށްގެން އަލަށް ތަޢާރަފްކުރި “ޢަލީ މަޢުރޫޕް އިންވިޓޭޝަނަލް ފުޓްބޯޅަ މުބާރާތް” މިއަހަރުން ފެށިގެން މުޅި ނ.އަތޮޅުގެ ހުރިހާ ރަށްތަކަކަށް ބައިވެރިވެވޭގޮތަށް ހުޅުވާލައިގެން އެ މުބާރާތް ބާއްވާގޮތަށް ހަމަޖައްސައިފިއެވެ.\nމިއަހަރުން ފެށިގެން އެމުބާރާތް ބާއްވަނީ މުބާރާތުގެ ނަމަށްވެސް ބަދަލުގެނެސްފައެވެ. އެގޮތުން ދެން އެމުބާރާތް ބާއްވާނީ “ސަން ޝިޔާމް ދޮނާކަޕް” ގެ ނަމުގައެވެ.\nނ.ކުޑަފަރީގައި މިދިޔައަހަރު ބޭއްވި އެމުބާރާތުގެ ޗެމްޕިއަން ޓީމަށް 50،000ރ. އަދި ރަނަރއަޕް ޓީމަށް 15،000ރ. ދިންނަމަވެސް މިއަހަރުންފެށިގެން ޗެމްޕިއަންޓީމަށް 100،000ރ. އަދި ރަނަރއަޕް ޓީމަށް 50،000ރ. ދޭގޮތަށްވެސް އެމުބާރާތް އިންތިޒާމް ކުރާ ފަރާތުން ބުނެއެވެ.\nއެމްޑީއޭގެ ނައިބްލީޑަރ އިސްނަންގަވައިގެން ސަތޭކަޕަސަންޓް އޭނާގެ ޖީބުން ޚަރަދުކުރައްވައިގެން މިދިޔައަހަރުން ފެށިގެން ކުރިއަށް ގެންދާ މި މުބާރާތަކީ ނ.އަތޮޅުގައި މިފަހަކަށްއައިސް ބޭއްވުނު އެންމެ ކުލަގަދަ އެއްމުބާރާތެވެ.\nމިދިޔައަހަރު އެ މުބާރާތް އޮތީ ނ.ކުޑަފަރީގައެވެ. އެމުބާރާތުގެ ޗެމްޕިއަންކަން ހޯދާފައިވަނީ ނ.މަނަދޫ އެކުވެރިންގެ ކްލަބެވެ.\nރޭ މާޒިޔާ އާއި މިލަންދޫ ވާދަކުރި މެޗް މާޒިޔާކާމިޔާބުކޮށްފި.\nއުރީދޫ ދިވެހި ޕްރިމިއަރ ލީގުގައި ރޭ މާޒިޔާ ސްޕޯޓްސް އެންޑް ރެކްރިއޭޝަނާއި ށ.މިލަންދޫ ވާދަކުރި މެޗް މާޒިޔާ ކާމިޔާބުކޮށްފިއެވެ. މިމެޗް …


SunOnline: Covid gai maruvaa Lanka ge Muslimun raajjeygai valhulumuge massala\nކޯވިޑުގައި މަރުވާ ލަންކާގެ މުސްލިމުން ރާއްޖޭގައި ވަޅުލުމުގެ މައްސަލަ\nއަޙުމަދު މާޖިދު 18 Dec 2020, 10:25\nކޯގަންނު ގަބުރުސްތާނު -- ފޮޓޯ: ޒަމްހީނާ (ވޯޑްޕްރެސް)\nއަނެއްކާވެސް ބޮޑު ބަހުސެކެވެ. އާއްމުކޮށް ކުރެވޭ ބަހުސްތަކާ ތަފާތު ބަހުސެކެވެ. އަވައްޓެރި ސްރީ ލަންކާގައި ކޯވިޑް-19ގެ ސަބަބުން މަރު ވާ މުސްލިމުން ރާއްޖޭގައި ވަޅުލުމުގެ ފުރުޞަތު ދިނުމާ ބެހޭގޮތުން އުފެދިފައި ވާ ބަހުސެވެ.\nއެންމެ ފުރަތަމަ ވެސް މި ކަމުގައި އޮޅުންތަކެއް ނުވަތަ އޮޅުވައިލުންތަކެއް ހިމެނޭ ކަމަށް ޝައްކު ކުރެވޭ ސަބަބަކީ، މި ކަމާ ގުޅޭ ޚަބަރުތައް ފެތުރިގެން އައި ގޮތެވެ. ލަންކާގެ މީޑިޔާއިން ފެނުނު ލިޔުންތަކުގައި އޮތީ، ކޯވިޑް-19 ޖެހިގެން މަރު ވާ ލަންކާގެ މުސްލިމުން ރާއްޖޭގައި ވަޅުލައިދޭނެ ކަމަށް ބުނެ ދިވެހި ސަރުކާރުން ލަންކާގެ ކަމާބެހޭ ފަރާތްތަކަށް ހުށައަޅައިފައި ވާ ކަމުގައެވެ. އެޔަށްފަހު، ރާއްޖޭގެ ކަމާބެހޭ ފަރާތްތަކުން ހާމަ ކުރި މަޢުލޫމާތުތަކުން އެނގެނީ، އެއީ ލަންކާއިން ދިވެހި ސަރުކާރަށް ހުށައެޅި ކަމެއް ކަމާއި، އެކަމާ މެދު ދިވެހި ސަރުކާރުން އަދި ގޮތެއް ނުވެސް ނިންމާކަމެވެ. ދެން އިވިގެން ދިޔަ އެއް ވާހަކަޔަކީ، ލަންކާ ސަރުކާރުގެ ކަމާބެހޭ އިދާރާއިން ދިވެހި ސަރުކާރަށް އެކަން ހުށައެޅީ އެ ގައުމުގެ ކެބިނެޓުގައި މައްސަލަޔާ މެދު މަޝްވަރާ ވެސް ނުކޮށް ކަމުގެ ވާހަކައެވެ.\nމި ހިސާބުން ވެސް ކުޑައިކޮށް މަޑު ޖައްސައިލައި، މި ވާނުވާއެއް ބަލައިލާން އެބަޖެހެއެވެ. މިއީ ކިހިނެއް ވެގެން، ކޮން މަޤުޞަދެއްގައި، ކޮން ބަޔަކު ކުރާން އުޅޭ ކަމެއްކަން ތަންކޮޅެއް ރަނގަޅަށް ދެނެގަންނާން އެބަޖެހެއެވެ.\nލަންކާގައި މި މައްސަލައިގެ ފަސްމަންޒަރު އޮތް ގޮތަށް ބަލައިލާ އިރު، އެ ގައުމުގެ ސަރުކާރުން އެ ޤައުމުގައި ވަރަށް ބައިމަދު ދެ މައިނޯރިޓީ ކަމުގައި ވާ މުސްލިމުންނާއި ނަޞާރާއިންގެ ރުހުމާ ޚިލާފަށް، ކޯވިޑް-19ގައި އެމީހުންގެ ތެރެއިން މަރު ވާ މީހުން ވެސް ގަދަކަމުން އަންދަމުން ގެންދާގެންދިޔުން، އެއީ ފާހަގަ ކޮށްލެވޭ އެންމެ މުހިއްމު އެއް ކަންތަކެވެ. ލަންކާއަކީ ބުޑިސްޓް ނުވަތަ ބޫދީ ޤައުމެކެވެ. ޤައުމުގެ އާބާދީގެ 70 އިންސައްތަޔަށް ވުރެ ގިނައީ ބޫދީންނެވެ. ޤައުމުގެ ޤާނޫނުއަސާސީގެ ދެވަނަ ބާބުގެ9ވަނަ މާއްދާގައި ބުނަނީ، ލަންކާގެ މައިގަނޑު ރަސްމީ ދީނަކީ ބޫދިއްޔަތު ކަމަށާއި، ބޫދިއްޔަތަށް ޚާއްޞަ މަޤާމަކާއި ޙައިޘިއްޔަތެއް ދެވޭނެ ކަމަށާއި، ބޫދިއްޔަތު ރައްކައުތެރިކޮށް ކުރިއެރުވުމަކީ ދައުލަތުގެ ވާޖިބެއް ކަމުގައެވެ. ބޫދީންނަށް ފަހު ލަންކާގައި އެންމެ ބައިގިނަ ޖަމާޢަތަކީ ހިންދޫންނެވެ. އެއީ އާބާދީގެ 12 އިންސައްތައެވެ. މި ދެ ޖަމާޢަތަކީ ވެސް، މަރު ވާ މީހުންނަށް ފަހުގެ އިޙުތިރާމު އަދާ ކުރުމުގައި، އެމީހުންގެ ޤަބުރުތައް އެންދުމުގެ ސަގާފަތެއް ގެންގުޅޭ ދެ ޖަމާޢަތެވެ. ނަމަވެސް ލަންކާގެ އާބާދީގެ 10 ވަރަކަށް އިންސައްތަ ކަމުގައި ވާ މުސްލިމުންނާއި، އާބާދީގެ ގާތްގަނޑަކަށް 8 އިންސައްތަ ކަމުގައި ހިމެނޭ ނަޞާރާއިންގެ ދީނީ އަދި ސަގާފީ ހަމަތަކާއި ޤަވާޢިދުތައް، މަރު ވާ މީހުންގެ ހަށިތައް އެންދުން މަނާ ކުރެއެވެ. ކަން މިހެން އޮތް ކަމުގައި ވިޔަސް، ލަންކާ ސަރުކާރުން ވަނީ ކޯވިޑް-19 އާ ގުޅިގެން، އެ ޤައުމުގައި މަރު ވާ ހުރިހައި އެންމެންގެ ހަށިގަނޑުތައް ވެސް، ބޫދީ އަދި ހިންދޫ ދީނުގެ ސަގާފަތާއި ހަމަތަކާ އެއްގޮތަށް އެންދުމަށް ނިންމައިފައެވެ. މިއަދާ ހަމަޔަށް ލަންކާ ސަރުކާރުން ގެންދަނީ މުސްލިމުންނާއި ނަޞާރާއިންގެ ދެކޮޅުހެދުންތަކާއި، އިޙުތިޖާޖުތަކާއި، އާދޭހަށް ބީރު ކަންފަތެއް ދީ، ބަލީގައި މަރު ވާ މުސްލިމުންނާއި ނަޞާރާއިންގެ ހަށިތައް ވެސް އަންދަމުންނެވެ.\nލަންކާ ސަރުކާރުން މި ކަމުގައި ޢަމަލު ކުރަމުން ގެންދާ ގޮތް ރަނގަޅޭ ބުނެވޭނެ އެއްވެސް ސަބަބެއް ނެތެވެ. އެންމެ ފުރަތަމަ ކަމަކަށް، ކޯވިޑް-19 ގައި މަރު ވާ މީހުންގެ ހަށިގަނޑުތައް ވަޅު ލުމަކީ އެއްވެސް ކަހަލަ ޞިއްޙީ މައްސަލައެއް، ނުރައްކަލެއް، ނުވަތަ ޚުޠޫރަތްތެރިކަމެއް އޮތް ކަމެއް ނޫނެވެ. ކޯވިޑް-19 އާ ބެހޭގޮތުން ވޯރލްޑް ހެލްތު އޯރގަނައިޒޭޝަނުން އެކުލަވައިލައިފައި ވާ އިރުޝާދުތަކަށް ބެލިޔަސް، އަދި ކަމާބެހޭ އެހެން އެއްވެސް ފަރާތަކުން ހަދައި ތަންފީޛު ކުރާ ގައިޑްލައިނެއް ފަދަ އެއްޗެއްގައި ވެސް، ބަލީގައި މަރު ވާ މީހުންގެ ހަށިތައް ވަޅުލައިގެން ނުވާނެޔޭ ބުނެފައެއް ނެތެވެ. ދެވަނަ ކަމަކަށް، ލަންކާޔަކީ ބިމުގެ ސައިޒާއި އާބާދީއަށް ބަލާ އިރު، ބިމުގެ ދަތިކަން އެއްވެސް މިންވަރަކަށް ތަޙައްމަލު ކުރާން ޖެހިފައި ނުވާ ޤައުމެކެވެ. ލަންކާގެ ފަރުބަދަމަތީގެ ހިސާބުތަކާއި ޖަންގަލިތަކުގައި ވެސް، މީހުން ދިރިއުޅޭ ހިސާބުތަކާ އެތައް ސަތޭކަ މޭލެއްގެ ދުރުގައި ޤަބުރުސްތާނުތައް ބިނާ ކުރެވޭނެ ޖާގަ އެބައޮތެވެ. ތިންވަނަ ކަމަކަށް، މި އުޅެނިއްޔަކީ ލަންކާޔަށް މެނޭޖު ނުކުރެވޭ ވަރަށް، އެއް ފަހަރާ އެތައް މިލިޔަން ބަޔަކު މަރު ވެގެން، އަވަސް ގޮތަކުން އެމީހުން ވަޅުލުމުގެ ޟަރޫރަތެއް ފަދަ ކަމެއް ވެސް ދިމާ ވެގެންނެއް ނޫނެވެ. މީގެ އިތުރު ނުކުތާތައް ވެސް ފާހަގަ ކުރެވިދާނެއެވެ. ޔަގީނުން ވެސް އެނގޭ ކަމަކީ، ލަންކާގައި ކޯވިޑް-19 ޖެހިގެން މަރު ވާ މުސްލިމުން ނުވަތަ ނަޞާރާއިން، އެ ގައުމުގައި ވަޅު ލާން، އެ ގައުމުގެ ބޫދީ ސަރުކާރުން އިންކާރު ކުރާން ޖެހޭ އެއްވެސް ހަރުދަނާ އަސާސެއް ނެތް ކަމެވެ.\nވީއިރު، މުސްލިމުންގެ ދީނީ ހަމަތަކާ ޚިލާފަށް، މުސްލިމުންނާއި ނަޞާރާއިން ކުރެ މަރުވާ މީހުންގެ ހަށިގަނޑުތައް ވެސް އަންދަމުން ގެންދާގެންދިޔުމަކީ ލަންކާ ސަރުކާރުން މުސްލިމުން އަދި ނަޞާރާއިންގެ އަސާސީ ޙައްޤުތަކަކަށް އަރައިގަންނަ އަރައިގަތުމެކެވެ. މުސްލިމުންނާއި ނަޞާރާއިންގެ ދީނީ ޙައިޘިއްޔަތާއި އައިޑެންޓިޓީގެ ޙުރުމަތަށް އަރައިގަންނަ އަރައިގަތުމެކެވެ. އެ ޤައުމުގެ ރައްޔިތުންގެ ޙައިޘިއްޔަތުގައި ތިބި މުސްލިމުން އަދި ނަޞާރާއިންނަށް ދައުލަތުގެ ފަރާތުން ފޯރުކޮށްދިނުން އިންސާނީ އުޞޫލުތަކުގެ ދަށުން ލާޒިމު ވެގެންވާ ރައްކައުތެރިކަން ވެސް ނުދީ ހިންގާ ވަރަށް ދަށު ދަރަޖައިގެ އަދި ލާއިންސާނީ ޢަމަލެއް މެއެވެ.\nމި ދެންނެވި ފަސްމަންޒަރުގައި، ލަންކާ ސަރުކާރުން އެ ޤައުމުގައި ކޯވިޑް-19 ޖެހިގެން މަރު ވާ މުސްލިމުން ދިވެހިރާއްޖޭގައި ވަޅުލައިދޭށޭ ބުނުމަކީ، އަވައްޓެރިޔަކު އެދުނު އިޚްލާޞްތެރި އެދުމެއް ކަމުގައި ބެލެވޭނެ ގޮތެއް އަޅުގަނޑަކަށް ނުފެނެއެވެ. ދިވެހިރާއްޖޭގައި ބިން ނެތް ވާހަކަ ނުދައްކަމާ ހިންގަވާށެވެ. ދިވެހިރާއްޖެޔަކީ ލަންކާޔަށް ވުރެ ބިމުގެ ގޮތުން ތަނަވަސް ޤައުމެއް ކަމުގައި ވީ ނަމަހީވެސް، އަޅުގަނޑު ހިތުން ލަންކާ ސަރުކާރުގެ މި އެދުމާ މެދު އަޅުގަނޑުމެން ފުންކޮށް ވިސްނާން ޖެހެއެވެ. އަޅުގަނޑަށް ފެންނަ ފެނުމުގައި، ލަންކާއިން ކޮށްގެން މި އުޅޭ ކަމަކީ، ބައްޕަޔަކު އޭނާގެ ދަރިއެއްގެ ގައިގައި ތަޅައި އަނިޔާ ކުރުންމަތީ ހުރެގެން، އަވައްޓެރިޔާއަށް ގޮވައިލައިފައި "އަހަރެން އަހަރެންގެ ދަރިފުޅުގެ ގައިގައި ވަރަށް ގިނައިން ތަޅައި އަނިޔާ ކުރަމޭ، އެހެންވީމާ އޭނާޔަށް މި ގޭގައި އުޅެވޭކަށެއް ނެތޭ، އޭނާ ތިޔަ ގޭގައި ބަހައްޓައިދޭށޭ" ބުނުން ފަދަ ކަމެކެވެ. މިއީ ހަމަ ބުއްދިޔަށް ބަލައިގަނެވޭ ކަހަލަ ވާހަކައެއްތޯއެވެ؟ މިއީ އިޚްލާޞްތެރި ވާހަކައެއް ކަމުގައި ޤަބޫލު ކުރެވިދާނެތޯއެވެ؟ މިއީ މީހަކު އޭނާގެ އަވައްޓެރިޔާގެ ކިބައިން އެދޭ ބާވަތުގެ ކަންކަންތޯއެވެ؟\nމި ކަމުގައި ގޮތެއް ނިންމާ އިރު، އެންމެ މުހިއްމީ ލަންކާގެ މުސްލިމުންގެ ބަހެވެ. ލަންކާޔަކީ އަޅުގަނޑުމެންގެ އަވައްޓެރިއެކެވެ. ޒަމާން ވީ ރަޙްމަތްތެރި ޤައުމެކެވެ. ވީމާ އަޅުގަނޑުމެންނަށް ލަންކާ ވަރަށް މުހިއްމެވެ. ބޫދީ ވިޔަސް، ހިންދޫ ވިޔަސް، ނަޞާރާ ވިޔަސް، އަވައްޓެރިޔާ ވާނީ އަވައްޓެރިޔާއަށެވެ. ޚުދު އިސްލާމް ދީން ވެސް އަޅުގަނޑުމެންނަށް ލާޒިމު ކުރަނީ އަވައްޓެރީންނަށް ކަމޭހިތައި، އެމީހުންނާ އެކު ހެޔޮ ގޮތުގައި އަދި ބަދަހި ގޮތެއްގައި އެކުވެރިކަން ބޭއްވުމަށެވެ. ނަމަވެސް އަޅުގަނޑުމެން ދެފުށަށް ނުކެނޑި، މުނާފިޤުކަމެއް ނެތި، ސީދާސީދާ ގޮތެއްގައި ލަންކާޔަށް ވެސް އަދި އެހެން އެންމެންނަށް ވެސް އަންގާން ޖެހޭ ކަމަކީ، އަޅުގަނޑުމެންނަށް އެންމެ މުހިއްމު ވާނީ މުސްލިމުންކަމެވެ. މުސްލިމުންނަކީ އަޅުގަނޑުމެންގެ އަޚުން އަދި އުޚްތުންނެވެ. ރަޙްމަތްތެރިޔާ އަންނާނީ އަޚާޔާއި އުޚްތާޔަށް ފަހުގައެވެ. ވީމާ، ލަންކާ ސަރުކާރުން ވެސް އެ ޤައުމުގެ މުސްލިމް ރައްޔިތުންނާ މެދު ދެރަ ގޮތެއް ހަދަނީވިއްޔާ، އަޅުގަނޑުމެން އިސްކަން ދޭން ވާނީ އެ މައްސަލަޔާ މެދު އަޅުގަނޑުމެންގެ އިޢުތިރާޟު ލަންކާގެ ސަރުކާރަށް ސާފު ކޮށްދިނުމަށެވެ. ލަންކާގެ މުސްލިމުންނަށް ލަންކާގެ ސަރުކާރުން އިހާނެތިކަމެއް ކުރަނީ ނަމަ، އަޅުގަނޑުމެންނަށް އެކަމާ މެދު ބަސް ބުނެވޭން ވާނެއެވެ. އެކަން އެހެން ކުރާ ނަމަ، ރަޙްމަތްތެރިކަމުގެ ގުޅުމަށް ބުރޫ އަރާނެ ވާހަކަ ވެސް ބުނެވޭން ވާނެއެވެ. އަޅުގަނޑުމެންގެ އުޚްތާ މީހަކާ އިނދެގެން ގޮސް އެ ގޭގައި އިންދައި، އެ ގޭގެ މީހުން އެ އުޚްތާޔަށް އަނިޔާ ކުރާ ނަމަ، އަޅުގަނޑުމެންނަށް މުހިއްމު ވާނީ އެ ގޭގެ އެހެން މީހުން، ނުވަތަ އެ ގޭގެ ވެރިމީހާގެ، ނުވަތަ އެ ގޭ މީހުން އަޅުގަނޑުމެންގެ ފިހާރައިން ކުރާ ވިޔަފާރިން ނުވަތަ އަޅުގަނޑުމެން އެގޭ ފިހާރައިން ކުރާ ވިޔަފާރީގެ ފައިދާތޯއެވެ؟ ނޫނެކެވެ! ޝައްކެއް ނެތް ގޮތުގައި އަޅުގަނޑުމެންނަށް މުހިއްމު ވާނީ އަޅުގަނޑުމެންގެ އުޚްތާއެވެ. މިއީ ލަންކާ ވެސް، އިންޑިޔާ ވެސް، އަދި ރާއްޖޭގެ އެކުވެރި، އަވައްޓެރި އެހެން ޤައުމުތައް ވެސް ދަންނާން ޖެހޭނެ ޙަޤީޤަތެވެ. ދިވެހި ކޮންމެ ސަރުކާރަކުން ވެސް، އަވައްޓެރީންނާއި ރަޙުމަތްތެރީންނަށް ފިސާރި ސާފުކޮށް ބުނެދީފައި އޮންނާން ވާނެ ކަމެއް މެއެވެ.\nމީގެ އިތުރުން، މި ޒަމާނުގެ ބައިނަލްއަޤްވާމީ ޤާނޫނުތަކުން ޙިމާޔަތް ކޮށްދޭ އިންސާނީ ޙައްޤުތަކަށް ބަލައިލިޔަސް، ލަންކާއިން ކޯވިޑް-19 ގައި މަރު ވާ މުސްލިމުން، އެމީހުންގެ ދީނީ ހަމަތަކާ ޚިލާފަށް އަންދަމުން ގެންދާގެންދިޔުމަކީ އިންސާނިއްޔަތާ ޚިލާފު ޢަމަލެއް ކަމުގައި މެނުވީ ނުބެލެވޭނެއެވެ. އަދި އެފަދައިން މަރު ވާ މުސްލިމެއްގެ ހަށިގަނޑު ވަޅުލެވޭނީ އެހެން ޤައުމެއްގައި ކަމަށް ކަނޑައެޅުމަކީ، ބައިނަލްއަޤްވާމީ ޤާނޫނުތަކުގެ ރޫޙާއި މަޤްޞަދާ މުޅީން އަރައިރުން ވާ ގޮތުގައި، ރައްޔިތުންގެ ތެރެއިން އެއް ބަޔަކާ މެދު އިސްތިބްދާދީ އަދި ޒުލްމުވެރި ގޮތުގައި ގެންގުޅޭ ތަފާތު ކުރުމަކާއި އިމްތިޔާޒެކެވެ.\nއަނެއްކާވެސް ތަކުރާރު ކޮށްލާނަމެވެ. މި ކަމުގައި ގޮތެއް ނިންމާ އިރު، އެންމެ މުހިއްމީ ލަންކާގެ މުސްލިމުންގެ ބަހެވެ. އެމީހުން އެދެނީ އެމީހުން ކުރެ ކޯވިޑް-19 ގައި މަރު ވާ މީހުން ރާއްޖޭގައި ވަޅުލައިދިނުން ކަމުގައި ވަނީ ނަމަ، އަދި އެކަމަށް އެދި އެމީހުންގެ ފަރާތުން އަޅުގަނޑުމެންނާ ހަމަޔަށް އެދުމުގެ އަތެއް ދިއް ކޮށްލައިފި ނަމަ، ސުވާލެއް ކަލާމެއް ނެތި އެކަން ކޮށްދޭން ވީއެވެ. ރާއްޖޭގެ ފަޅުރަށެއް ދެ ރަށެއް "ޤަބުރުސްތާނު ރަށްތަކެއްގެ" ގޮތުގައި ތަރައްޤީ ކޮށްގެން، ދިވެހީން ވެސް އެ ތަންތަނުގައި ވަޅުލެވޭ ގޮތަށް އިންތިޒާމު ކޮށްގެން، ޖާގަ ހުރި މިންވަރަކުން އެކަން ކޮށްދޭން ވީއެވެ.\nނަމަވެސް އެކަމަށް އެދެނީ އިސްވެ ދެންނެވުނު ގޮތުގެ މަތީން ލަންކާ ސަރުކާރުން ކަމުގައި ވަނީ ނަމަ، އަދި އެއީ ލަންކާގެ މުސްލިމުން އެދޭ ކަމެއް ކަމުގައި ނުވަނީ ނަމަ، އެކަން ކުރާން ޖެހޭ އެއްވެސް ސަބަބެއް ނެތެވެ. އެފަދަ ޙާލަތެއްގައި އެކަން ކުރުމީ ގޯހެއް ކަމުގައި މެނުވީ ނުފެނެއެވެ. ދެން، އެކި ގޮތްގޮތުން ލިބޭ މަޢުލޫމާތަށް ބަލާ އިރު، ކޯވިޑް-19 ގައި މަރު ވާ އެމީހުންގެ މީހުން ރާއްޖޭގައި ވަޅު ލުމަކީ ލަންކާގެ މުސްލިމުން އެދޭ ގޮތެއް ނޫނެވެ. އެއާ ޚިލާފަށް، ލަންކާ މުސްލިމުން އެއް އަޑަކުން އެދެމުން ދަނީ، އެމީހުންގެ އަމިއްލަ ވަޒަނުގައި، އެމީހުން ކުރެ މަރު ވާ މީހުން ވަޅުލުމުގެ ހުއްދަ ލަންކާގެ ސަރުކާރުން ދިނުމަށެވެ. ކޯވިޑް-19 ޖެހިގެން މަރު ވާ މީހުން އެންދުން ވަގުތުން ވަގުތަށް ހުއްޓައިލުމަށެވެ. މުސްލިމުންގެ މި އެދުމަށް ފުރަގަސް ދީ، މަރު ވާ މުސްލިމުންގެ ހަށިގަނޑުތައް ލަންކާއިން ބޭރަށް ފޮނުވާން ފެށުމަކީ، ލަންކާގައި މަރު ވާ މުސްލިމުން ވެސް ވަޅުލުން މަނާ ކޮށް، ބޫދީންނާއި ހިންދޫންނެކޭ އެއްގޮތަށް އަންދާން މަޖުބޫރު ކުރުމަށް ކުރާ މަސައްކަތެއްގެ ފެށުން ކަމުގައި ވެސް މުސްލިމުންގެ ބައެއް ފަރާތްތަކުން ދެކެއެވެ. ކަނޑައެޅިގެން ސާފު ވާ ކަމަކީ، މިއީ ލަންކާ ސަރުކާރުން މުސްލިމުންނާ މެދު ކުރާ ވަރަށް އިހާނެތިކަމެއް ކަމެވެ. ތިމާގެ ޢާއިލާގެ މެންބަރަކު މަރު ވީމާ، ތިމާޔަށް ޒިޔާރަތް ވެސް ކޮށްނުލެވޭ ހިސާބެއްގައި އެ މީހަކު ވަޅުލާން ރުހޭނީ ކާކުތޯއެވެ؟\nމި މައްސަލަޔާ ގުޅޭގޮތުން، ދިވެހިރާއްޖޭގެ ޚާރިޖީ ވަޒީރަށް "ސްރީ ލަންކާ މުސްލިމް ކޮންގްރެސް"ގެ ލީޑަރު ރައޫފް ޙަކީމް ފޮނުއްވެވި ސިޓީފުޅުން ވެސް، ކޯވިޑް-19 ޖެހިގެން މަރު ވާ މުސްލިމުން ރާއްޖޭގައި ނުވަތަ އެހެން ވިޔަސް ބޭރުގެ ޤައުމެއްގައި ވަޅުލާން ވެގެން ޤައުމުން ބޭރު ކޮށްލުމުގެ ބަދަލުގައި، މުސްލިމުން އެދޭ ގޮތަކީ ލަންކާގައި އެމީހުން ވަޅުލެވޭނެ އިންތިޒާމު ހަމަޖެހިގެން ދިޔުންކަން ވަރަށް ސާފެވެ.\nވީމާ، މި މައްސަލައިގައި ދިވެހި ސަރުކާރުން ގޮތެއް ނިންމުމުގައި ބުރަ ވާންވީ އުޞޫލުތައް ވަރަށް ސާފެވެ. މި މައްސަލައިގައި އަޚްލާޤީ ގޮތުންނާއި އުޞޫލީ ގޮތުން އަޅުގަނޑުމެން ޢަމަލު ކުރާން ވީ ގޮތް ވަރަށް ސާފެވެ. ހަމައެކަނި އޮތް ސުވާލަކީ، ދިވެހި ސަރުކާރުގެ ކިބައިގައި އަޚްލާޤީ އަދި އުޞޫލީ ގޮތުން ކަން ކުރާން އޮތް މަގުން ކަން ކުރުމުގެ ހިތްވަރާއި ނަޒާހަތްތެރިކަން އެބަހުރިތޯ މިއެވެ.


ްއދ. މަންދޫ ޞިއްޙީމަރުކަޒުގެ ސާމްޕަލް ކެރިއަރ ހިފައިގެން ދަތުރުކޮށްދޭނެ ފަރާތެއް ހޯދުމަށް\nއދ. މަންދޫ ޞިއްޙީމަރުކަޒުން ލެބޯޓްރީ ޓެސްޓްތައް ހެދުމަށް ބޭނުންވާ ސާމްޕަލްތައް އދ. އަތޮޅު ހޮސްޕިޓަލުގެ ލެބޯޓްރީއަށް ގެނެސްދޭނެ ފަރާތެއް ހޯދުމަށް ކުރި (ނަމްބަރު:(IUL)ADAH-AH/INDIV/2020/11) އިޢުލާނާއި ގުޅިގެން އެއްވެސް ފަރާތަކުން އަންދާސީހިސާބު ހުށަހަޅަފައި ނުވާތީ މި އިޢުލާން ބާޠިލްކޮށް އަލުން އިޢުލާން ކުރަމެވެ.\nމިކަމަށް ޝައުޤުވެރިވާ ފަރާތްތައް މިއަދުން ފެށިގެން 12 އޮގަސްޓް 2020 ވާ ބުދަ ދުވަހާ ހަމައަށް، ބަންދުނޫން ކޮންމެދުވަހެއްގެ ހެނދުނު 08:30 އިން 13:30 އާއި ދޭތެރޭ އދ. މަންދޫ ޞިއްޙީމަރުކަޒުގެ އޮފީހަށް ނުވަތަ އދ. އަތޮޅު ހޮސްޕިޓަލުގެ އޮފީހަށް ވަޑައިގެން ރެޖިސްޓަރ ކުރެއްވުން އެދެމެވެ. މިއިޢުލާނާއި ގުޅޭ މައުލޫމާތު ކަރުދާސް ރެޖިސްޓަރ ވުމަށްފަހު ލިބިވަޑައިގަންނަވާނެއެވެ. އަދި 12 އޮގަސްޓް 2020 ވާ ބުދަ ދުވަހު ހެނދުނު 11:00 ގައި ޕްރީބިޑް ސެޝަނެއް އދ. މަންދޫ ޞިއްޙީމަރުކަޒާއި އދ. އަތޮޅު ހޮސްޕިޓަލުގައި އޮންނާނެއެވެ.\nއަންދާސީ ހިސާބު ހުށަހެޅުން އޮންނާނީ 13 އޮގަސްޓް 2020 ވާ ބުރާސްފަތި ދުވަހުގެ ހެނދުނު 11:00 ގައި އދ. މަންދޫ ޞިއްޙީމަރުކަޒު ނުވަތަ އދ.އަތޮޅު ހޮސްޕިޓަލް ގައެވެ.\nމިއިޢުލާނާއި ގުޅޭގޮތުން އެއްވެސް މަޢުލޫމާތެއް ސާފުކުރައްވަން ބޭނުންފުޅުވެވަޑައިގަންނަވާނަމަ 12 އޮގަސްޓް 2020 ވާ ބުދަ ދުވަހު ހެނދުނު 09:00 ގެ ކުރިން [email protected] އަށް މެއިލްކޮށްދެއްވުން އެދެމެވެ. އަދި ރެޖިސްޓަރ ކުރަން ވަޑައި ނުގަންނަވާ ފަރާތްތަކަށް އަންދާސީ ހިސާބު ހުށަހަޅަންވަޑައިނުގަނެވޭނެ ވާހަކަވެސް ދަންނަވަމަވެ.